title: বিশ্বের ইতিহাস

text: ১৮শ শতকে চরম ক্ষমতাসম্পন্ন রাজারাণীরা ইউরোপেরা দেশগুলি শাসন করতেন। তারা অনুপম প্রাসাদ নির্মাণ করতেন, বড় বড় শিল্পী-সংগীতজ্ঞ-বুদ্ধিজীবীদেরকে তাদের “আলোকিত” দরবারে আকৃষ্ট করে নিয়ে আসতেন। এদের মধ্যে সবচেয়ে ধনী ও ক্ষমতাধর দুইটি রাজ্য ছিল অস্ট্রিয়া ও প্রুশিয়া। হাবসবুর্গ রাজবংশ অস্ট্রিয়া শাসন করতেন। তারা ১৩শ শতক থেকেই ইউরোপের অন্যতম ক্ষমতাধর শাসকগোষ্ঠীদের একটি ছিল। ১৬শ শতকের প্রারম্ভে পবিত্র রোমান সম্রাট ৫ম চার্লস তাঁর বিশাল সাম্রাজ্য ভাগ করে দেন। একটি ভাগ স্পেন থেকে শাসন করা হত এবং অন্যটি অস্ট্রিয়ার ভিয়েনা থেকে। ১৮শ শতকে এসে স্পেনীয় হাবসবুর্গ রাজপরিবারের অবসান ঘটলেও অস্ট্রীয় হাবসবুর্গেরা তখনও তাদের প্রতাপ প্রতিপত্তি ধরে রেখেছিলেন। ১৭৪০ সাল থেকে মারিয়া টেরেজা নামের রাণী অস্ট্রিয়া শাসন করা শুরু করেন। সিংহাসনের অধিকার নিয়ে তার প্রতিদ্বন্দ্বীদের সাথে যুদ্ধ লাগলেও ১৭৪৮ সাল নাগাদ মারিয়ার ক্ষমতা সম্পূর্ণ প্রতিষ্ঠিত হয়। তখন হাঙ্গেরিও তার অধীনে ছিল (সদ্য তুর্কিদের সাথে যুদ্ধ করে পুনরায় লব্ধ)। তিনি অস্ট্রিয়ার ক্ষমতা পুনঃপ্রতিষ্ঠা করেন এবং ভিয়েনাকে ইউরোপের শিল্পকলার কেন্দ্রে পরিণত করেন। সমস্ত ইউরোপ থেকে শিল্পীরা এসে ভিয়েনার বিশাল বিশাল ভবন নির্মাণ প্রকল্পে অংশগ্রহণ করে। এর মধ্যে ভের্সাই প্রাসাদের প্রতিদ্বন্দ্বী হিসেবে নির্মিত (১৬৯৬-১৭১১) শোনব্রুন প্রাসাদটিতে ১৪৪০টি শয়নকক্ষ ছিল, এটি হাবসবুর্গ রাজাদের গ্রীষ্মকালীন প্রাসাদ হিসেবে ব্যবহৃত হত। ভোলফগাং আমাডেউস মোৎসার্ট (১৭৫৬-১৭৯০) মাত্র ছয় বছর বয়সে মারিয়া টেরেজার দরবারে সঙ্গীতবাদন করেছিলেন। ১৭৮০ সালে মারিয়া টেরেজার মৃত্যুর পর তাঁর পুত্র ২য় ইয়োজেফ সিংহাসনে বসেন। তিনি ছিলেন আলোকময় যুগের ধ্যানধারণায় বিশ্বাসী। গণতান্ত্রিক না হলেও তিনি দাসপ্রথা উঠিয়ে দাসদের মুক্ত করে দেন এবং বিত্তবান অভিজাতদের বিশেয় সুযোগ-সুবিধা রদ করে দেন। ১৭৪০ সালে ২য় ফ্রিডরিখ (মহান ফ্রিডরিখ) প্রুশিয়ার রাজদায়িত্ব গ্রহণ করেন। তিনি ছিলেন একজন বিশিষ্ট সামরিক জেনারেল বা উচ্চপদস্থ সেনা কর্মকর্তা। তিনি উত্তরাধিকার সূত্রে একটি সুসংগঠিত রাষ্ট্র ও শক্তিশালী সেনাবাহিনী লাভ করেন, যেটিকে ব্যবহার করে তিনি প্রুশিয়াকে একটি বৃহৎ শক্তিকে পরিণত করেন। মহান ফ্রিডরিখ শক্ত প্রশাসকের পাশাপাশি একজন সংস্কৃতিপরায়ণ মানুষ ছিলেন। তিনি বিজ্ঞান ও কৃষিশিক্ষার উপর জোর দেন এবং শিক্ষাব্যবস্থার উন্নয়ন সাধন করেন। ১৭৫৬ থেকে ১৭৬৩ সাল পর্যন্ত “সাত বছরের যুদ্ধ” সংঘটিত হয়, যেখানে ফ্রান্স, অস্ট্রিয়া ও রাশিয়া একত্রিত হয়ে ব্রিটেন ও প্রুশিয়ার বিরুদ্ধে যুদ্ধ করে। যুদ্ধ শেষে প্রুশিয়া অস্ট্রিয়ার সাইলেসিয়া অঞ্চলটির কর্তৃত্ব পায়। অন্যদিকে ব্রিটেন ভারত ও আমেরিকা মহাদেশে অবস্থিত অনেকগুলি ফরাসি উপনিবেশের নিয়ন্ত্রণ নিয়ে নেয়।


title: বিশ্বের ইতিহাস

text: ১৮শ শতকের মাঝামাঝি উত্তর আমেরিকাতে যুক্তরাজ্যের ১৩টি উপনিবেশ ছিল। এছাড়া সাত বছরের যুদ্ধে (১৭৫৬-১৭৬৩) যুক্তরাজ্য ফ্রান্সকে হারিয়ে কানাডার নিয়ন্ত্রণ নিজের হাতে নিয়ে আসে। মার্কিন উপনিবেশগুলি কীভাবে শাসিত হবে, সে ব্যাপারে যুক্তরাজ্যের কোন মত পরিবর্তন না হলেও ঔপনিবেশিক জনগণ, যাদের নিজের শাসনব্যবস্থার উপর কোনও নিয়ন্ত্রণ ছিল না, তারা এ ব্যাপারে বিদ্রোহী হয়ে ওঠে। মার্কিন বিপ্লবের ফলে উপনিবেশগুলি স্বাধীন হয় এবং মার্কিন যুক্তরাষ্ট্র হিসেবে আত্মপ্রকাশ করে।


title: বিশ্বের ইতিহাস

text: যুক্তরাজ্য তার মার্কিন নাগরিকদের থেকে কর আদায় করত এবং করের টাকা দিয়ে উত্তর আমেরিকার প্রতিরক্ষা ব্যয় মেটাত। সেসময় প্রায় ২০ লক্ষ ব্রিটিশ বংশোদ্ভূত মার্কিনী ছিল। তারা নিজেদের প্রায় সমস্ত খাদ্য ও অন্যান্য দ্রব্য উৎপাদন করত। তারা আমদানিকৃত চা এবং আইনী দলিলাদির উপর কর প্রদানের ব্যাপারে অত্যন্ত নাখোশ ছিল। ব্রিটিশ আইন প্রণয়নকারী সংসদে তাদের কোনও প্রতিনিধি ছিল না। ১৭৬৫ সালে তারা এই অন্যায্য ব্রিটিশ করের বিরুদ্ধে প্রতিবাদ করা শুরু করে। তাদের শ্লোগান ছিল “প্রতিনিধিত্ব ছাড়া কর প্রদান হল স্বৈরাচার”। যুক্তরাজ্যে এই বিদ্রোহ দমনের জন্য মার্কিন উপনিবেশগুলিতে সেনা মোতায়েন করে। ১৭৭০ সালে বস্টন গণহত্যা নামক ঘটনায় ব্রিটিশ সেনারা ঔপনিবেশিক জনতার ভিড়ে গুলি চালায় এবং এতে ৫ জনের মৃত্যু হয়। ১৭৭৩ সালে বস্টন পোতাশ্রয়ে ঔপনিবেশিকেরা চায়ের উপর বসানো করের প্রতিবাদে অনেক জাহাজের মালামাল সমুদ্রের পানিতে ফেলে দেয়, যে ঘটনার নাম দেওয়া হয় “বস্টন টি পার্টি”।


title: বিশ্বের ইতিহাস

text: ১৭৭৫ সালের এপ্রিল মাসে ম্যসাচুসেট্‌সের লেক্সিংটন শহরে ঔপনিবেশিক ও ব্রিটিশ সেনাদের মধ্যে সশস্ত্র সংঘর্ষ সংঘটিত হয়। ঔপনিবেশিকেরা জর্জ ওয়াশিংটনের নেতৃত্বে একটি সেনাবাহিনী গঠন করে এবং ১৭ই জুন বস্টনের কাছে বাংকার হিল নামক এলাকায় দুই সেনাবাহিনী ছোট আকারের এক যুদ্ধে লিপ্ত হয়। সেই যুদ্ধে ব্রিটিশরা জয়ী হলেও মার্কিন বিপ্লব তথা মার্কিনীদের স্বাধীনতা যুদ্ধ শুরু হয়ে যায়। পল রিভিয়ার এই যুদ্ধের অন্যতম বীর ছিলেন। তিনি বস্টন থেকে লেক্সিংটন পর্যন্ত ঘোড়ায় চড়ে গিয়ে ব্রিটিশ সেনাদের আগমনের আগাম খবর দেন। যদিও তিনি ব্রিটিশদের হাতে ধরা পড়েন, তাঁকে মার্কিন ইতিহাসে শ্রদ্ধার সাথে স্মরণ করা হয়।


title: বিশ্বের ইতিহাস

text: ব্রিটিশ সেনারা ইউরোপীয় বিভিন্ন যুদ্ধে অংশগ্রহণ করতে অভ্যস্ত ছিল। তারা আমেরিকাতে যুদ্ধ করতে এসে সমস্যার সম্মুখীন হয়। তারা কাঁধে কাঁধ লাগিয়ে সারিবদ্ধভাবে অগ্রসর হত এবং একসাথে গুলি ছুঁড়ত। কিন্তু মার্কিন দক্ষ গুলিচালক বা শার্পশুটারদের জন্য তারা সহজ লক্ষ্যে পরিণত হয়। ব্রিটিশ সৈনিকেরা লাল রঙের ও লম্বা পশ্চাদলেজবিশিষ্ট কোট পড়ত, এ জন্য তাদেরকে “লাল কোটের দল” বা “রেডকোট্‌স” বলা হত।


title: বিশ্বের ইতিহাস

text: ১৭৭৬ সালের ৪ঠা জুলাই যুদ্ধ চলাকালীন সময়ে ঔপনিবেশিক নেতারা মহাদেশীয় কংগ্রেস বা সম্মেলনে স্বাধীনতার ঘোষণাপত্র স্বাক্ষর করেন। ব্রিটিশ সরকার এটিকে গ্রহণ করতে অস্বীকার করে। ওয়াশিংটনের নেতৃত্বে ঔপনিবেশিকদের সেনাবাহিনী ব্রিটিশ সেনাদের পরাজিত করতে শুরু করে। ১৭৭৭ সালে নিউ ইয়র্কের সারাটোগা শহরটি ব্রিটিশদের হাতছাড়া হয়। কিন্তু ব্রিটিশরা পেনসিলভেনিয়ার ফিলাডেলফিয়া শহরটি আয়ত্তে নিয়ে আসে। ফ্রান্স (১৭৭৭), স্পেন (১৭৭৯), নেদারল্যান্ডস (১৭৮০) – সবাই ঔপনিবেশিকদের পক্ষ নেয়। ছয় বছর ধরে যুদ্ধ চলে ১৭৮১ সালে এর সমাপ্তি হয়। ঐ বছর এক অবরোধের পর ভার্জিনিয়ার ইয়র্কটাউন শহরে ব্রিটিশ সেনারা আত্মসমর্পণ করে। এর দুই বছর পরে ১৭৮৩ সালে যুক্তরাজ্য স্বাধীন মার্কিন যুক্তরাষ্ট্রকে স্বীকৃতি প্রদান করে।


title: বিশ্বের ইতিহাস

text:
নাপোলেওঁ বোনাপার্ত (১৭৬৯-১৮২১) গোলন্দাজ বাহিনীর পদস্থ কর্মকর্তা থেকে ফ্রান্সের সম্রাটের মর্যাদায় আসীন হন।
১৭৫৯ সালে জেনারেল জেমস উলফের নেতৃত্বে ব্রিটিশেরা ফরাসিদের কাছ থেকে কেবেক অঞ্চলটি দখল করে নেয়। ফলে নতুন ফ্রান্স বা ফরাসি কানাডা ১৭৬৩ সাল নাগাদ ব্রিটিশ কানাডার অংশে পরিণত হয়। কানাডীয় জনগণ ফরাসি, ব্রিটিশ ও আদিবাসী আমেরিকান ঐতিহ্যের সংমিশ্রণে একটি নতুন, অনন্য সংস্কৃতি গঠন করে। ১৭৭৪ সালে কেবেক অধ্যাদেশের মাধ্যমে ব্রিটিশ-শাসিত কানাডাতে ফরাসি-বংশোদ্ভূত কানাডীয়দের অধিকারকে স্বীকৃতি দেওয়া হয়।
কানাডা ছিল সুবিশাল এক ভূমি যেখানে খুবই স্বল্প সংখ্যক লোক বাস করত। মার্কিন বিপ্লবের সময় (১৭৭৫-১৭৮৩) হাজার হাজার সংযুক্ত সাম্রাজ্য অনুসারীরা (United Empire Loyalists) মার্কিন যুক্তরাষ্ট্র থেকে কানাডায় অভিবাসন করে। ১৭৭৫ সালেই মার্কিন যুক্তরাষ্ট্র কানাডা দখল করার চেষ্টা করে। ব্রিটেন ১৭৯১ সালে কানাডাকে দুই ভাগে বিভক্ত করে দেয়: নিম্ন কানাডা (মূলত ফরাসিভাষী) এবং ঊর্ধ্ব কানাডা। পরবর্তীতে ১৮১২ সালের যুদ্ধে কানাডীয়রা মার্কিনীদের আগ্রাসন প্রতিরোধ করে।
শুরুর দিকে শুধুমাত্র কানাডার পূর্ব অংশেই ইউরোপীয়রা বসতি স্থাপন করেছিল। দেশের পশ্চিম ও উত্তর মেরু-অঞ্চলীয় অংশগুলি আদিবাসী আমেরিকান ও ইনুইট জাতির লোকদের কাছে ছেড়ে দেওয়া হয়। কিন্তু শীঘ্রই অভিযাত্রী ও পশুলোমের ব্যবসায়ীরা পশ্চিমদিকে অগ্রসর হতে থাকে এবং কৃষক ও রেলপথ নির্মাতারা তাদের অনুসরণ করে। ১৮২১ সালে হাডসনস্ বে কোম্পানিকে বৃহৎ হ্রদগুলির (Great Lakes) পশ্চিমের অঞ্চলগুলির নিয়ন্ত্রণ দেওয়া হয়। ১৮৪১ সালে যুক্তরাজ্য ঊর্ধ্ব ও নিম্ন কানাডাকে একত্রিত করে এবং ১৮৬৭ সালে কানাডা ব্রিটিশ সাম্রাজ্যের একটি স্বশাসিত রাজ্যে পরিণত হয়। ১৮৬৯ সালে লোহিত নদী বিদ্রোহ (Red river rebellion) ঘটে কিন্তু তা কানাডাকে বিভক্ত করতে পারেনি। ১৮৭৫ সালে রাজকীয় কানাডীয় অশ্বারোহী পুলিশ (Royal Canadian Mounted Police) বা সংক্ষেপে “মাউন্টিজ” প্রতিষ্ঠা করা হয়। শুরুতে বাহিনীটিতে প্রায় ৩০০ জন অশ্বারোহী ছিল, যাদের কাজ ছিল দুর্গম জনহীন এলাকাগুলি টহল দেওয়া।
১৮৮০-র দশকে কানাডীয় প্রশান্ত মহাসাগরীয় রেলপথ নির্মাণের কাজ ১৮৮৬ সালে সমাপ্ত হলে বিশাল এই দেশটির পূর্ব ও পশ্চিম অর্ধাংশদ্বয় একত্রিত হয়। ১৮৯০ সালের মধ্যে দেশটি পূর্বে আটলান্টিক মহাসাগর থেকে পশ্চিমে প্রশান্ত মহাসাগর পর্যন্ত বিস্তৃতি লাভ করে এবং এর মধ্যে ইউকন অঞ্চলটিও অন্তর্ভুক্ত ছিল।
১৮০০ সাল পর্যন্তও উত্তর এবং দক্ষিণ আমেরিকা মহাদেশের বিস্তৃত এলাকা জুড়ে স্পেন ও পর্তুগাল শাসন করত। স্থানীয় জনগণের সিংহভাগ ঔপনিবেশিকের ভূমিকা পালন করতে এবং দূরবর্তী সরকারকে কর প্রদান করতে একদমই পছন্দ করত না। ইউরোপে নেপোলিওনীয় যুদ্ধ।নেপোলিওনীয় যুদ্ধের ফলে স্পেন ও পর্তুগালে বিশৃংখলার সৃষ্টি হলে উপনিবেশগুলি স্বাধীনতা অর্জনের চেষ্টা চালায়।
ভেনেজুয়েলার সিমোন বোলিবার এবং আর্জেন্টিনার হোসে দে সান মার্তিন স্পেনীয় শাসনের বিরুদ্ধে যুদ্ধের মূল যুদ্ধটি পরিচালনা করেন। সান মার্তিন ১৮১৬ সালে তাঁর দেশের জন্য স্বাধীনতা অর্জন করতে সক্ষম হন। কিন্তু সিমোন বোলিবারের সংগ্রাম ছিল আরও দীর্ঘ ও প্রতিকূল। তিনি প্রথমে একটি বিপ্লবী সেনাবাহিনীতে যোগদান করেন এবং ১৮১০ সালে বাহিনীটি ভেনেজুয়েলার রাজধানী কারাকাস শহর নিজেদের আয়ত্তে নিতে সক্ষম হয়। কিন্তু পরে স্পেনীয় সেনাবাহিনীর কাছে পরাজয় বরণ করে। বোলিবার ১৮১১ সালে বিদ্রোহী বাহিনীর নেতার দায়িত্ব গ্রহণ করেন এবং আরও তিন বছর স্পেনীয়দের বিরুদ্ধে যুদ্ধ করেন। এরপর তিনি দ্বিতীয়বারের মত পরাজিত হন এবং এবারে তিনি জামাইকাতে নির্বাসনে যান। সান মার্তিনের বাহিনী আর্জেন্টিনা থেকে আন্দেস পর্বতমালা পার হয়ে চিলিতে যায় এবং চিলির জনগণকে স্পেন থেকে ১৮১৮ সালে স্বাধীনতা লাভ করতে সাহায্য করে। ১৮১৯ সালে তিনি একটি সেনাবাহিনী নিয়ে ভেনেজুয়েলা থেকে আন্দেস পর্বতমালা অতিক্রম করে কলম্বিয়াতে যান এবং সেখানে বোয়োকার যুদ্ধে অপ্রত্যাশিত আক্রমণের সুবাদে স্পেনীয় বাহিনীকে পরাজিত করেন। কলম্বিয়া স্বাধীনতা লাভ করে। এরপরে তিনি ১৮২১ সালে ভেনেজুয়েলাকে এবং ১৮২২ সালে ইকুয়েডর ও পানামাকেও মুক্ত করেন। এই সমস্ত রাষ্ট্রগুলিকে একটিমাত্র নতুন রাষ্ট্রের অধীনে নিয়ে আসেন, যার নাম দেওয়া হয় বৃহৎ কলম্বিয়া প্রজাতন্ত্র (Gran Colombia)। তিনি নিজেকে এই নতুন রাষ্ট্রের রাষ্ট্রপতি ঘোষণা করেন। অবশেষে ১৯২৪ সালে বোলিবারের বাহিনীর সহায়তায় আয়াচুচোর যুদ্ধে স্পেনীয় বাহিনীকে পরাজিত করে পেরুও স্বাধীনতা লাভ করে। এবং ১৮২৫ সালে স্বাধীন পেরুর অংশবিশেষ নিয়ে নতুন প্রজাতন্ত্র সৃষ্টি করে বোলিবারের নামানুসারে এর নাম রাখা হয় বোলিবিয়া বা বলিভিয়া। ১৮২৮ সালে উরুগুয়ে স্পেন থেকে স্বাধীনতা অর্জন করে। এর আগে ১৮২২ সালে ব্রাজিল পর্তুগাল থেকে স্বাধীন হয়।


title: বিশ্বের ইতিহাস

text:
১৮শ শতকের মধ্যভাগে যুক্তরাজ্যে শিল্প বিপ্লব শুরু হয়। ফলে সমাজব্যবস্থায় বৈপ্লবিক পরিবর্তন আসে। মানুষ শিল্পকারখানায় কাজ করার জন্য গ্রাম থেকে শহরে আসতে শুরু করে। ১৮শ শতকের শুরুর দিকের দুইটি ঘটনা শিল্প বিপ্লবের গোড়াপত্তন করে। প্রথমত, ১৭০৯ সালে আব্রাহাম ডার্বি আবিষ্কার করেন যে লোহার আকরিক থেকে লোহা গলিয়ে বের করার জন্য কাঠকয়লার চেয়ে পাথুরে কয়লার অবশেষ বা কোক-কয়লা অনেক বেশি ভাল একটি জ্বালানি। দ্বিতীয়ত, ১৭১২ সালে টমাস নিউকোমেন একটি উন্নততর বাষ্পীয় ইঞ্জিন উদ্ভাবন করেন যার মাধ্যমে কয়লার খনি থেকে পানি উত্তোলন করে বের করে দেওয়া হত (এর আগে ১৬৯৮ সালে টমাস সেভারি খনি থেকে পানি নিষ্কাশনের জন্য প্রথম বাষ্পচালিত পানি উত্তোলন যন্ত্র উদ্ভাবন করেন।)। এই দুই ঘটনার ফলে খনি থেকে অনেক বেশি কয়লা উত্তোলন এবং ভারী শিল্পের জন্য উন্নত মানের লোহা নিষ্কাশন করা সম্ভব হয়। ১৭৬০-এর দশক পর্যন্ত বেশির ভাগ পণ্য বাসায় অথবা ছোট কুটিরশিল্প জাতীয় কারখানাতে হাতে তৈরি করা হত। ধাতুর কারিগরেরা পেরেক, আলপিন, ছুরি তৈরি করতেন। সুতাতৈরিকারকেরা ও কাপড় বয়নকারীরা পশম ও লিনেনের জামাকাপড় তৈরি করতেন। কিন্তু ১৮শ শতকে এসে সুতির কাপড়ের চাহিদা দিনে দিনে বাড়তে থাকে। সুতির কাপড় ব্রিটেনে মূলত ভারত থেকে আমদানি করা হত। এর পরে কাঁচামাল হিসেবে তুলা আমদানি করে ব্রিটেনেই পোষাক তৈরি করা হত। ১৭৩৩ সালে জন কে ফ্লাইং শাটল নামক একটি যন্ত্র উদ্ভাবন করেন এবং এর বদৌলতে বস্ত্রবয়ন প্রক্রিয়ার গতি এতই বেড়ে যায় যে সুতা কাটার কলগুলি বয়নকারীদের চাহিদা অনুযায়ী যথেষ্ট পরিমাণ সুতা উৎপাদন করতে পারত না। ১৭৪২ সালে ব্রিটেনে প্রথম সুতির কাপড় তৈরির কারখানা প্রতিষ্ঠিত হয়। এরপর ১৭৬৪ সালে জেমস হারগ্রিভ্‌স স্পিনিং জেনি নামের একটি যন্ত্র উদ্ভাবন করেন, যার সাহায্যে একজন ব্যক্তি একসাথে আটটি সুতা কাটতে পারত। জেমস হারগ্রিভ্‌স ছিলেন একজন দরিদ্র সূত্রধর। তিনি তার কন্যা জেনি-র নামে তাঁর উদ্ভাবিত যন্ত্রের নামকরণ করেন। কিন্তু অন্যান্য হাতে কাজ করা সুতাপ্রস্তুতকারীরা ভয় পেয়েছিলেন যে হারগ্রিভসের যন্ত্রটি তাদের কাজের সুযোগ নষ্ট করে দেবে, তাই তারা এরকম অনেক যন্ত্র ধ্বংস করেন। এর পাঁচ বছর পরে রিচার্ড আর্করাইট পানিচালিত হেভি স্পিনিং ফ্রেম নামক যন্ত্র উদ্ভাবন করেন। এই নতুন যন্ত্রগুলির চালনার সুবিধার্থে বস্ত্রশিল্পকারখানাগুলিকে দ্রুতবাহী স্রোতবিশিষ্ট নদীর পাশে স্থাপন করা হত। ফলশ্রুতিতে সুতির কাপড়ের শিল্প দ্রুত উন্নতি ও প্রসার লাভ করতে শুরু করে। ১৭৬৯ সালে জেমস ওয়াট বাষ্পীয় ইঞ্জিনের অনেক উন্নতি সাধন করেন, যার ফলে ১৭৯০ সাল নাগাদ বাষ্পীয় শক্তি ব্যবহার করে শিল্পকারখানার যন্ত্রপাতি চালানো সম্ভব হয়। পানিকে বাষ্পে পরিণত করার জন্য প্রয়োজনীয় উত্তাপের যোগান দিতে কয়লার চাহিদা বৃদ্ধি পায়। বাষ্পচালিত ইঞ্জিন ব্যবহার করেই কয়লাখনি থেকে অবাঞ্ছিত পানি উত্তোলন করা হত। অন্যদিকে ইঞ্জিন ও অন্যান্য যন্ত্রপাতি নির্মাণের জন্য লোহার চাহিদাও বেড়ে যায়। কাঁচামালগুলিকে শিল্পকারখানায় নিয়ে আসার জন্য এবং সমাপ্ত পণ্যদ্রব্য নিয়ে যাওয়ার জন্য প্রথমে খাল খনন করা হয় এবং পরবর্তীতে রেলপথ নির্মাণ করা হয়। ১৭৭৯ সালে প্রথম লোহার সেতু নির্মাণ করা হয়। ১৭৯৯ সালে বাষ্পীয় ইঞ্জিন চালিত কারখানা বা মিলে কাগজ, ময়দা ও বস্ত্র উৎপাদন করা শুরু হয়। দ্রুত শহরাঞ্চলের আকার বৃদ্ধি পেতে থাকে। কিন্তু বাসস্থান ও কর্মস্থলের অবস্থা ছিল অত্যন্ত অনুন্নত এবং অনেক মানুষ ক্ষুধা ও রোগব্যাধিতে ভুগত এবং কর্মস্থলে দুর্ঘটনার শিকার হত। পাঁচ বছর বয়স থেকেই শিশুরা কয়লা খনিতে কাজ করা শুরু করত। তাদের কেউ কেউ অনেক ভারী বোঝা টানত; অন্য শিশুরা সারাদিন ধরে খনির অন্ধকারে বসে থাকত এবং বায়ু চলাচলের জন্য দরজা খুলে দিত ও বন্ধ করে দিত। ১৮১১ সালে নতুন যন্ত্রপাতি ব্যবহার করে শিল্পকারখানা চালানোর বিরুদ্ধে “লাডাইট” বিদ্রোহ শুরু হয়। ১৮১৫ সালে হামফ্রি ডেভি একটি সতর্কতামূলক বাতি উদ্ভাবন করেন, যা খনিশ্রমিকদের বিস্ফোরক গ্যাস সম্পর্কে আগেই সাবধান করে দিত।
১৮২৫ সালে ইংল্যান্ডের স্টকটন থেকে ডার্লিংটন পর্যন্ত সর্বপ্রথম জনসাধারণের জন্য উন্মুক্ত রেলপথ চালু করা হয়। ১৮৩০ সালে সর্বপ্রথম আন্তঃশহর বাষ্পীয় ইঞ্জিনচালিত রেলগাড়ি ইংল্যান্ডে নকশা ও নির্মাণ করা হয়, যার নাম ছিল “দ্য রকেট”। এরপর থেকে বাষ্পচালিত ইঞ্জিন দ্বারা যাত্রীবাহী আচ্ছাদিত রেলগাড়ি টানা হত। ১৮৪২ সালে ব্রিটিশ সংসদ সমস্ত নারী ও ১০ বছরের নিচের শিশুদের মাটির নিচের কয়লা খনিতে কাজ করা নিষিদ্ধ ঘোষণা করে।


title: বিশ্বের ইতিহাস

text: ১৮১৫ সালে নেপোলিওনীয় যুদ্ধগুলি অবসানের পরে ইউরোপ বিশৃংখলায় পতিত হয়। পুরাতন ধারণা ও পুরাতন সরকারগুলি পুনঃপ্রতিষ্ঠিত হলেও শিল্পবাদ ও গণতন্ত্রের সূচনালগ্ন ছিল এটি। প্রথমদিকে পরিবর্তনকামী জনগণের দাবী উপেক্ষা করা হয় কিংবা দমন করা হয়। তাই সমগ্র ইউরোপ জুড়ে শাসনব্যবস্থাতে যাদের কোন কথার দাম ছিল না, সেই সাধারণ জনগণের কাছে ক্রমেই একটিমাত্র হাতিয়ার গুরুত্বপূর্ণ হয়ে ওঠে: বিপ্লব। ফ্রান্সে ১৮৩০ সালে বিদ্রোহ ছড়িয়ে পড়ে, যেখানে অজনপ্রিয় ১০ম শার্লের পরিবর্তে “নাগরিকদের রাজা” লুই-ফিলিপকে ক্ষমতায় বসানোর পরিকল্পনা নেওয়া হয়। সংবাদপত্রের মাধ্যমে গণজাগরণের খবর চারদিকে ছড়িয়ে পড়ে, ফলে ইউরোপের অন্যান্য দেশেও বিদ্রোহ বিক্ষোভ শুরু হয়ে যায়। দুই বছরের মধ্যে ১৮৩২ সালে গ্রিস উসমানীয় সাম্রাজ্য তথা তুর্কি শাসন থেকে এবং ১৮৩১ সালে বেলজিয়াম নেদারল্যান্ডস থেকে নিজেদেরকে স্বাধীন ঘোষণা করে। ১৮৩৮ সালে ব্রিটেনে রাজনৈতিক সংস্কার দাবী করে “জনগণের সনদ” (People’s Charter) প্রকাশ করা হয়। আইরীয় রাজনীতিবিদ ফেয়ারগুস ও-কনর (যিনি ১৮৩২ সালে ব্রিটিশ সংসদের সদস্য হিসেবে নির্বাচিত হয়েছিলেন) সমস্ত পুরুষের ভোটাধিকারের ব্যাপারে জাগরণের সৃষ্টি করেন এবং ১৮৪১ সাল থেকে ১৮৪৮ সাল পর্যন্ত সনদবাদীদের নেতৃত্ব দেন। ১৮৪৮ সালে সমগ্র ইউরোপ এতগুলি বিপ্লব ও বিদ্রোহে জনগণ ফেটে পড়ে যে এটিকে “বিপ্লবের বছর” আখ্যা দেওয়া হয়েছে। ঐ বছরের জানুয়ারি মাসের ২০ তারিখে ইতালির সিসিলি দ্বীপে একটি ছোট বিদ্রোহের মাধ্যমে এর সূত্রপাত হয়। এই বিদ্রোহের বদৌলতে উদ্বুদ্ধ হয়ে ফেব্রুয়ারি মাসের ২৪ তারিখে ফ্রান্সেও বিদ্রোহের সূচনা হয়। ফ্রান্সে একদল আক্রমণাত্মক বিদ্রোহী নতুন প্রজাতন্ত্র ও সমস্ত পুরুষ মানুষের ভোটাধিকারের জন্য দাবী করে এবং ফরাসি সেনারা তাদের ওপর গুলিবর্ষণ করে। শিঘ্রই সারা ইউরোপে বিদ্রোহের আগুন ছড়িয়ে পড়ে। ব্রিটেনে সনদবাদীরা (Chartists) রাজনৈতিক সংস্কার এবং সমস্ত পুরুষ মানুষের ভোটাধিকার আদায়ের জন্য মিছিল করে। তবে বেলজিয়াম, নেদারল্যান্ডস এবং ডেনমার্কে শান্তিপূর্ণভাবে রাজনৈতিক সংস্কার সাধিত হয়। বার্লিনে একীভূত জার্মানি ও রাজনৈতিক সংস্কার দাবী করে দাঙ্গা ছড়িয়ে পড়ে; সেখানে পুরুষ, নারী ও শিশুদের উপর প্রুশীয় সেনারা হামলা করে এবং বিদ্রোহ কঠোরভাবে দমন করে। ইতালীয়রাও একটি একীভূত ইতালি চাইছিল। অন্যদিকে বিশাল অস্ট্রীয় সাম্রাজ্যের বিভিন্ন ভাষাভাষী জনগোষ্ঠী চাইছিল সাম্রাজ্যকে ভেঙে নিজ নিজ রাষ্ট্র প্রতিষ্ঠা করা হোক। প্যারিস, মিলান, রোম, ভেনিস, ফ্রাংকফুর্ট, বার্লিন, ভিয়েনা, প্রাগ, বুদাপেশত, ওয়ারস’ শহরগুলি ছিল এই বিপ্লবগুলির কেন্দ্রবিন্দু। ১৮৪৮ সালের বিপ্লবগুলি এক বছরের মধ্যেই ১৮৪৯ সালে দমন করে ফেলা হয়। ১৮৫২ সালে ফ্রান্সে দ্বিতীয় প্রজাতন্ত্র রদ হয়ে দ্বিতীয় সাম্রাজ্য প্রতিষ্ঠিত হয়। কিন্তু যে ধারণাগুলি বিপ্লবের চালিকাশক্তি হিসেবে কাজ করেছিল, সেগুলি ফুরিয়ে যায়নি। অনেক সরকার বুঝতে পারল যে তাদেরকে কিছু কিছু সংস্কার করতে হবে। সংস্কারকরা প্রশাসন চালানো এবং সম্পদ আরও ন্যায্য বন্টনের জন্য উপায় খুঁজে বের করলেন। ১৮৪৪ সালে ফ্রিডরিশ এঙেলস ইংল্যান্ডের ম্যানচেস্টার শহরে শ্রমিকদের জীবন নিয়ে গবেষণা করেন। ১৮৪৮ সালে জার্মান সমাজতন্ত্রবাদী কার্ল মার্ক্স এবং ফ্রিডরিশ এঙেলস তাদের ধারণাগুলি "সাম্যবাদী ইশতেহার" নামক গ্রন্থে প্রকাশ করেন। এটি ভবিষ্যতের ঘটনাবলির উপরে বিশাল প্রভাব ফেলে।


title: বিশ্বের ইতিহাস

text: ১৮৩০-এর দশকেই দক্ষিণ আফ্রিকার বুর জাতির শ্বেতাঙ্গ লোকেরা ব্রিটিশ ঔপনিবেশিকদের থেকে পালাতে উত্তরে আফ্রিকা মহাদেশের অভ্যন্তরে বসতি স্থাপনের জন্য বিরাট অভিবাসন যাত্রা সম্পন্ন করেছিল। ১৮৭৯ সালে ইসান্ধলওয়ানার যুদ্ধে জুলু জাতির যোদ্ধারা ১৭০০ ব্রিটিশ সেনাকে হত্যা করতে সক্ষম হয়, যদিও পরে তাদের পরাজয় ঘটে।


title: বিশ্বের ইতিহাস

text: ১৮৮০ সালে আফ্রিকা মহাদেশের ৫ শতাংশেরও কম ভূখন্ড ইউরোপীয় কোন শক্তি দ্বারা শাসিত ছিল। বেশির ভাগ ইউরোপীয় জাতিই আফ্রিকার উপকূলীয় অঞ্চলে বাণিজ্যকুঠি স্থাপন করে সেগুলির মাধ্যমে ব্যবসা করেই সন্তুষ্ট ছিল। কেবল দক্ষিণ আফ্রিকাতে ব্রিটিশ এবং বুররা মহাদেশের অভ্যন্তরভাগে প্রবেশ করে নতুন বসতি স্থাপন করেছিল। কিন্তু ২০ বছরের মধ্যে এই অবস্থা সম্পূর্ণ পরিবর্তিত হয়ে যায়। শুরু হয় আফ্রিকা দখলের প্রতিযোগিতা। ব্রিটিশ ঔপনিবেশিক সেসিল রোডস ছিলেন এই স্বপ্নের এক অন্যতম প্রবক্তা। তিনি ১৮৯০ সালে দক্ষিণ আফ্রিকাতে যুক্তরাজ্যের অন্তরীপ উপনিবেশের প্রধানমন্ত্রী পদলাভ করেন। তিনি দক্ষিণ আফ্রিকার উত্তমাশা অন্তরীপ থেকে মিশর পর্যন্ত এক সুবিশাল ব্রিটিশ আফ্রিকান সাম্রাজ্য গড়ার উচ্চাভিলাষ প্রকাশ করেছিলেন।


title: বিশ্বের ইতিহাস

text: ১৯১৪ সালে আফ্রিকা দখলের প্রতিযোগিতাশেষে সাতটি ইউরোপীয় জাতি লাইবেরিয়া ও ইথিওপিয়া বাদে সমগ্র আফ্রিকা মহাদেশকে তাদের নিয়ন্ত্রণে নিয়ে আসে। ১৮৮৪ সালের মধ্যেই বেলজিয়াম, ফ্রান্স, যুক্তরাজ্য, পর্তুগাল ও স্পেন হয় আফ্রিকাতে নতুন নতুন উপনিবেশ দাবী করেছিল কিংবা পুরনো উপনিবেশগুলিকে সম্প্রসারিত করেছিল। ১৮৮০ সালে বেলজিয়ামের রাজা ২য় লেওপোল্‌দ গোটা কঙ্গো অঞ্চলটিকে তাঁর নিজস্ব ব্যক্তিগত সম্পত্তি হিসেবে দাবী করেন। ১৮৮২ সালে যুক্তরাজ্য সুয়েজ খালে তাঁর প্রবেশাধিকার সুরক্ষিত করতে মিশরের নিয়ন্ত্রণ হাতে নেয়। সদ্য-একীভূতকরণের ফলে প্রতিষ্ঠিত জার্মানি ও ইতালি রাষ্ট্রদ্বয়ও আফ্রিকাতে তাদের ভাগ বসায়। বিরাট কোন সংঘাত যাতে না হয়, সেজন্য ইউরোপীয় শক্তিগুলি ১৮৮৪ সালে বার্লিনে আফ্রিকা বিষয়ক একটি আন্তর্জাতিক সম্মেলনে অংশ নেয়। এই সম্মেলনে আফ্রিকান জাতিগুলির ইচ্ছা, সংস্কৃতি বা প্রাকৃতিক সীমানার ব্যাপারে কোনই ভ্রুক্ষেপ না করে ইউরোপীয়রা নিজেদের মধ্যে আফ্রিকাকে ভাগ-বাটোয়ারা করে নেয়। কৃষ্ণাঙ্গ আফ্রিকান, এমনকি শ্বেতাঙ্গ বুর আফ্রিকানদের সমস্ত প্রতিরোধ ইউরোপের অস্ত্রশস্ত্রে সুসজ্জিত সেনাবাহিনীগুলি কঠোরভাবে দমন করে। ১৮৮৯ সালে ব্রিটিশরা মাতাবেলে জাতির বিরুদ্ধে যুদ্ধে জয়ী হয় এবং তাদের ভূমি দখল করে তার নাম দেয় রোডেশিয়া। ১৮৯০ সালে ইতালীয়রা ইরিত্রিয়া নিজেদের নিয়ন্ত্রণে নেয়। তারা আবিসিনিয়াও (বর্তমান ইথিওপিয়া) দখলে নিতে চেয়েছিল, কিন্তু ব্যর্থ হয়। ১৮৯১ সালে জার্মানি তাংগানিকা (বর্তমান তানজানিয়া) দখলে নেয়। ফরাসিরা আলজেরিয়ার উত্তরাংশকে ফ্রান্সের উপনিবেশে পরিণত করে। ১৮৯৩ সালে ফরাসিরা মালি দখল করে। ১৮৯৪ সালে উগান্ডা ব্রিটিশ শাসনাধীন অঞ্চলে পরিণত হয়। ১৮৯৫ সালে কেনিয়ারও একই পরিণতি ঘটে এবং এটি পূর্ব আফ্রিকান রক্ষিত অঞ্চল হিসেবে পরিচিতি পায়। ১৮৯৯ সালে দক্ষিণ আফ্রিকাতে ব্রিটিশ এবং স্থানীয় শ্বেতাঙ্গ বুরদের মধ্যে যুদ্ধ শুরু হয়। ১৯১০ সালে দক্ষিণ আফ্রিকা সংযুক্তরাষ্ট্রটি প্রতিষ্ঠা করা হয়। ১৯১১ সালে ব্রিটিশদের অধীন রোডেশিয়াকে ভেঙে উত্তর রোডেশিয়া (বর্তমান জাম্বিয়া) ও দক্ষিণ রোডেশিয়া (বর্তমান জিম্বাবুয়ে) গঠন করা হয়। ১৯১২ সালে মরক্কোকে ভেঙে এক অংশ ফ্রান্স ও অপরংশ স্পেনের অধীনে নিয়ে আসা হয়।


title: বিশ্বের ইতিহাস

text: এই যুদ্ধগুলিতে হাজার হাজার আফ্রিকান মারা যায়। যারা বেঁচে ছিল, তাদের ঐতিহ্যবাহী জীবনধারণ পদ্ধতি ধ্বংস হয়ে যায়, ফলে তাদের অনেক ক্ষুধা ও কষ্টের মধ্যে পড়তে হয়। কিছু আফ্রিকানকে খনিতে সস্তা শ্রমিক হিসেবে বা কৃষি খামারের কর্মী হিসেবে জোর করে কাজ করানো হয়। তারা ইউরোপে রপ্তানির জন্য তুলা, চা, কফি ও কোকো উৎপাদন করত। ইউরোপীয়রা তাদের উপনিবেশগুলির সুবিধাজনক স্থানে খামার শুরু করে এবং সড়ক ও রেলপথ নির্মাণ করে। যেসমস্ত ইউরোপীয় উপনিবেশগুলির পরিচালনার মান উন্নত ছিল, সেখানে স্থানীয় জনগণের জন্য বিদ্যালয় ও চিকিৎসাকেন্দ্র স্থাপন করা হয়। কিন্তু যেসমস্ত ইউরোপীয় উপনিবেশের পরিচালনার মান খুবই নিম্ন ছিল, সেখানে আফ্রিকানদেরকে ক্রীতদাসের চেয়ে খুব বেশি মর্যাদা দেওয়া হত না। ইউরোপীয় শাসনের অধীনে আফ্রিকানরা নতুন নতুন ধ্যানধারণার সাথে পরিচিত হলেও তাদের জীবনধারা কীভাবে পরিচালিত হবে, সে ব্যাপারে তাদের কোন বক্তব্য দেওয়ার সুযোগ ছিল না।


title: বিশ্বের ইতিহাস

text: ১৭৯২ সালে ম্যারি ওলস্টোনক্রাফ্‌ট তাঁর "আ ভিন্ডিকেশন অফ দা রাইটস অফ উইমেন" (১৭৯২) নামক গ্রন্থে নারীদের ভোটাধিকার নিয়ে কথা বলেছিলেন। ১৮৩০-এর দশকে যেসমস্ত দল রাজনৈতিক সংস্কারের জন্য আন্দোলন করছিল, তাদের মূল লক্ষ্য ছিল সমস্ত পুরুষের জন্য ভোটাধিকার অর্জন; এতে নারীদের কোন স্থান ছিল না। কিন্তু ১৯শ শতকের মাঝামাঝি মার্কিন যুক্তরাষ্ট্রে একটি আন্দোলন শুরু হয়, যার লক্ষ্য ছিল সারা বিশ্বে নারীদের ভোটাধিকার অর্জন করা। ১৮৪৮ সালে নিউ ইয়র্কের সেনেকা ফল্‌স শহরে তাদের প্রথম সম্মেলন অনুষ্ঠিত হয়। এরপর আরও অনেকবার এই বিষয়ে জনসমক্ষে সম্মেলন অনুষ্ঠিত হয় এবং প্রায়শই তাদেরকে চরম বিরোধিতার শিকার হতে হয়। এই সম্মেলনগুলিতে প্রধান বক্তাদের মধ্যে অন্যতম ছিলেন সোজোর্নার ট্রুথ এবং হ্যারিয়েট টাবম্যান, যারা উভয়েই ক্রীতদাস হিসেবে জন্মগ্রহণ করেছিলেন।


title: বিশ্বের ইতিহাস

text: সকল বিরোধিতা উপেক্ষা করে নারীদের ভোটাধিকার অর্জনের আন্দোলনটি ক্রমাগত শক্তিশালী হতে শুরু করে। ১৮৯০ সালে ওয়াইয়োমিং প্রথম মার্কিন অঙ্গরাজ্য হিসেবে স্থানীয় নির্বাচনগুলিতে নারীদের ভোটপ্রদানের অধিকার অনুমোদন করে। এর তিন বছর পরে ১৮৯৩ সালে নিউজিল্যান্ড বিশ্বের প্রথম দেশ হিসেবে জাতীয় নির্বাচনে নারীদের ভোটাধিকার স্বীকার করে। নারীদের এই বিজয়ে উদ্বুদ্ধ হয়ে যুক্তরাজ্যের বিভিন্ন নারী ভোটাধিকার সংস্থাগুলি ১৮৯৭ সালে একতাবদ্ধ হয়ে ন্যাশনাল ইউনিয়ন অফ উইমেন্‌স সাফ্রেজ সোসাইটিস (National Union of Women's Suffrage Societies, "নারীদের ভোটাধিকার দাবীকারী সমাজগুলির ইউনিয়ন") গঠন করে। ১৯০২ সালে অস্ট্রেলিয়া নারীদের ভোটাধিকার দেয়। প্রথমদিকে ব্রিটিশ নারীভোটাধিকার সংস্থাগুলি শান্তিপূর্ণ আন্দোলন শুরু করে। কিন্তু ১৯০৩ সালে এমেলিন পাংকহার্স্ট একটি নতুন সমিতি গঠন করেন, যার নাম ছিল “উইমেন্‌স সোশাল অ্যান্ড পলিটিকাল ইউনিয়ন” (Women’s Social and Political Union বা WSPU)। এই সমিতিটি কথার বদলে কাজের উপর বেশি জোর দিত। WSPU মিছিল করত এবং নারীদের অধিকারের অভাবের জন্য প্রয়োজনে সম্পত্তির ধ্বংসসাধন করত। ১৯০৫ সালে যুক্তরাজ্যে প্রথমবারের মত নারী ভোটাধিকার আন্দোলনকর্মী দুই নারীকে কারাবন্দী করা হয়। পরবর্তীতে সমিতির আরও অনেক সদস্যকে কারাবন্দী করা হয়। সেখানেও তারা অনশন পালনের মাধ্যমে তাদের লক্ষ্যের প্রতি জনগণের দৃষ্টি আকর্ষণ করত। ১৯০৬ সালে ফিনল্যান্ডে নারীদের ভোটাধিকার দেওয়া হয় এবং ১৯০৭ সালে ফিনীয় সংসদীয় আইনসভাতে প্রথমবারের মত নারী সংসদ সদস্য নির্বাচিত হন।


title: বিশ্বের ইতিহাস

text: ১৯১৩ সালে যুক্তরাজ্যের নারী ভোটাধিকার আন্দোলনকর্মী এমিলি ডেভিডসন ঘোড়দৌড় প্রতিযোগিতার সময় রাজার ঘোড়ার সামনে ঝাঁপিয়ে পড়ে আত্মাহুতি দেন। ঐ বছর নরওয়ে নারীদের ভোটাধিকার প্রদান করে। ১৯১৪ সালে ১ম বিশ্বযুদ্ধ শুরু হলে বহু ব্রিটিশ নারী পুরুষদের ছেড়ে যাওয়া কাজ সম্পাদন করেন এবং প্রমাণ করেন যে তারা ঐ সব আপাতদৃষ্টিতে পুরুষালি কাজে সমান পারদর্শী। ১৯১৭ সালে রাশিয়াতে সব নারীদের ভোটাধিকার দেওয়া হয়। ১৯১৮ সালে যুক্তরাজ্যে ৩০ বছরের বেশি বয়সী সব নারীকে ভোটাধিকার দান করা হয় (পুরুষেরা ২১ বছর বয়স থেকেই ভোট দিতে পারতেন); ঐ বছর কানাডাতে নারীদেরকে পুরুষদের সমমর্যাদায় ভোটাধিকার দেওয়া হয়। ১৯১৯ সালে জার্মানি, অস্ট্রিয়া, পোল্যান্ড এবং চেকোস্লোভাকিয়া সবাই নারীদের ভোটাধিকার প্রদান করে। ১৯২০ সালে মার্কিন যুক্তরাষ্ট্রে সমস্ত নারীকে ভোটাধিকার দেওয়া হয়। ১৯২৮ সালে ব্রিটিশ নারীদের ভোটাধিকার প্রয়োগের ন্যূনতম বয়স কমিয়ে ২১ করা হয়।


title: বিশ্বের ইতিহাস

text: ইউরোপের কয়েকটি দেশের মধ্যকার প্রতিদ্বন্দ্বিতামূলক বিবাদের জের ধরে প্রথম বিশ্বযুদ্ধ শুরু হয়। এরপর এটি মহাসমুদ্রে, মধ্যপ্রাচ্যে ও শেষে আফ্রিকাতে ছড়িয়ে পড়ে। ১৯১৪ সাল থেকে ১৯১৮ সাল পর্যন্ত সংঘটিত এই বিশ্বযুদ্ধে ৮৫ লক্ষেরও বেশি সৈন্য মারা যায়। এদের বেশিরভাগই দুর্বিষহ পরিখা যুদ্ধে মৃত্যুবরণ করে। যুদ্ধটি এতই ভয়াবহ ছিল যে পরবর্তীতে লোকেরা বলেছিল যে এটি ছিল এক “মহাযুদ্ধ”, যে যুদ্ধ “সব যুদ্ধের শেষ যুদ্ধ”।


title: বিশ্বের ইতিহাস

text:
১৮৮০ থেকে ১৯০৭ সালের মধ্যবর্তী সময়ে ইউরোপীয় শক্তিগুলি নিজেদের মধ্য একাধিক মৈত্রী গঠন করে এবং তাদের স্থল সেনাবাহিনী ও নৌবাহিনীর সামর্থ্য বৃদ্ধি করতে থাকে। একদিকে ছিল যুক্তরাজ্য, ফ্রান্স, রাশিয়া ও জাপান নিয়ে গঠিত “মিত্রশক্তি”; এবং অপর দিকে ছিল “কেন্দ্রীয় শক্তি” বা অক্ষশক্তি যার সদস্যরা ছিল জার্মানি, অস্ট্রিয়া-হাঙ্গেরি, তুরস্ক এবং সার্বিয়া। ইতালি পরবর্তীতে মিত্রশক্তিতে যোগদান করে। ১৯১৪ সালের জুন মাসে গাভরিলো প্রিন্সিপ নামের একজন সার্বীয় নাগরিক সারায়েভো শহরে অস্ট্রীয় মহাডিউক ফ্রান্‌ৎস ফের্ডিনান্ডকে হত্যা করে। এই হত্যাকাণ্ডটিই ছিল প্রথম বিশ্বযুদ্ধ আরম্ভকারী স্ফুলিঙ্গ। ২৮শে জুলাই অস্ট্রিয়া সার্বিয়ার বিরুদ্ধে যুদ্ধ ঘোষণা করে। রাশিয়া সার্বিয়াকে রক্ষা করার প্রস্তুতি নিতে শুরু করে। জার্মানি প্রথমে রাশিয়া ও পরে ফ্রান্সের বিরুদ্ধে যুদ্ধ ঘোষণা করে। এর পরে ইউরোপের শক্তিগুলি একে একে ধারাবাহিকভাবে যুদ্ধের আয়োজন শুরু করে দেয়। ১৯১৪ সালের ৪ঠা আগস্ট জার্মান সেনারা বেলজিয়াম আক্রমণ করে। এর ফলে ১৮৩০ সাল থেকে বেলিজিয়ামের মিত্র যুক্তরাজ্য যুদ্ধে যোগ দেয়। ২৬শে আগস্ট জার্মান সেনারা টানেনবের্গের যুদ্ধে রুশ বাহিনীকে পরাজিত করে। ১৯১৪ সালের সেপ্টেম্বর মাসে মার্নের যুদ্ধে মিত্রবাহিনী প্যারিসের দিকে জার্মান সেনাবাহিনীর অগ্রযাত্রা রুখতে সক্ষম হয়। নভেম্বর মাসে ইপ্রের প্রথম যুদ্ধে ইংলিশ চ্যানেল সমুদ্রপ্রণালীতে জার্মান বাহিনীকে পৌঁছাতে বাধা দেওয়া হয়। ১৯১৫ সালের মে-জুন মাসে ইপ্রের দ্বিতীয় যুদ্ধে জার্মান সেনারা প্রথমবারের মত বিষাক্ত গ্যাস ব্যবহার করে। ১৯১৫ সালের ২২শে মে ইতালি মিত্রশক্তিতে যোগ দেয়। ১৯১৬ সালের ফেব্রুয়ারিতে ফ্রান্সের ভেরদাঁ শহরে যুদ্ধ শুরু হয়, যা পাঁচ মাস ধরে চলে। ১৯১৬ সালের ১লা জুলাই সমের যুদ্ধ শুরু হয়, যা নভেম্বরে গিয়ে শেষ হয়।
প্রথম বিশ্বযুদ্ধের প্রায় পুরোটাই স্থলভাগে সংঘটিত হয়েছিল। কেবল ১৯১৬ সালে জুটলান্ডে একটি বড় আকারের নৌযুদ্ধ সংঘটিত হয়। যুদ্ধের পশ্চিম মঞ্চের প্রায় পুরোটাই উত্তর ফ্রান্স ও বেলজিয়ামের মাটিতে ঘটে। বাল্টিক সাগর থেকে কৃষ্ণ সাগর পর্যন্ত এলাকাগুলি ছিল পূর্ব রণমঞ্চ। এছাড়া ইতালি-অস্ট্রিয়া সীমান্ত, আফ্রিকা ও মধ্যপ্রাচ্যেও যুদ্ধ সংঘটিত হয়।


title: বিশ্বের ইতিহাস

text: ঘোড়া ও খচ্চর ব্যবহার করে সৈনিকদের জন্য খাদ্য ও অস্ত্রশস্ত্র সরবরাহ করা হত। উভয় পক্ষই পরিখা খনন করে যুদ্ধে রত হয়। পরিখাগুলি ছিল ঠান্ডা, কর্দমাক্ত, ভেজা ও অস্বাস্থ্যকর। এগুলিতেই সেনারা খেত ও ঘুমাত এবং উপর থেকে নির্দেশ আসলে যুদ্ধে বের হত। অনেকসময় তারা শত্রুদের ছোঁড়া গোলার আক্রমণ থেকে রক্ষা পাবার জন্য ভূগর্ভে গর্ত বা বাংকার বানিয়ে সেখানে আশ্রয় নিত। কোন সেনাবাহিনীর পক্ষেই বিশাল ক্ষয়ক্ষতির সম্মুখীন হওয়া ছাড়া সম্মুখে অগ্রসর হওয়া সম্ভব ছিল না। সেনাদেরকে পরিখা থেকে বেরিয়ে এসে উপরে উঠে নিজেদের বসানো তারকাঁটার বেড়া অতিক্রম করে খোলা মাঠ (জনহীন ভূমি) পার হয়ে শত্রুপক্ষের শিবিরে পৌঁছাতে হত। মেশিনগান এবং ভারী আর্টিলারি কামানগুলি এত দ্রুত ও শক্তিশালী ছিল যে একেকবারে হাজার হাজার সেনা মৃত্যুবরণ করত। ১৯১৬ সালে কেবল সমের যুদ্ধেই ১০ লক্ষ সৈনিক মারা যায়।


title: বিশ্বের ইতিহাস

text:
১৯১৭ সালে রাশিয়া এত দুর্বল হয়ে পড়ে যে তারা জার্মানির সাথে শান্তিচুক্তির ব্যাপারে আলোচনা শুরু করে। এসময় কিছু সময়ের জন্য জার্মানি সুবিধাজনক অবস্থানে ছিল। একই বছরে মার্কিন যুক্তরাষ্ট্র মিত্রশক্তির পক্ষ নিয়ে যুদ্ধে যোগদান করে। ১৯১৭ সালের জুলাই মাসে ইপ্রের তৃতীয় যুদ্ধটি সংঘটিত হয়। ১৯১৮ সালে প্রায় ১০ লক্ষ মার্কিন সেনা মিত্রশক্তির শিবিরে যোগদান করলে মিত্রশক্তিরা সামনের দিকে এগোতে থাকে। অন্যদিকে জার্মানিতে খাদ্যাভাব ও অশান্তির সৃষ্টি হয়। সম্রাট দ্বিতীয় ভিলহেল্‌ম সিংহাসন ছেড়ে দেন। ১৯১৮ সালের ৩রা মার্চ রাশিয়া ও জার্মানির মধ্যে যুদ্ধবিরতি হয়। ১৯১৮ সালের ১১ই নভেম্বর সকাল ১১টায় জার্মানি এবং মিত্রশক্তির দেশগুলি যুদ্ধে বিরতি দেয় ও একটি সমাপনী শান্তিচুক্তিতে স্বাক্ষর করে। ফলে প্রথম বিশ্বযুদ্ধের অবসান ঘটে।
প্রথম বিশ্বযুদ্ধে প্রথমবারের মত কোন যুদ্ধে যুদ্ধবিমানের ব্যাপক ব্যবহার করা হয়। প্রথমে এগুলিকে শত্রুদের পরিখা ও শত্রুসেনাদের গমনাগমন গোপনে নজরদারি করার জন্য ব্যবহার করা হত। পরবর্তীতে এগুলিকে আকাশযুদ্ধ এবং বোমাবর্ষণের কাজেও ব্যবহার করা হয়।


title: বিশ্বের ইতিহাস

text: ১৯শ শতকে রাশিয়াকে আধুনিকীকরণের লক্ষ্যে চাষীদেরকে মুক্ত করে দেওয়া হয়, কলকারখানা নির্মাণ করা হয় এমনকি গণতান্ত্রিক ব্যবস্থাও প্রচলন করা হয়, কিন্তুর এ উদ্দেশ্য সফল হয় নি। রুশ জার বা সম্রাট ২য় আলেকজান্ডার সংস্কার সাধন করলেও ১৮৮১ সালে তাঁকে হত্যা করা হয়। তাঁর পুত্র সম্রাট ৩য় আলেকজান্ডার ক্ষমতায় আসার পর পূর্বের সমস্ত সংস্কার রদ করে দেন। ফলে কিছু রুশ বেপরোয়া হয়ে বিপ্লবের সূত্রপাত ঘটায়।


title: বিশ্বের ইতিহাস

text: ভ্লাদিমির ইলিয়িচ উলিয়ানর, যিনি লেনিন নামেই বেশি পরিচিত, ১৮৮৭ সালে একজন মার্ক্সবাদীতে পরিণত হন। তিনি ১৮৯৮ সাল থেকে বলশেভিকদের নেতায় পরিণত হন। পরবর্তীতে তিনি রুশ বিপ্লবের নেতৃত্ব দিয়েছিলেন।


title: বিশ্বের ইতিহাস

text: ১৯০৫ সালে রাশিয়ার রাজধানী সাংত পিতেরবুর্গ বা সেন্ট পিটার্সবার্গ শহরে দুই লক্ষ লোক শীতকালীন প্রাসাদের সামনে মিছিল সমাবেশ করে। সেসময় সেনাবাহিনীর সদস্যরা ধর্মঘটরত শ্রমিকদের উপর গুলিবর্ষণ করলে প্রথম গুরুত্বপূর্ণ বিদ্রোহটি শুরু হয়, যা খুব শীঘ্রই দমন করা হয়। লেনিনসহ বিদ্রোহের অন্য নেতারা নির্বাসনে যান। লেনিন ১৯০৫ থেকে ১৯১৭ সাল পর্যন্ত নির্বাসনে ছিলেন। সেসময় রাশিয়ার নতুন সম্রাট ২য় নিকোলাস জনগণকে আরও বেশি নাগরিক অধিকার ও সুবিধা প্রদানের প্রতিশ্রুতি দেন, কিন্তু শীঘ্রই তিনি এই প্রতিশ্রুতি ভঙ্গ করেন।


title: বিশ্বের ইতিহাস

text: প্রথম বিশ্বযুদ্ধ শুরু হলে রাশিয়ার বেশিরভাগ জনগণের জীবনের মান মন্দ থেকে মন্দতর হতে থাকে। রেলপথে শহরগুলিতে খাদ্য, জ্বালানি ও অন্যান্য প্রয়োজনীয় দ্রব্য সরবরাহ বন্ধ হয়ে যায়। অর্থনীতি প্রায় ধ্বসে পড়ে ও দুর্ভিক্ষের সৃষ্টি হয়। অনেক রুশ রাসপুতিনকে অভিযুক্ত করে এই বলে যে তার কারণেই সম্রাট জনগণের অভিযোগ অগ্রাহ্য করেন। রাসপুতিন ছিলেন একজন ধর্মযাজক; তিনি দাবী করেন যে সম্রাটের অসুস্থ পুত্রকে তিনি সারিয়ে তুলতে পারবেন। ১৯১৭ সালে মার্চ মাসে আবার দাঙ্গা ছড়িয়ে পড়ে। এবার সেনাবাহিনীও দাঙ্গাকারী জনগণের পক্ষ নেয়। সম্রাট নিকোলাস ও তাঁর মন্ত্রীরা পদত্যাগ করেন। আলেকজান্ডার কেরেন্‌স্কির নেতৃত্বে একটি অস্থায়ী প্রজাতান্ত্রিক সরকার গঠন করা হলেও অশান্তি অব্যাহত থাকে। ১৯১৭ সালে লেনিন রাশিয়াতে ফেরত আসেন এবং তাঁর নেতৃত্বে বলশেভিকেরা রাষ্ট্রযন্ত্র দখল করার পরিকল্পনা করেন। নভেম্বর মাসে বিপ্লবীরা সাংত পিতেরবুর্গের শীতকালীন প্রাসাদে আক্রমণ করে এবং রাশিয়ার ক্ষমতা দখল করে। রাশিয়াতে তখন ভিন্ন একটি পঞ্জিকা ব্যবহৃত হত বলে এই ঘটনাটিকে "অক্টোবর বিপ্লব" নামে আখ্যা দেওয়া হয়। প্রথম বিশ্বযুদ্ধে ক্লান্ত রুশ সেনারাও বলশেভিকদের সমর্থন দেয়। রাজপরিবারের সবাইকে (সম্রাট নিকোলাস, তাঁর স্ত্রী আলেকজান্দ্রা এবং তাদের পাঁচ সন্তান) প্রথমে কারাবন্দী করা হয় ও পরে তাদের মৃত্যুদন্ড কার্যকর করা হয়।


title: বিশ্বের ইতিহাস

text: বলশেভিকেরা রাশিয়ার রাজধানী মস্কোতে সরিয়ে নিয়ে আসে। তারা জার্মানির সাথে শান্তিচুক্তি সম্পাদন করে ও প্রথম বিশ্বযুদ্ধ থেকে রাশিয়াকে প্রত্যাহার করে নেয়। তারা বিশালাকার জমিদারিগুলিকে ভেঙে ফেলে এবং দরিদ্র চাষীদেরকে জমি বন্টন করে দেয়। শ্রমিকেরা কলকারখানার দায়িত্ব নেয় এবং রাষ্ট্র ব্যাংকব্যবস্থার নিয়ন্ত্রণ নেয়। ১৯১৮ সালে বলশেভিক লোহিতবাহিনী এবং সাম্যবাদ-বিরোধী শ্বেতবাহিনীর মধ্যে গৃহযুদ্ধ শুরু হয় যা ১৯২০ সাল পর্যন্ত অব্যাহত থাকে। ১৯২১ সালে বলশেভিকেরা যুদ্ধে বিজয় লাভ করে। এর পরের বছর ১৯২২ সালে রুশ সাম্রাজ্যের নাম বদলে সোভিয়েত সাম্যবাদী প্রজাতন্ত্রগুলির ইউনিয়ন তথা সোভিয়েত ইউনিয়ন প্রতিষ্ঠা করা হয়। ১৯২৪ সালে লেনিন মৃত্যুবরণ করেন। এসময় লেনিনের পরেই আরেক বলশেভিক নেতা লেওন ত্রোত্‌স্কি ছিলেন রাশিয়ার ২য় সবচেয়ে ক্ষমতাধর ব্যক্তি। কিন্তু লেনিনের মৃত্যুর পর স্তালিন ক্ষমতা দখল করলে ত্রোত্‌স্কি নির্বাসনে যান এবং পরে তাঁকে বিদেশেই স্তালিনের চরেরা হত্যা করে। স্তালিন একনায়কতান্ত্রিক পদ্ধতিতে রাশিয়া শাসন করেন। তাঁর শাসনামলে লক্ষ লক্ষ ভিন্ন মতাবলম্বীকে হত্যা করা হয় বা বন্দীশিবিরে পাঠানো হয়, যেখানে তারা মারা যায়।


title: বিশ্বের ইতিহাস

text: বিংশ শতাব্দীর শুরুতে ভারতীয় উপমহাদেশ (বর্তমানের সার্কভুক্ত দেশগুলি) ছিল বিশ্বের বৃহত্তম উপনিবেশ। ১৮৫৮ সাল থেকে এটি সরাসরি ব্রিটিশ শাসনের অধীনে ছিল। কিন্তু ভারতীয় উপমহাদেশের জনগণ স্বাধীনতা চাচ্ছিল। ১৮৮৫ সালে ভারতীয় জাতীয় কংগ্রেস গঠন করা হয়। ১৮৮৭ সালে মোহনদাস করমচাঁদ গান্ধী আইন পড়তে লন্ডনে যান এবং ১৮৯৩ সাল থেকে দক্ষিণ আফ্রিকায় কর্মজীবন শুরু করেন। ১৯০৫ সালে ভারতীয় মুসলিম লীগ গঠন করা হয়। ১৯১৭ সালে ভারতীয় জাতীয় কংগ্রেস স্বশাসনের জন্য আন্দোলন শুরু করে। কিন্তু যুক্তরাজ্য এ ব্যাপারে আগ্রহী ছিল না। ১ম বিশ্বযুদ্ধে ভারতীয় সৈনিকদের অবদানের স্বীকৃতি হিসেবে ব্রিটিশ সরকার ১৯১৯ সালে ভারত সরকার অ্যাক্ট নামক অধ্যাদেশ পাস করে। এর ফলে কিছু সংস্কার সাধিত হলেও ক্ষমতার সিংহভাগ যুক্তরাজ্যের হাতে থেকে যায়। একই বছরে অমৃতসরে ব্রিটিশ সেনারা ব্রিটিশ শাসনের বিরুদ্ধে প্রতিবাদরত জনতার উপর গুলিবর্ষণ করে এবং এতে প্রায় ৪০০ লোকের মৃত্যু হয়। ভারতের স্বাধীনতার আন্দোলন আরও জোরদার হতে থাকে। ১৯২০ সাল নাগাদ মোহনদাস করমচান্দ গান্ধী (যাকে পরবর্তীতে “মহাত্মা” গান্ধী উপাধি দেওয়া হয়) ভারতীয় জাতীয় কংগ্রেসের নেতায় পরিণত হন। তিনি ব্রিটিশদের সাথে অসহযোগিতার নীতি প্রবর্তন করেন এবং তাঁকে বেশ কয়েকবার কারাবন্দী করা হয়। কারাগারে বসে তিনি অনশন করে তাঁর আন্দোলন অব্যাহত রাখেন। ১৯৩০ সালে গান্ধীর নেতৃত্বে বহু হাজার লোক লবন পদযাত্রায় অংশগ্রহণ করে এবং অত্যধিক করযুক্ত লবন ক্রয় করার বিরুদ্ধে প্রতিবাদ জানায়। ১৯৩৪ সালে মোহাম্মদ আলী জিন্নাহ ভারতীয় মুসলিম লীগের সভাপতি পদে উন্নীত হন। ১৯৪৫ সালে ব্রিটিশ সরকার ভারতের স্বাধীনতার ব্যাপারে রাজী হয়। ভারতীয় উপমহাদেশের সংখ্যাগরিষ্ঠ মানুষ হিন্দু ধর্মাবলম্বী ছিল। কিন্তু মোহাম্মদ আলী জিন্নাহ ভারতে বসবাসকারী বহুসংখ্যক মুসলমানদের জন্য একটি আলাদা রাষ্ট্রের জন্য আন্দোলন শুরু করেন, যেখানে মুসলমানদেরকে হিন্দুদের অধীনে শাসিত হতে হবে না। ১৯৪৭ সালের ১৪ই আগস্ট ভারতীয় উপমহাদেশের উত্তর-পশ্চিম ও উত্তর-পূর্বের দুইটি অঞ্চল স্বাধীন পাকিস্তান রাষ্ট্র হিসেবে আত্মপ্রকাশ করে, যার সর্বাধিনায়ক ছিলেন জিন্নাহ। ঠিক তার পরের দিন ১৫ই অগাস্ট ভারতীয় উপমহাদেশের বাকী অংশ ভারত নামক রাষ্ট্র হিসেবে আবির্ভূত হয়, যার নেতৃত্বে ছিলেন প্রধানমন্ত্রী জওহরলাল নেহেরু। তাৎক্ষনিকভাবে ভারতের সর্বত্র দাঙ্গা-হাঙ্গামা দাবানলের মতো ছড়িয়ে পড়ে। কোটি কোটি মানুষ ভারত থেকে পাকিস্তানে এবং পাকিস্তান থেকে ভারতের দিকে অভিবাসন শুরু করে। এই অত্যন্ত বিশৃঙ্খল, সংঘর্ষময় প্রক্রিয়াতে লক্ষ লক্ষ লোক মারা যায়। ১৯৪৮ সালে শ্রীলংকা স্বাধীনতা লাভ করে। ১৯৭১ সালে পূর্ব পাকিস্তান পাকিস্তান থেকে বিচ্ছিন্ন হয়ে যায় এবং স্বাধীন বাংলাদেশ হিসেবে আত্মপ্রকাশ করে। মহাত্মা গান্ধী দিল্লিতে এক শান্তি সমাবেশ চলাকালীন সময় একজন হিন্দু উগ্রবাদীর দ্বারা নিহত হন।জেরুজালেম শহর ও তার আশেপাশের এলাকাগুলি প্রাচীন যুগে ইহুদী বা হিব্রুভাষীদের বাসভূমি ছিল। সময়ের সাথে ইহুদীদেরকে বিভিন্ন শাসকগোষ্ঠী তাদের মূল ভূখন্ড থেকে বিতাড়িত করে। ১৯শ শতকের শেষে এসে বেশিরভাগ ইহুদী ইউরোপের বিভিন্ন দেশ, মার্কিন যুক্তরাষ্ট্র এবং রাশিয়াতে বসবাস করত। অন্যদিকে বহু আগেই ইহুদীদের প্রাচীন বাসভূমিটির নাম বদলে ফিলিস্তিন রাখা হয় এবং এটি বহু শতাব্দী ধরে আরব মুসলমানদের বাসভূমিতে পরিণত হয়। ২০শ শতকের শুরুতে এটি উসমানীয় সাম্রাজ্যের একটি অংশ ছিল। কিন্তু ইউরোপীয় ইহুদীরা বহু হাজার বছর পরে তাদের আদি বাসভূমিতে ফেরত যাওয়ার চেষ্টা করলে বিদ্যমান আরব জনগোষ্ঠীর সাথে তাদের এক দীর্ঘস্থায়ী সংঘাতের সৃষ্টি হয়। ফিলিস্তিনে বসবাসরত বেশির ভাগ অধিবাসীই ছিল আরব। ১৮৮০-র দশকে স্বল্পসংখ্যক ইউরোপীয় ইহুদী ফিলিস্তিনে বসতি স্থাপন করতে শুরু করে। ১৮৮২ সালে প্রথম বসতিটি গঠিত হয়। এই ইহুদীদেরকে জায়নবাদী বলে ডাকা হত। ১৯১৭ সালে বালফুর ঘোষণার মাধ্যমে ব্রিটিশ সরকার ফিলিস্তিনে একটি ইহুদী বাসভূমি স্থাপনের ব্যাপারে তাদের সমর্থন জানায়। ১ম বিশ্বযুদ্ধে পরাজয়ের প্রেক্ষিতে তুর্কি উসমানীয় সাম্রাজ্যে ভাঙন ধরে। ১৯২০ সালে সেভ্‌রের চুক্তিতে উসমানীয় সাম্রাজ্যের সমাপ্তি ঘোষণা করা হয়। নবগঠিত লিগ অফ নেশন্‌স ১৯২২ সালে যুক্তরাজ্যকে সাময়িকভাবে স্বল্পমেয়াদের জন্য ফিলিস্তিন পরিচালনার অনুমোদন বা ম্যান্ডেট দেয়। ১৯২০-এ দশকে ইহুদীরা ফিলিস্তিনে বসতি স্থাপন অব্যাহত রাখে এবং ১৯২৯ সালে ইহুদী ও আরবদের মধ্যে প্রথম বড় ধরনের সংঘর্ষ ঘটে। ১৯৩০-এর দশকে, বিশেষ করে ১৯৩৩ সালের পর থেকে জার্মানিতে সেখানকার ইহুদীদের উপর অত্যাচার নির্যাতন শুরু হয়। কারাবন্দিত্ব বা মৃত্যু এড়াতে যেসব ইহুদীদের সামর্থ্য ছিল তারা জার্মানি পরিত্যাগ করা শুরু করে। কিছু ইহুদী অন্যান্য ইউরোপীয় রাষ্ট্র বা মার্কিন যুক্তরাষ্ট্রে পাড়ি জমায়। অন্যান্য ইহুদীরা ফিলিস্তিনের উদ্দেশ্যে রওনা দেন। ফিলিস্তিনের ইহুদী অভিবাসীদের সংখ্যা দ্রুত বৃদ্ধি পাওয়ার সাথে সাথে স্থানীয় আরবদের সাথে তাদের সংঘর্ষের সংখ্যা ও মাত্রাও বাড়তে থাকে। যুক্তরাজ্য ফিলিস্তিনে ইহুদী অভিবাসীর সংখ্যা নিয়ন্ত্রণ করার চেষ্টা করে।


title: বিশ্বের ইতিহাস

text: ২য় বিশ্বযুদ্ধের পরে আরও অনেক ইহুদী ফিলিস্তিনে অভিবাসনে আগ্রহী হয়। যুক্তরাজ্য বিষয়টি জাতিসংঘে উত্থাপন করে। ১৯৪৭ সালে জাতিসংঘে সিদ্ধান্ত নেওয়া হয় যে ফিলিস্তিনকে ভেঙে দুইটি রাষ্ট্র গঠন করা হবে যার একটি আরব এবং অন্যটি ইহুদী। জেরুজালেম একটি আন্তর্জাতিক শহরে পরিণত হবে, কেননা এটি ইহুদী, খ্রিস্টান ও মুসলমান সবার জন্যই একটি পবিত্র নগরী। ইহুদীরা জাতিসঙ্ঘের এই প্রস্তাবে রাজী হলেও আরবরা রাজী ছিল না। যুক্তরাজ্য ১৯৪৮ সালের ১৪ই মে তার নিয়ন্ত্রণ উঠিয়ে নেয় এবং একই দিনে ইহুদী নেতা দাভিদ বেন গুরিয়ন (ইসরায়েলের ১ম প্রধানমন্ত্রী ও জাতির জনক) ইসরায়েল রাষ্ট্রের স্বাধীনতা ঘোষণা করেন। আরব রাষ্ট্রসমূহের সংগঠন আরব লীগ (সিরিয়া, লেবানন, ইরাক, ইরান, জর্দান ও মিশর) ইসরায়েলের বিরুদ্ধে যুদ্ধ ঘোষণা করে। কিন্তু ইসরায়েল খুব দ্রুত তাদের সম্মিলিত সেনাবাহিনীকে পরাজিত করে এবং আগের চেয়ে বেশি ভূমি দখল করে নিতে সক্ষম হয়। জেরুজালেমের অংশবিশেষ জর্দানের দখলে আসে। ১৯৪৯ সালে জাতিসংঘের মধ্যস্থতায় যুদ্ধবিরতি ঘটে এবং এর ফলে ইসরায়েল ১৯৪৭ সালের প্রস্তাবে উল্লিখিত ইহুদী রাষ্ট্রের শাসনক্ষমতা লাভ করে। ১৯৬৭ সালে আরেকটি যুদ্ধে ইসরায়েল সমগ্র জেরুজালেম পুনরায় দখলে আনতে সক্ষম হয় এবং শহরটিকে ইসরায়েলের রাজধানী হিসেবে ঘোষণা দেয়। আরব দেশগুলি ইসরায়েলকে স্বীকৃতি দেয়নি। ইসরায়েলও যুদ্ধে অধিকৃত ফিলিস্তিনি ভূমি ফেরত দেওয়ার ব্যাপারে সদিচ্ছা প্রকাশ করেনি।


title: বিশ্বের ইতিহাস

text: দ্বিতীয় বিশ্বযুদ্ধশেষে মার্কিন যুক্তরাষ্ট্র এবং সোভিয়েত ইউনিয়ন বিশ্বের দুই পরাশক্তি হিসেবে আত্মপ্রকাশ করে। অতীতে মিত্র হলেও তাদের মধ্যে এক ধরনের প্রতিদ্বন্দ্বিতামূলক পরোক্ষ যুদ্ধ শুরু হয়, যার নাম দেওয়া হয় ঠান্ডা যুদ্ধ। সোভিয়েত ইউনিয়ন লোহিত বাহিনীর সাহায্যে পূর্ব ইউরোপের দেশগুলির সরকার পরিবর্তন করে সাম্যবাদী সরকার গঠন করালে এই ঠান্ডা যুদ্ধের সূচনা হয়। এর ফলে কার্যত ইউরোপে একটি লৌহপর্দার সৃষ্টি হয়, যার একপাশে ছিল মার্কিন প্রভাব-বলয়ভুক্ত পশ্চিম ইউরোপ এবং অপর প্রান্তে ছিল সোভিয়েত প্রভাবাধীন পূর্ব ইউরোপ। সাম্যবাদ যেন পশ্চিম ইউরোপেও ছড়িয়ে না পড়ে, সেজন্য মার্কিন যুক্তরাষ্ট্র ১৯৪৭ সালে "মার্শাল পরিকল্পনা" নামের একটি প্রকল্প হাতে নেয়, যেখানে যুদ্ধবিধ্বস্ত দেশগুলির অর্থনীতিকে চাঙা করতে অর্থনৈতিক সাহায্যের ব্যবস্থা করা হয়।


title: বিশ্বের ইতিহাস

text: দ্বিতীয় বিশ্বযুদ্ধের পরে জার্মানিকে বিভিন্ন মিত্রশক্তির মধ্যে ভাগ করে দেওয়া হয়। মার্কিন যুক্তরাষ্ট্র, যুক্তরাজ্য ও ফ্রান্স দেশটির পশ্চিমভাগ নিয়ন্ত্রণ করত; অন্যদিকে দেশটির পূর্বভাগ নিয়ন্ত্রণ করত সোভিয়েত ইউনিয়ন। দেশটির রাজধানী বার্লিন শহরের পুরোটাই সোভিয়েত নিয়ন্ত্রিত অংশে পড়লেও সেটিও পশ্চিম ও পূর্ব এই দুই ভাগে বিভক্ত ছিল। ১৯৪৮ সালে সোভিয়েতরা ৫ মাস ধরে পশ্চিম বার্লিন অবরোধ করে রাখে; তখন মিত্রশক্তিরা বিমানে করে প্রয়োজনীয় দ্রব্য সরবরাহ করে। ১৯৪৯ সালে জার্মানি পূর্ব ও পশ্চিম দুই জার্মানিতে বিভক্ত হয়ে যায়। অনেক পরে ১৯৬১ সালে পূর্ব বার্লিনের সাম্যবাদীরা দুই বার্লিনের মধ্যে প্রাচীর নির্মাণ করে।


title: বিশ্বের ইতিহাস

text: ১৯৪৯ সালের ৪ঠা এপ্রিল উত্তর আটলান্টিক চুক্তিভিত্তিক সংস্থা তথা নেটো (North Atlantic Treaty Organization, NATO) প্রতিষ্ঠিত হয়; এর সদর দপ্তর বেলজিয়ামের ব্রাসেল্‌সে অবস্থিত ছিল। এটি ছিল মার্কিন যুক্তরাষ্ট্র, কানাডা এবং বেশ কিছু পশ্চিম ইউরোপীয় রাষ্ট্রের মধ্যে যেকোন বহিরাক্রমণ প্রতিরোধের জন্য সৃষ্ট একটি সামরিক মৈত্রী। একই বছরে চীনের মূল ভূখন্ডে মাও সে তুংয়ের নেতৃত্বে সাম্যবাদীরা ক্ষমতায় আরোহণ করে। ১৯৫০ থেকে ১৯৫৩ সাল পর্যন্ত কোরীয় যুদ্ধ শুরু হয়। চীনের মদদে উত্তর কোরিয়া দক্ষিণ কোরিয়াকে আক্রমণ করে। মার্কিন যুক্তরাষ্ট্র দক্ষিণ কোরিয়াকে সামরিক সমর্থন দেয়। ১৯৫৩ সালে সোভিয়েত নেতা স্তালিনের মৃত্যু হয়। ১৯৫৫ সালে সোভিয়েত ইউনিয়ন সাম্যবাদী রাষ্ট্রগুলির সাথে মিলে একটি মৈত্রী গঠন করে, যার নাম ছিল ওয়ারস’ চুক্তি। মার্কিন ও সোভিয়েত দুই পরাশক্তিই পারমাণবিক অস্ত্রশস্ত্রের এক বিশাল ভাণ্ডার গড়ে তোলে। ১৯৫৮ সালে মার্কিন যুক্তরাষ্ট্রের সন্নিকটে অবস্থিত রাষ্ট্র কিউবাতে ফিদেল কাস্ত্রো একনায়ক হিসেবে ক্ষমতায় আসেন এবং সোভিয়েত ইউনিয়নের সাথে মৈত্রী স্থাপন করেন। এর সূত্র ধরে ১৯৬২ সালে আরেকটি সংকটের সৃষ্টি হয়। সে বছর কাস্ত্রো তাঁর দেশে সোভিয়েত ইউনিয়নকে ক্ষেপণাস্ত্র উৎক্ষপণকেন্দ্র নির্মাণের অনুমতি দেন। মার্কিন যুক্তরাষ্ট্রের তৎকালীন রাষ্ট্রপতি জন এফ কেনেডি মার্কিন নৌবাহিনীকে কিউবাকে অবরোধের আদেশ দেন। শেষ পর্যন্ত সোভিয়েতরা ক্ষেপণাস্ত্রকেন্দ্র নির্মাণ প্রকল্পটি প্রত্যাহারে সম্মত হয়। পারমাণবিক যুদ্ধ যাতে শুরু না হয়, সেজন্য সোভিয়েত নেতা নিকিতা ক্রুশ্চেভের আদেশে ক্ষেপণাস্ত্রবহনকারী সোভিয়েত জাহাজগুলি ফেরত নিয়ে আসা হয়। অন্যদিকে ১৯৬০ সাল থেকে রুশ-চীনা সম্পর্কে ফাটল ধরা শুরু হয়।


title: বিশ্বের ইতিহাস

text:
ঠান্ডা যুদ্ধের সময় মার্কিন ও সোভিয়েত দুই পরাশক্তিই অস্ত্র নির্মাণের পেছনে বিশাল অংকের অর্থ খরচ করে। যদিও তারা নিজেদের মধ্যে কখনও যুদ্ধ করেনি, ১৯৫০-এর দশকে কোরীয় যুদ্ধে এবং ১৯৬০ ও ১৯৭০-এর দশকে ভিয়েতনাম যুদ্ধে তারা প্রত্যক্ষ বা পরোক্ষভাবে অংশ নেয়। এছাড়াও বহু দশক ধরে তারা একে অপরের বিরুদ্ধে গুপ্তচরবৃত্তি ও নেতিবাচক উদ্দেশ্যপ্রণোদিত প্রচারণায় লিপ্ত ছিল। পূর্ব ইউরোপের সাম্যবাদী রাষ্ট্রগুলিতে যেকোন প্রকার বিদ্রোহ সোভিয়েতরা শক্ত হাতে দমন করে। যেমন সোভিয়েতরা সাম্যবাদী শাসন বজায় রাখার জন্য ১৯৫৬ সালে হাঙ্গেরিতে এবং ১৯৬৮ সালে চেকোস্লোভাকিয়াতে সেনা অভিযান চালায়। ১৯৬৩ সালে মার্কিন যুক্তরাষ্ট্র ও সোভিয়েত ইউনিয়ন পারমাণবিক অস্ত্র পরীক্ষা বাতিলের একটি চুক্তি স্বাক্ষর করে।
১৯৪০-এর দশকে জার্মান বিজ্ঞানীরা প্রথম দূর-নিয়ন্ত্রিত ক্ষেপণাস্ত্র নির্মাণ করে। তারা এ জন্য যে প্রযুক্তি ব্যবহার করেছিল, তা দিয়ে মহাকাশে ভ্রমণের দ্বার উন্মোচন হয়। এরই প্রেক্ষিতে মার্কিন যুক্তরাষ্ট্র ও সোভিয়েত ইউনিয়নের মহাকাশ প্রতিযোগিতার সূচনা হয়।


title: বিশ্বের ইতিহাস

text: ১৯৫৭ সালের ৪ঠা অক্টোবর সোভিয়েত ইউনিয়ন মহাশূন্যে বিশ্বের সর্বপ্রথম কৃত্রিম উপগ্রহ উৎক্ষেপ করে, যার নাম ছিল স্পুতনিক ১। উপগ্রহটি ঘণ্টায় ২৮ হাজার কিলোমিটার বেগে ৯৬ মিনিটে একবার পৃথিবীকে প্রদক্ষিণ করত এবং একটি বেতার সংকেত প্রেরণ করতে থাকে যা বিশ্বের সর্বত্র গৃহীত হয়। এরপরে স্পুতনিক ২ নামক উপগ্রহে করে লাইকা নামের কুকুরটি প্রথম প্রাণী হিসেবে মহাশূন্যে ভ্রমণ করে; মহাকাশযানটি পৃথিবীতে ফেরত আসতে পারেনি, ফলে মহাশূন্যেই লাইকার মৃত্যু ঘটে। ঠিক তার পরের বছরই ১৯৫৮ সালে মার্কিন যুক্তরাষ্ট্র তাদের প্রথম কৃত্রিম উপগ্রহ এক্সপ্লোরার ১ উৎক্ষেপন করে। দুই পক্ষই মহাকাশ বিজ্ঞানের পেছনে বিপুল পরিমাণ অর্থ ব্যয় করে। ১৯৫৯ সালে সোভিয়েত মহাশূন্য অনুসন্ধান উপগ্রহ লুনা ২ চাঁদে অবতরণ করে। ১৯৬১ সালে সোভিয়েত ইউনিয়ন সর্বপ্রথম মানুষ পরিবহনকারী মহাকাশযান ভোস্তক ১ আকাশে উৎক্ষেপ করে। সোভিয়েত ইউরি গ্যাগারিন প্রথম নভোচারী হিসেবে পৃথিবী প্রদক্ষিণ করেন; তিনি ১৯৬১ সালের ১২ই এপ্রিল পৃথিবীপৃষ্ঠ থেকে ৩০০ কিলোমিটার উচ্চতায় ভোস্তক মহাকাশযানে বসে প্রায় ৮৯ মিনিট ধরে পৃথিবীকে প্রদক্ষিণ করেন। ১৯৬৩ সালে ভালেন্তিনা তেরেস্কোভা প্রথম নারী হিসেবে মহাশূন্যে ভ্রমণ করেন। ১৯৬৫ সালে রুশ নভোচারী আলেক্সি লেওনভ প্রথম নভোচারী হিসেবে মহাশূন্যে পদচারণা করেন।


title: বিশ্বের ইতিহাস

text: এইসব সোভিয়েত সাফল্যের জবাবে মার্কিন যুক্তরাষ্ট্র ১৯৭০ সালের মধ্যে একজন মানুষকে চাঁদে পদার্পণ করানোর উচ্চাভিলাষী পরিকল্পনা হাতে নেয়। ১৯৬৮ সালে মার্কিন মহাকাশযান অ্যাপোলো ৮ প্রথমবারের মত চাঁদ প্রদক্ষিণ করে। মার্কিনীদের মূল পরিকল্পনা শেষ পর্যন্ত ১৯৬৯ সালে বাস্তবায়িত হয়। সেবছর ২১শে জুলাই অ্যাপোলো ১১ মিশনের অংশ হিসেবে মার্কিন নভোচারী নিল আর্মস্ট্রং প্রথম মানুষ হিসেবে চাঁদে অবতরণ করেন ও চন্দ্রপৃষ্ঠে পায়চারি করেন। তার সাথে দ্বিতীয় মানুষ হিসেবে বাজ অলড্রিনও চাঁদে পদার্পণ করেন।


title: বিশ্বের ইতিহাস

text: ১৯৭০-এর দশকে যুক্তরাজ্য, চীন, ফ্রান্স, ভারত এবং জাপান ক্ষুদ্রাকৃতির মহাকাশযান উৎক্ষেপ করে। এগুলি বেশিরভাগই ছিল কৃত্রিম উপগ্রহ, যেগুলিকে যোগাযোগ ব্যবস্থা এবং আবহাওয়ার পূর্বাভাসের কাজে ব্যবহার করা হত। অন্যদিকে সোভিয়েত ইউনিয়ন ও মার্কিন যুক্তরাষ্ট্র মহাশূন্যের গভীর থেকে গভীরতর অংশে অনুসন্ধানী যান পাঠানো শুরু করে যেগুলি মঙ্গল, শুক্র, বৃহস্পতি, শনি, ইউরেনাস ও নেপচুন গ্রহগুলি থেকে ছবি ও অন্যান্য বৈজ্ঞানিক তথ্য পাঠাতে থাকে।


title: বিশ্বের ইতিহাস

text: সোভিয়েতদের পাঠানো মহাকাশযান ১৯৭০ সালে শুক্রগ্রহে এবং ১৯৭১ সালে মঙ্গলগ্রহে অবতরণ করে। ১৯৭২ সালে মার্কিন যুক্তরাষ্ট্র শেষবারের মত চাঁদে মানববাহী অ্যাপোলো মিশন পরিচালনা করে। ১৯৭৫ সালে মার্কিন ও সোভিয়েত মহাকাশযান মহাশূন্যে একে অপরের সাথে সংযুক্ত হয়। ১৯৭৭ সালে মার্কিন মহাশূন্যযান ভাইকিং মঙ্গলগ্রহে অবতরণ করে। ১৯৮২ সালে সোভিয়েত অনুসন্ধানী মহাকাশযান শুক্রগ্রহে অবতরণ করে ও সেখান থেকে শুক্রগ্রহের পৃষ্ঠের রঙিন আলোকচিত্র পৃথিবীতে প্রেরণ করে। ১৯৮৬ সালে সোভিয়েত ইউনিয়ন প্রথম মহাশূন্য স্টেশন মির উৎক্ষেপন করে। ১৯৯৫ সালে রুশ নভোচারী ভালেরি পোলিইয়াকভ মির মহাকাশ স্টেশনে টানা ৪৩৭ দিন সময় কাটান। মির মহাকাশ স্টেশনটি ২০০১ সাল পর্যন্ত কক্ষপথে ছিল।


title: বিশ্বের ইতিহাস

text: ১৯৮০-র দশকে ফ্লোরিডার কার্নাভাল অন্তরীপ থেকে বহু মার্কিন মহাকাশ মিশন উৎক্ষেপ করা হয়। ১৯৭৯ থেকে ১৯৮৯ সাল পর্যন্ত মার্কিন মহাকাশ অনুসন্ধানী যান ভয়েজার ২ বৃহস্পতি, শনি, ইউরেনাস ও নেপচুন গ্রহের পাশ দিয়ে উড়ে যায় ও অনেক আলোকচিত্র তুলে পাঠায়। ১৯৮১ সালে ফেরতযোগ্য মহাকাশযান বা শাটলগুলির উড্ডয়ন শুরু হয়। সেবছর প্রথম এরকম একটি যান কলাম্বিয়া পৃথিবীকে প্রদক্ষিণ করে। দু’বার দুর্ঘটনার কারণে এই মহাকাশযানগুলি হারানো যায়। এর মধ্যে ১৯৮৬ সালের চ্যালেঞ্জার দুর্ঘটনাটি উল্লেখযোগ্য। এর আগে ১৯৮৪ সালে দুইজন মার্কিন নভোচারী মহাকাশযানের সাথে সংযোগ ছিন্ন করে মহাকাশে ওড়াওড়ি করেন।


title: বিশ্বের ইতিহাস

text: ১৯৯০ সালে একটি মার্কিন ফেরতযোগ্য মহাশূন্যযান হাবল দূরবীণটি মহাকাশে স্থাপন করে আসে। ঠান্ডা যুদ্ধের অবসানের পর ১৯৯০-র দশক থেকে মার্কিন ও রুশ বিজ্ঞানীরা বিভিন্ন প্রকল্পে একত্রে কাজ করেছেন। আন্তর্জাতিক মহাকাশ স্টেশন এমন একটি প্রকল্প। ইতিমধ্যে কম্পিউটার প্রযুক্তির অনেক উন্নতি ঘটে এবং ১৯৯৭ সালে মার্কিন প্যাথফাইন্ডার মহাকাশযানটি মঙ্গলগ্রহে অবতরণ করে। সেটি পৃথিবী থেকে নিয়ন্ত্রণযোগ্য সোজোর্নার নামের একটি চলমান অনুসন্ধানী যন্ত্র বা রোবট সেখানে রেখে আসে যাতে মঙ্গলগ্রহের পৃষ্ঠ পর্যবেক্ষণ করা যায়। এর পাঠানো মঙ্গলের ছবিগুলি মানুষেরা পৃথিবীতে বাসায় বসে তাদের টেলিভিশনের পর্দায় দেখতে পায়। ২০০০ সালে গ্লোবাল সার্ভেয়ার নামক যন্ত্র মঙ্গলগ্রহে পানির অস্তিত্বের সন্ধান পায়।


title: বিশ্বের ইতিহাস

text: ভিয়েতনাম, কম্বোডিয়া ও লাওস একত্রে ফরাসি সাম্রাজ্যের অধীন ইন্দোচীন উপনিবেশ গঠন করেছিল। ২য় বিশ্বযুদ্ধের সময় জাপান ইন্দোচীন দখল করে নেয়। এই সময়ে সাম্যবাদী নেতা হো চি মিনের নেতৃত্বে ভিয়েত মিন লিগ ফ্রান্স থেকে ভিয়েতনামকে স্বাধীন ঘোষণা করে। কিন্তু ২য় বিশ্বযুদ্ধ শেষে ফ্রান্স হো চি মিনের সরকারকে স্বীকৃতি দিল না। ফলে ১৯৪৬ সালে ফরাসি ও হো চি মিনের অনুসারী ভিয়েতনামি জাতীয়তাবাদীদের মধ্যে যুদ্ধ শুরু হয়ে যায়। শেষে ১৯৫৪ সালে দিয়েন বিয়েন ফু-এর যুদ্ধে ফরাসিদের পরাজয়ের মাধ্যমে যুদ্ধের পরিসমাপ্তি ঘটে। একটি আন্তর্জাতিক চুক্তির মাধ্যমে ভিয়েতনামকে দুই ভাগে ভাগ করে দেওয়া হয়: সাম্যবাদী উত্তর ভিয়েতনাম এবং অ-সাম্যবাদী দক্ষিণ ভিয়েতনাম। হো চি মিন ১৯৫৪ সালেই উত্তর ভিয়েতনামের রাষ্ট্রপতি পদে প্রতিষ্ঠিত হন। তাঁর জীবনের লক্ষ্য ছিল দুই ভিয়েতনামকে একত্রিত করা।


title: বিশ্বের ইতিহাস

text: দুই ভিয়েতনাম সৃষ্টিকারী চুক্তি বাস্তবায়নের সাথে সাথেই ভিয়েতনামে গৃহযুদ্ধ লেগে যায়। দক্ষিণে ভিয়েতনামে সাম্যবাদী গেরিলা সেনাদের নিয়ে গঠিত ভিয়েত কং বাহিনী উত্তর ভিয়েতনামের সহায়তা পায়। অন্যদিকে দক্ষিণ ভিয়েতনাম সরকার ১৯৬১ সালে ভিয়েত কংদের বিরুদ্ধে লড়তে মার্কিন যুক্তরাষ্ট্রের কাছ থেকে সামরিক পরামর্শ চায়। মার্কিন যুক্তরাষ্ট্র আশঙ্কাগ্রস্ত হয়ে সাম্যবাদের বিস্তার রোধ করতে দক্ষিণ ভিয়েতনাম সরকারকে সামরিক সহায়তা প্রদান করতে শুরু করে। ১৯৬৪ সালে পুরোদমে উত্তর ও দক্ষিণ ভিয়েতনামের মধ্যে যুদ্ধ শুরু হয়ে যায়। উত্তর ভিয়েতনামকে সোভিয়েত ইউনিয়ন এবং দক্ষিণ ভিয়েতনামকে মার্কিন যুক্তরাষ্ট্র সাহায্য করত। ১৯৬৫ সালে মার্কিনীরা দক্ষিণ ভিয়েতনামে সেনা পাঠায়। ১৯৬৬ সালে অস্ট্রেলীয় সেনারাও মার্কিনীদের সাথে যোগদান করে। কিন্তু ভিয়েত কং বাহিনীর গেরিলা যুদ্ধের কৌশলগুলির বিরুদ্ধে লড়াই করা দুষ্কর ছিল। তারা খুঁড়ে খুঁড়ে অসংখ্য সুড়ঙ্গের গোলকধাঁধা তৈরি করত। প্রায় ১৬ হাজার ভিয়েত কং ও উত্তর ভিয়েতনামি সেনা মার্কিন বিমানগুলির বোমাবর্ষণ এড়ানোর জন্য মাটির নিচে বাস করত। যুদ্ধের বেশির ভাগই দক্ষিণ ভিয়েতনামের অরণ্যগুলিতে সংঘটিত হয়। মার্কিন সেনারা হেলিকপ্টার থেকে জঙ্গলে অবতরণ করত এবং ভিয়েত কং গেরিলা সেনাদেরকে চমকে দিয়ে আক্রমণ করত। চীন থেকে লাওস হয়ে দক্ষিণ ভিয়েতনাম পর্যন্ত একটি পথ ছিল ভিয়েত কংদের অস্ত্রশস্ত্রের সরবরাহের পথ; এটি হো চি মিন পথ নামে পরিচিত ছিল। এই সরবরাহ পথ বন্ধ করে দেবার লক্ষ্যে মার্কিনীরা উত্তর ভিয়েতনামে বোমাবর্ষণ করে। ভিয়েত কং বাহিনীর লুকানোর অবস্থানগুলিকে বিনষ্ট করার লক্ষ্যে দক্ষিণ ভিয়েতনামের বহু গ্রামে ও বিশালাকার বনাঞ্চলে রাসায়নিক দ্রব্য ছেটানো হয়। কিন্তু এর ফলে বহু নিরীহ ভিয়েতনামি প্রাণ হারায়। বেশির ভাগ ভিয়েতনামি কৃষিকাজ করত; তারা বিশেষ করে ধান চাষ করে জীবিকা নির্বাহ করত। শস্যক্ষেত ও গ্রাম ধ্বংস হবার কারণে তাদেরকে অত্যধিক কষ্টস্বীকার করতে হয়।


title: বিশ্বের ইতিহাস

text: ১৯৬৬ সালেই শান্তিকামী মার্কিন নাগরিকেরা ভিয়েতনাম যুদ্ধবিরোধী মিছিল শুরু করেছিলেন। ১৯৬৭ সালে শান্তিচুক্তির প্রচেষ্টা ব্যর্থ হয়; যুদ্ধবিরোধী মিছিল ও আন্দোলন মার্কিন গণ্ডি ছাড়িয়ে অন্যান্য দেশে ছড়িয়ে পড়ে। ১৯৬৮ সালে উত্তর ভিয়েতনামি সেনাবাহিনী ও ভিয়েত কং বাহিনী একযোগে একটি আক্রমণ চালায় যার নাম দেওয়া হয় তেত আক্রমণ। তেত আক্রমণের প্রেক্ষিতে মার্কিনীরা মেনে নিতে বাধ্য হয় যে তাদের পক্ষে অদূর ভবিষ্যতে এই যুদ্ধে জয়ী হওয়া সম্ভব নয়। ১৯৬৯ সালে মার্কিন যুক্তরাষ্ট্র তার সেনাদেরকে ভিয়েতনাম থেকে প্রত্যাহার করে নিতে শুরু করে; প্রথম দফায় প্রায় ৫,৪০,০০ সেনার মধ্যে ২৫ হাজার সেনাকে ফিরিয়ে আনা হয়; যুদ্ধবিরোধী আন্দোলন অব্যাহত থাকে। ১৯৭১ সালে পার্শ্ববর্তী দেশ লাওসে যুদ্ধ ছড়িয়ে পড়ে। ১৯৭৩ সালে যুদ্ধবিরতি চুক্তি স্বাক্ষরিত হয় এবং সমস্ত মার্কিন সেনা প্রত্যাহার করে নেওয়া হয়। কিন্তু ভিয়েতনামিদের নিজেদের মধ্যে ১৯৭৫ সাল পর্যন্ত যুদ্ধ অব্যাহত থাকে। শেষ পর্যন্ত ১৯৭৫ সালে উত্তর ভিয়েতনামি সেনাবাহিনী দক্ষিণ ভিয়েতনামের নিয়ন্ত্রণ হাতে নেয় এবং দুই ভিয়েতনাম একটি সাম্যবাদী সরকারের অধীনে আবার ঐক্যবদ্ধ হয়।ব্রিটিশরা ভারত ত্যাগ করার সময় ভারত ও পাকিস্তানের সীমানার ব্যাপারে অনেকগুলি প্রশ্ন অমীমাংসিত রয়ে যায়, যার মধ্যে অন্যতম ছিল জম্মু-কাশ্মীর রাজ্যের ভবিষ্যৎ। পাকিস্তান কাশ্মীরের পুঞ্চ জেলা দখলের প্রচেষ্টা চালালে কাশ্মীরের তদানীন্তন মহারাজা ভারতের কাছে সাহায্য প্রার্থনা করেন। এর জবাবে ভারত কাশ্মীরে সেনা পাঠায় এবং শ্রীনগর ও পূর্ব কাশ্মীরে তাদের নিয়ন্ত্রণ প্রতিষ্ঠা করে। দুই পক্ষের মধ্যে ১৯৪৯ সালের যুদ্ধবিরতি চুক্তি পর্যন্ত যুদ্ধ অব্যাহত থাকে। দুই পক্ষের সেনাবাহিনীর সম্মুখভাগের সারিগুলি ধীরে ধীরে একটি নিয়ন্ত্রণ রেখাতে স্থিতিশীল হয়। এই রেখা পেরিয়ে মাঝে মাঝেই ভারত ও পাকিস্তান বিচ্ছিন্ন লড়াই চালাতে থাকে এবং ১৯৬৮ সালে (ও পরবর্তীতে ১৯৯৯ সালেও) হালকা যুদ্ধে অংশগ্রহণ করে। তবে ১৯৭১ সালে দুই দেশের মধ্যে একটি বিশাল আকারের যুদ্ধ হয়। ঐ বছর তৎকালীন পূর্ব পাকিস্তান বাংলাদেশ নামে স্বাধীনতা ঘোষণা করে এবং পশ্চিম পাকিস্তানী বাহিনীর বিরুদ্ধে বিজয়ী হয়। ভারত বাংলাদেশ থেকে আগত শরণার্থীদের আশ্রয় দেবার পাশাপাশি বাংলাদেশী মুক্তিবাহিনীকে গুরুত্বপূর্ণ সামরিক সহায়তা দান করে।


title: বিশ্বের ইতিহাস

text: ১৯৭৯ সালে সাদ্দাম হুসেইন ক্ষমতাসীন দল বাথ পার্টির অভ্যন্তরীণ এক কু-এর বদৌলতে ইরাকের রাষ্ট্রপতিতে পরিণত হন। সাদ্দাম হুসেইন একজন অত্যন্ত উচ্চাভিলাষী নেতা ছিলেন। তিনি ইরাককে কৌশলগতভাবে মধ্যপ্রাচ্যের একটি অন্যতম শক্তিশালী রাষ্ট্রে পরিণত করার প্রচেষ্টা চালান। একই সময় ইরানে ধর্মীয় বিপ্লব ঘটে। ইরাকি সরকার আশঙ্কা করছিল যে ইরাকের বৃহৎ শিয়া সংখ্যালঘু সম্প্রদায়ে এই বিপ্লবের আগুন ছড়িয়ে পড়বে। এছাড়া শাত-এল-আরব নদীর অধিকার নিয়ে ইতিমধ্যেই বিরাজমান সমস্যা আবারও চাঙ্গা হয়ে ওঠার ঝুঁকি ছিল। সাদ্দাম ইরানের সামরিক দুর্বলতা আঁচ করে ১৯৮০ সালের ২২শে সেপ্টেম্বর তার সেনাবাহিনীকে ইরান সীমান্ত অতিক্রম করার আদেশ দেন। কিন্তু যেমনটি সহজ হবে ভেবেছিলেন ইরানের বিরুদ্ধে যুদ্ধ তেমন সহজ হয়নি। ইরানিরা জানপ্রাণ দিয়ে তাদের ভূখণ্ড রক্ষা করতে শুরু করে এবং ১৯৮১ সালের মার্চ মাস নাগাদ ইরাকি আক্রমণে ভাটা পড়ে। ১৯৮২ সালের জুন নাগার ইরানিরা তাদের সমস্ত হারানো ভূখণ্ড ফেরত পেতে সক্ষম হয়। এরপর কোন পক্ষই যুদ্ধ জেতার মত কোন বিশাল ও সফল আক্রমণ গড়ে তুলতে পারেনি। আক্রমণগুলির জন্য বিপুল পরিমাণ ব্যয়ের বিপরীতে প্রকৃত অগ্রগতির পরিমাণ ছিল সামান্য। যুদ্ধটি ধীরে ধীরে ইরান-ইরাকের একে অপরের প্রধান প্রধান শহরে ক্ষেপণাস্ত্র নিক্ষেপের যুদ্ধে সীমাবদ্ধ হয়। শেষ পর্যন্ত দুই পক্ষ স্বীকার করতে বাধ্য হয় যে কেউই যুদ্ধে বিজয়ী হতে পারবে না এবং ১৯৮৮ সালের আগস্টে তারা একটি যুদ্ধবিরতি চুক্তিতে স্বাক্ষর করে। কিন্তু অর্ধযুগেরও বেশি সময় ধরে চলা ফলহীন এই যুদ্ধে প্রায় ১৫ লক্ষ লোক প্রাণ হারায়।


title: পৃথিবীর ইতিহাস

text: পৃথিবীর ইতিহাস বলতে পৃথিবী গ্রহটির উৎপত্তি থেকে আরম্ভ করে বর্তমান পর্যন্ত সমগ্র সময়কালকে বোঝায়। পৃথিবীর অতীতের মূল ঘটনাগুলোর সম্পর্কে বুঝতে প্রাকৃতিক বিজ্ঞানের সমস্ত শাখাই মানুষকে সাহায্য করেছে। পৃথিবীর বয়স হল মহাবিশ্বের বয়সের কমবেশি এক তৃতীয়াংশ। এই বিপুল সময়ের মধ্যে অজস্র ভূতত্ত্বীয় পরিবর্তন ঘটে গেছে, জীবনের উদ্ভব হয়েছে এবং সেই জীবনে এসেছে বিবর্তন।


title: পৃথিবীর ইতিহাস

text: ঠিক কখন পৃথিবী তৈরি হয়? একেবারে শুরুর কোনো পাথর টিকে নেই, তাই সঠিক করে বলা যায় না। তবে ধারণা করা হয় সৌরজগৎ সৃষ্টির মোটামুটি ১০০ মিলিয়ন বছর পর একগুচ্ছ সংঘর্ষের ফল হলো পৃথিবী। আজ থেকে ৪.৫৪ বিলিয়ন বছর আগে পৃথিবী নামের গ্রহটি আকৃতি পায়, পায় লৌহের একটি কেন্দ্র এবং একটি বায়ুমণ্ডল।


title: পৃথিবীর ইতিহাস

text: “থিয়া” নামের মোটামুটি মঙ্গলের আকৃতির একটা গ্রহাণুর সাথে সংঘর্ষ হয় পৃথিবীর। পৃথিবী মোটামুটি আস্তই থাকে কিন্তু বায়ুমণ্ডল উবে যায় আর ধ্বংস হয়ে যায় এই গ্রহাণুটি। এর ধ্বংসাবশেষ থেকে তৈরি হয় চাঁদ।


title: পৃথিবীর ইতিহাস

text: থিয়ার সাথে সংঘর্ষের ফলে উত্তপ্ত হয়ে ওঠে পৃথিবী। গলিত লাভার টগবগ করতে থাকা সমুদ্র চারিদিকে। শুক্র গ্রহের অবস্থা এখন যেমন, তখন পৃথিবীর অবস্থা ছিলো তেমন। আস্তে আস্তে ঠাণ্ডা হয় পৃথিবী, লাভা জমাট বেঁধে তৈরি করে পাথর আর পানি জমতে শুরু করে পৃথিবীর প্রথম সাগরে। এ সময়ে তৈরি হয় পৃথিবীর প্রাচীনতম খনিজ, জিরকন। এদের বয়স মোটামুটি ৪.৪ বিলিয়ন বছর।


title: পৃথিবীর ইতিহাস

text: এখন পৃথিবীর বিভিন্ন মহাদেশ বসে আছে অতিকায় সব টেকটোনিক প্লেটের ওপরে। আদিম টেক্টোনিক প্লেট কিন্তু ছিলো অনেক ছোট। এদের মাঝে অনেক সময়ে প্রচুর পরিমাণে স্বর্ণ- রৌপ্যের মতো দামি ধাতু পাওয়া যায়। আজ থেকে প্রায় ৩.৮ বিলিয়ন বছর আগে তৈরি হয়েছিলো প্রথম এসব মহাদেশ।


title: পৃথিবীর ইতিহাস

text: মোটামুটি ৩.৫ বিলিয়ন বছর আগে সালোকসংশ্লেষণ থেকে আসে প্রথম অক্সিজেন। পাথরের ওপরে জন্মানো সায়ানোব্যাকটেরিয়া বা নীলচে সবুজ শ্যাওলা থেকে প্রথম অক্সিজেন আসে। তবে এটা আসলে ভালো কিছু করেনি। এই অক্সিজেনের উপস্থিতির কারণে এমন কিছু ব্যাকটেরিয়া মরে যায় যারা অক্সিজেন এর উপস্থিতি সহ্য করতে পারে না। আর এভাবে ২.৪ বিলিয়ন বছর আগে পৃথিবীতে অক্সিজেন অনেক বেশি বেড়ে যায় যাকে বলে হয়ে থাকে “Great Oxygenation Crisis”।


title: পৃথিবীর ইতিহাস

text: প্রথম মহাদেশ তৈরি হবার পর এক বিলিয়ন বছর তেমন কিছুই হয়নি পৃথিবীতে। একেবারে একঘেয়ে একটা সময় গেছে। মহাদেশগুলো আটকে ছিলো একটা ট্রাফিক জ্যামে অর্থাৎ তেমন একটা নড়াচড়া করেনি। প্রাণের তেমন কোন উন্নতিও ঘটেনি এ সময়ে।


title: পৃথিবীর ইতিহাস

text: মহা-মহাদেশের মাঝে একটি হলো প্যানগায়া। এখানে পরবর্তীতে উৎপত্তি ঘটবে ডায়নোসরের। অন্যটি হলো ইউরেশিয়া। এখনো বিভিন্ন পর্বতমালা দেখে গবেষকেরা বের করতে পারেন ঠিক কিভাবে পৃথিবীর বিভিন্ন এলাকা একত্রে যুক্ত থেকে এসব বিশাল মহা-মহাদেশের সৃষ্টি করেছিলো।


title: পৃথিবীর ইতিহাস

text: ৭৫০ মিলিয়ন বছর আগে হঠাৎ করেই একটা বড় মহাদেশ অন্যদের থেকে আলাদা হয়ে বের হয়ে যায়। এ সময়ে পৃথিবী একেবারে ঠাণ্ডা হয়ে একটা বিশাল বরফের গোলায় রূপান্তরিত হয়। এ সময়ে হিমবাহ দিয়ে ঢাকা ছিলো ভূপৃষ্ঠ। এমনকি বিষুবীয় অঞ্চলেও ছিলো হিমবাহ।


title: পৃথিবীর ইতিহাস

text: ৬৫০ মিলিয়ন বছর আগে বায়ুমণ্ডলে আবারো বাড়তে শুরু করে অক্সিজেন এবং এ সময়ে বিভিন্ন প্রাণীর উদ্ভব হতে থাকে। এককোষী প্রাণীর পাশাপাশি এসে পড়ে বহুকোষী প্রাণী। এই সময়সীমার মাঝেই শিকার এবং শিকারির উদ্ভব হয়।


title: পৃথিবীর ইতিহাস

text: পৃথিবীর ইতিহাসে সবচাইতে বড় বিলুপ্তির ঘটনা ঘটে আজ থেকে ২৫২ মিলিয়ন বছর আগে পারমিয়ান পিরিয়ডে। মাত্র ৬০ হাজার বছরের মাঝে প্রায় ৯০ শতাংশ জীবের বিলুপ্তি ঘটে। ৬৬ মিলিয়ন বছর আগে ক্রেটেশাস পিরিয়ডে বিলুপ্তি ঘটে ডায়নোসর সহ ৮৫ শতাংশ জীবের। পারমিয়ান পিরিয়ডে এই বিলুপ্তির কারণ ছিলো সাইবেরিয়ায় এক বিশাল অগ্ন্যুৎপাত। পরিবেশ পরিবর্তনের কারণেও বিলুপ্তি ঘটতে দেখা গেছে। ৪৫০ মিলিয়ন বছর আগে বড়সড় একটা তুষার যুগের কারণে বিলুপ্তি ঘটে ৭৫ শতাংশ জীবের।


title: পৃথিবীর ইতিহাস

text: পাঁচটি বড় বরফ যুগ দেখা যায় পৃথিবীর ইতিহাসে। আপনি কি জানেন, এখনও আমরা একটি বরফ যুগের মাঝে বাস করছি? আজ থেকে প্রায় ১১,৫০০ বছর আগে শুরু হয়েছিলো এই বরফ যুগ।


title: পৃথিবীর ইতিহাস

text: বর্তমান সময়ে প্লাস্টিকের এতো বেশি আবর্জনা জমে গেছে যে অনেক বিজ্ঞানী একে প্লাস্টিক যুগ বা প্লাস্টিসিন পিরিয়ড বলে আখ্যা দিচ্ছেন। এসব প্লাস্টিকের কিছু আবার নতুন এক ধরনের পাথরেও রূপান্তরিত হয়েছে। আজ থেকে মিলিয়ন বছর পরেও এসব প্লাস্টিকের চিহ্ন পাওয়া যাবে পৃথিবীর বুকে।


title: পৃথিবীর ইতিহাস

text: লৌহ যুগ?


title: পৃথিবীর ইতিহাস

text: আদিম যুগ?


title: পৃথিবীর ইতিহাস

text: আধুনিক যুগ


title: আবাবিল

text: আবাবিল () গায়ক পাখির নির্দিষ্ট একটি গোত্রের সকল পাখিদের সাধারণ বাংলা নাম। সাধারণত, হাইরানডিনিডি (Hirundinidae) গোত্রের পাখিদের আবাবিল বলা হয়। আবার পারিডি (Paridae) গোত্রের পাখিরাদেরও অনেকসময় আবাবিল বলা হয়। আবার কেবল হাইরানডু গণের পাখিদেরও আবাবিল বলা হয়। হাইরানডিনিডি গোত্রের অন্যতম বৈশিষ্ট্য হলো এদের লম্বা ও সরু পাখা এবং দ্বিধাবিভক্ত পা। আবাবিল পোকামাকড় খেয়ে জীবনধারণ করে। এদের প্রায়ই দলবদ্ধভাবে আকাশে উড়তে দেখা যায়। এরা খুব পারদর্শিতার সাথে আকাশে উড়তে, পাক দিতে এবং ঘুরতে সক্ষম।


title: আবাবিল

text: হাইরানডিনিডি গোত্রে প্রায় ৮৯টি প্রজাতি রয়েছে। বাংলাদেশে এর ৩টি গণে ১০টি প্রজাতি রয়েছে।


title: আবাবিল

text: আবাবিল এবং নাকুটি পাখিদের শারীরিক গঠন বিবর্তন প্রক্রিয়ায় খুব একটা পরিবর্তিত হয়নি। অর্থাৎ খানিকটা রক্ষণশীল রয়ে গেছে। তাই গায়ক পাখিদের অন্য পরিবারগুলোর সাথে তাই এদের বেশ পার্থক্য করা যায়। এদের দেহ মসৃণ এবং পাখার প্রান্ত সূক্ষ্ম হওয়াতে এর শারীরিক গঠন ওড়ার জন্য সহায়ক। এদের উড্ডয়ন ক্ষমতা অনেক বেশি। একই আয়তনের অন্য গায়ক পাখির চাইতে এরা ৫০-৭৫ শতাংশ শক্তি কম খরচ করে উড়তে পারে। আবাবিলের ঠোঁট অনেকটা বাতাসি () এবং দিনেকানা () এর মতো ছোট ও সুঁচালো। এদের দেহ লম্বায় ১০-২৪ সে.মি.। এদের ওজন ১০-৬০ গ্রাম পর্যন্ত হতে পারে। এদের লেজ ১২টি পালক দিয়ে গঠিত। ধারণা করা হয়, এদের লেজ অণুরাগের সময় আকর্ষণীয়তা বৃদ্ধি করে যেহেতু পুরুষ পাখির লেজ প্রায়শই অধিকতর লম্বা হয়ে থাকে। মেঠো আবাবিলের ক্ষেত্রে দেখা যায়, পুরুষ পাখির লেজ স্ত্রী পাখির তুলনায় ১৮ শতাংশ লম্বা এবং সঙ্গী নির্বাচনের সময় লেজের দৈর্ঘ্য দিয়ে স্ত্রী পাখি পুরুষ পাখির আকর্ষণীয়তা বিচার করে। গঠনগত দিক থেকে আবাবিলের দুর্বল দিক হচ্ছে এদের পা, যা ছোট আকৃতির এবং এজন্য এদের পক্ষে গাছ আঁকড়িয়ে ধরে রাখা খুবই কষ্টসাধ্য। এদের জন্য সবচেয়ে সহজ আঁকরানোর স্থান হলো টেলিফোনের তার। এরা আবহাওয়া পূর্বাভাসের পাখি হিসেবে খ্যাত।


title: আবাবিল

text: আবাবিল বিষয়ক বেশ কিছু রূপকথা চালু আছে বিভিন্ন সমাজে। পাখিটিকে কাজেও ব্যবহার করেছেন অনেকে। আবাবিলকে ঘোড়দৌড়ের রেফারি করতে দেখা গেছে এমনটি লিখেছেন প্রাচীন রোমের ঐতিহাসিক প্লেইনি দ্য এল্ডার। জিন ডেসবাউভ্রি নামক একজন জীববিজ্ঞানী আবাবিলকে বার্তাবাহক পাখি হিসেবে শিক্ষা প্রদানের চেষ্টা করেন এবং সফল হন। তিনি কবুতরের বিকল্প হিসেবে আবাবিলকে ব্যবহারের সম্ভাবনা জাগিয়ে তোলেন। উড়োজাহাজ নির্মানকালে আবাবিল অনেক দেশে মডেল হিসেবে ব্যবহৃত হয়। দ্বিতীয় বিশ্বযুদ্ধে দুটি যুদ্ধবিমানের নামও আবাবিলের নামে হয়।


title: আবাবিল

text: সমুদ্রের নাবিকদের কাছে আবাবিল একটি ভালো চিহ্ন অনেককাল ধরে। আবাবিল দেখা মানে তাদের কাছে তীরের সন্ধান পাওয়া। মুসলমানদের কাছে আবাবিল পবিত্র পাখি। সাধারণত তারা আবাবিল মারে না। কেননা বর্ণিত আছে যে, আব্রাহা ইবনে আল সাবাহ পবিত্র ক্বাবা শরীফ ধ্বংসের জন্য মক্কার দিকে ধাবিত হয়। এই আক্রমণ বানচাল করতে "বিশাল এক আবাবিলের দল ছোট ছোট পাথর বহন করে সমুদ্র থেকে উড়ে আসে এবং আব্রাহার লোকদের মাথার উপর নিক্ষেপ করে। আঘাত পাওয়া প্রত্যেক ব্যক্তির মৃত্যু হয়।"


title: আবাবিল

text: আবাবিলের শারীরিক গঠন অন্যান্য গায়ক পাখি থেকে ভিন্ন হলেও, চশমাপাখি () এবং ফুটফুটির () সাথে এর কিছু মিল দেখা যায়। হাইরানডিনিডি পরিবারেও দুটি উপপরিবারের মাঝে স্পষ্ট পার্থক্য দেখা যায়। এর ৮১টি প্রজাতি আছে (কারো কারো মতে ৮৯টি)। এর একটি শ্রেণিবিন্যাসকৃত তালিকা নিচে দেওয়া হলো। স্বাভাবিকভাবেই সব প্রজাতির বাংলা নামকরণ হয়নি।


title: আবাবিল

text: পরিবার: HIRUNDINIDAE


title: আবাবিল

text: বাংলাদেশে আবাবিলের অর্থাৎ হাইরানডিনিডি গোত্রে যেসমস্ত প্রজাতি দেখা যায় সেগুলো হলো:


title: আবাবিল

text: পরিবার: HIRUNDINIDAEবাংলাদেশের সকল আবাবিল প্রজাতি পশ্চিমবঙ্গেও দেখা যায়। তবে সেখানে তারলেজা আবাবিল (;"Hirundo smithii") বেশি পরিচিত। ভারতের সর্বত্রই তারের উপর এদের বসে থাকতে দেখা যায়। মাথার উপর লালটুপি আর তারের মতো দুটো লম্বা লেজ দেখলে এদের চিনতে অসুবিধা হয় না। ভারতে সবচেয়ে বেশি দেখা যায় মেঠো আবাবিল/ আবাবিল ()। পশ্চিমবঙ্গে দেখা মেলে অথচ বাংলাদেশে খুব একটা দেখা যায় না এমন একটি পাখি পাথুরে চটি ()। বৈজ্ঞানিক নাম: "Ptyonoprogne concolor" বা "Hirundo concolor"। হিন্দী নাম: চাতান-আবাবিল। এর বাংলায় কখনো নামকরণ হয়নি।


title: জৈনুদ্দিন আহমদ

text: জৈনুদ্দিন আহমদ ছিলেন বিহারের "নায়েব-এ-নাজিম" (প্রশাসক) এবং বাংলার শেষ স্বাধীন নবাব সিরাজউদ্দৌলার পিতা। তিনি ছিলেন বাংলার নবাব আলীবর্দী খানের ভ্রাতুষ্পুত্র এবং জামাতা।


title: জৈনুদ্দিন আহমদ

text: তাঁর প্রকৃত নাম 'মির্জা মুহাম্মদ হাশিম', নবাব সুজাউদ্দিন খান কর্তৃক তিনি 'খান' উপাধি লাভ করেন। নবাব আলীবর্দী খান ১৭৪০ সালে তাঁকে বিহারের প্রাদেশিক শাসনকর্তা হিসেবে নিয়োগ দেন।


title: জৈনুদ্দিন আহমদ

text: আহমদ শাহ দুররানীর ভারত আক্রমণকালে ১৭৪৮ সালের ২৯ ফেব্রুয়ারি নবাব আলীবর্দীর সৈন্যবাহিনীর আফগান সৈন্যরা বিদ্রোহ করে। বিদ্রোহীরা তাঁকে হত্যা করে এবং তাঁর স্ত্রী আমেনা বেগম ও দুই পুত্রকে অপহরণ করে। ১৭৪৮ সালের ১৬ এপ্রিল নবাব আলীবর্দী বিদ্রোহীদের পরাজিত করেন এবং তাঁর কন্যা ও দৌহিত্রদের মুক্ত করেন।


title: জৈনুদ্দিন আহমদ

text: ১৭৪৮ সালের ২৯ ফেব্রুয়ারি নবাব আলীবর্দীর সৈন্যবাহিনীর আফগান বিদ্রোহীদের হাতে তিনি নিহত হন।


title: খান মোহাম্মদ মঈনউদ্দীন

text: খান মোহাম্মদ মঈনুউদ্দীন (৩০ অক্টোবর ১৯০১ - ১৬ ফেব্রুয়ারি ১৯৮১) একজন বাংলাদেশী কবি ও সাহিত্যিক। তিনি ৫০ ও ৬০-এর দশকে শিশুতোষ সাহিত্য রচনা করে খ্যাতি অর্জন করেন। তাঁর লেখা "কাঁনা বগির ছা" কবিতাটি বাংলাদেশের শিশুদের নিকট অত্যন্ত জনপ্রিয় এবং "যুগশ্রেষ্ঠ নজরুল" নামক জীবনীটির জন্য তিনি বহুলভাবে সমাদৃত।


title: খান মোহাম্মদ মঈনউদ্দীন

text: তিনি কোলকাতা কর্পোরেশন স্কুলে শিক্ষকতা করতেন।মঈনউদ্দীন ১৯৬০ সালে শিশু সাহিত্যে বাংলা একাডেমী পুরস্কার লাভ করেন। যুগশ্রেষ্ঠ নজরুল বইটির জন্য তিনি ১৯৬০ সালে ইউনেস্কো পুরস্কার লাভ করেন। বাংলাদেশ স্বাধীন হবার পর ১৯৭৮ সালে তিনি সাহিত্যে বিশেষ অবদানের জন্য একুশে পদক লাভ করেন।


title: হাড়জোড়া

text: হাড়জোড়া (বৈজ্ঞানিক নাম:"Cissus quadrangularis") স্থানবিশেষে হাড়ভাঙা লতা বা হারেঙ্গা নামেও পরিচিত।লতানো কাণ্ডের টুকরা টুকরা অংশ দেখতে অনেকটা জোড়া দেওয়া হাড়ের মতোই। এটি অন্যতম ঔষধি গাছ।


title: হাড়জোড়া

text: বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।


title: হাড়জোড়া

text: উষ্ণমণ্ডলীয় আফ্রিকা, আরব, মাদাগাস্কার, ভারত, শ্রীলঙ্কা ও জাভা এই গাছের আদি ভূমি।


title: হাড়জোড়া

text: প্রিয় আবাস বৃষ্টিবহুল অঞ্চলের ঝোপ-জঙ্গল। এটি বৃহৎ শাখান্বিত বীরুৎ-সদৃশ। সরল ও সরু পত্র-পতিমুখ আঁকশিযুক্ত। কাণ্ড রসাল, চার কোনাকার এবং চার পর্বযুক্ত। পত্র সরল, তিন থেকে ছয় সেন্টিমিটার লম্বা, নরম ও রসাল। পত্রবৃন্ত দেড় সেন্টিমিটার লম্বা, উপপত্র জোড়বদ্ধ, প্রশস্ত ডিম্বাকার, সবুজ ও ক্ষণস্থায়ী। মঞ্জরিদণ্ড আড়াই সেন্টিমিটার পর্যন্ত লম্বা হতে পারে। ফুল চার অংশক, আড়াআড়িভাবে পাঁচ মিলিমিটার ও লালচে রঙের। বৃতি পেয়ালাকার, দল খণ্ডক চারটি, প্রায় দুই মিলিমিটার লম্বা। পুংকেশর চারটি। প্রস্ফুটনকাল সাধারণত সেপ্টেম্বর থেকে নভেম্বর পর্যন্ত। ফল গোলাকার, পাকলে লাল ও একবীজী।


title: হাড়জোড়া

text: হাড়জোড়া লতা স্কার্ভি, নাক, কান ও হাড়ভাঙা চিকিৎসায় বিশেষভাবে ব্যবহার্য। গাছের কচি কাণ্ড সবজি হিসেবে খাওয়া হয়।


title: জিৎ (অভিনেতা)

text: জিৎ নামে পরিচিত জিতেন্দ্র মদনানী ভারতের বিশেষত পশ্চিমবঙ্গের একজন বিখ্যাত অভিনেতা। তিনি ২০০২ সালে তার অভিনীত প্রথম চলচ্চিত্র "সাথী"-তে তার ভূমিকার জন্য বি.এফ.জে.এ সবচেয়ে সম্ভাবনাময় অভিনেতার পুরস্কার পান। এই ছবিটি বাণিজ্যিক সাফল্যও লাভ করে। তিনি "স্টার জলসা পরিবার অ্যাওয়ার্ড" লাভ করেন, টিভি শো "কোটি টাকার বাজি" রিয়েলিটি শো-এ সঞ্চালক হওয়ার জন্য। তিনি টলিউডের সর্বোচ্চ হিট ছবিতে অভিনয়ের গৌরব অর্জন করেন। ঐ ছবিগুলোর মধ্যে উল্লেখযোগ্য ছবি হলঃ "সাথী", "জোশ", "শত্রু", "দুই পৃথিবী", "ফাইটার", "পাওয়ার","বচ্চন","১০০% লাভ", এবং ২০১২ সালে মুক্তিপ্রাপ্ত রেকর্ড করা ছবি "আওয়ারা"। তিনি ২০১২ সালের "আনন্দলোক অ্যাওয়ার্ড" পান এই "আওয়ারা" ছবিতে অভিনয়ের জন্য। বর্তমানে তিনি বাংলা ছবির অন্যতম সুপারস্টার।


title: জিৎ (অভিনেতা)

text: তিনি প্রথমে সেন্ট জোসেফ এন্ড মারি স্কুল, নিউ আলিপুর ও পরে ন্যাশনাল হাই স্কুলে পড়াশোনা করেন। তিনি "কলকাতা বিশ্ববিদ্যালয়"-কর্তৃক পরিচালিত ভবানীপুর এডুকেশন সোসাইটি কলেজ হতে গ্রাজুয়েট হন। পরে তিনি তার পরিবারের ব্যবসায় যোগদান করেন। তবে সৃজনশীল কাজের প্রতি তার বরাবরই উৎসাহ ছিল। মাঝেমধ্যে তিনি বিখ্যাত অভিনেতাদের অভিনয় অনুকরন করার চেষ্টা করতেন। তার বন্ধু রাজেশ চৌধুরী সৃজনশীল দুনিয়ায় তার ভাগ্য পরীক্ষা করতে বলেন।


title: জিৎ (অভিনেতা)

text: এরপর তিনি বিভিন্ন কাজে যোগদান করেন। এরপর তিনি বিভিন্ন সিরিয়ালে যেমনঃ "বিষবৃক্ষ"-এ তারাচরণ চরিত্রে, "জননী"-এ অনিল চরিত্রে সহ আরো কিছু সিরিয়ালে অভিনয় করেন। এরপর তিনি মুম্বাই যান এবং তার উদ্দেশ্যে কোন প্রকার বাঁধা ছাড়াই পাঁচ বছর সেখানে থাকেন।


title: জিৎ (অভিনেতা)

text: ছুটিতে কলকাতায় আসার পর তিনি বিভিন্ন পরিচালক ও প্রযোজকদের সাথে দেখা করেন। এরপর তিনি "প্রসেনিয়াম আর্ট সেন্টার" নামক এক প্রতিষ্ঠানের সাথে যুক্ত হন। এই প্রতিষ্ঠানে তিনি বিভিন্ন ইংরেজি নাটকে অভিনয় করেন যেমনঃ "আর্মস অ্যান্ড দ্য ম্যান", "ম্যান অ্যাট দ্য ফ্লোর"। তারপর তিনি আবার মুম্বাই যান এবং এক তেলেগু ছবিতে অভিনয় করেন। ২০০১ সালে মুক্তিপ্রাপ্ত এই ছবির নাম ছিল "চাঁদু" এবং পরিচালক ছিল দক্ষিণ ভারতীয়। এই ছবিটি তেমন কোন পরিচয় তাকে এনে দিতে পারল না, যা তিনি আশা করেছিলেন।


title: জিৎ (অভিনেতা)

text: ২০০১ সালের অক্টোবরে তিনি আবার কলকাতায় আসেন এবং পরিচালক হারানাথ চক্রবর্তীর কাছ থেকে দেখা করার প্রস্তাব পান এন.টি.ওয়ান. স্টুডিওতে। তার কাছ থেকে তিনি ২০০২ সালে মুক্তিপ্রাপ্ত "সাথী" ছবিতে অভিনয়ের প্রস্তাব পান এবং এই ছবির দৃশ্যায়ন শুরু হয় ১৫ জানুয়ারি, ২০০২ থেকে। এই ছবি জিৎকে বাংলা ছবির জগতে এক বিশেষ স্থান করে দেয়। তার স্বাভাবিক কিন্তু ভাষাসমৃদ্ধ অভিনয় দ্রুতই তাকে বাংলা চলচ্চিত্রপ্রেমীদের হৃদয়ে স্থান করে দেয়। যদিও তিনি রোমান্টিক চরিত্রে অভিনয় শুরু করেন, ক্রমশ তিনি একজন অ্যাকশন হিরো হিসেবে আত্মপ্রকাশ করেন। ২০০৫ সালে থামস্ আপ-এর এক বিজ্ঞাপনে অভিনয় করে তিনি আরো সুপরিচিত হন। ২০১২ সালে তিনি একজন অসফল প্রযোজক হিসেবে সমাদৃত হন, তার অভিনীত ১০০% লাভ ছবিতে প্রযোজনার মাধ্যমে। তার পরের ছবি "আওয়ারা" বাজারে ভালোই চলেছে। তার নতুন ছবি আসছে ২০১৩ সালে। এর মধ্যে শ্রাবন্তীর বিপরীতে অভিনীত "দিওয়ানা" এবং শুভশ্রী গাঙ্গুলীর বিপরীতে অভিনীত "বস" ছবি বেশ উল্লেখযোগ্য। "বস" ছবিটি ২০১২ সালে মুক্তিপ্রাপ্ত মহেশ বাবুর পরিচালিত ব্লকবাস্টার তেলেগু ছবি "বিজন্যাসম্যান" ছবির পুনর্নির্মান। এই ছবিটি বাবা যাদব- এর পরিচালনা ও রিলায়েন্স এন্টারটেইনমেন্ট- এর প্রযোজনায় মুক্তি পায়।


title: জিৎ (অভিনেতা)

text: তিনি ২৪শে জানুয়ারি ২০১১ সালে এক স্কুলশিক্ষক মোহনা রতলানীকে বিয়ে করেন। তিনি ১২ই ডিসেম্বর, ২০১২ সালে এক কন্যা সন্তানের জনক হন। মেয়ের নাম "নবন্যা"।


title: জিৎ (অভিনেতা)

text:
জিৎ ২০০১ সালে তেলুগুতে চাঁদু ছবিতে প্রথম অভিনয় করেন তার পর তিনি ২০০২ সালে প্রিয়াঙ্কা ত্রিবেদীর বিপরীতে "সাথী" ছবিতে অভিনয়ের মাধ্যমে তার পশ্চিমবঙ্গে অভিনয় জীবন শুরু করেন। পশ্চিমবঙ্গে সব থেকে বেশি জনপ্রিয় অভিনেতা তিনি। শুধু ভারতেই নয়, বাংলাদেশেও জিৎ এর জনপ্রিয়তা অনেক।
তার সর্বশেষ ছবি ইনস্পেকটর নট্টিকে আশানুরূপ ব্যবসা করতে না পারলেও তার আগের দুই বাংলায় মুক্তি প্রাপ্ত জিৎ এর বস ২ বক্সঅফিসে সাড়া ফেলতে সক্ষম হয়েছিল।


title: জিৎ (অভিনেতা)

text: ব্যাবসায়ীক ভাবে এই অভিনেতার ভূমিকা অনেক। সাথী থেকে আজো পর্যন্ত জনপ্রিয়তার প্রথম সারিতে রয়েছে এই শক্তিমান অভিনেতা।


title: জিৎ (অভিনেতা)

text:
ভারত-বাংলাদেশের অংশগ্রহণে যৌথ প্রযোজনায় অভিনিত একাধিক চলচ্চিত্র রয়েছে তার ক্যারিয়ার এ।
তার অভিনীত প্রথম যৌথ প্রযোজনার ছবি বাদশা দ্যা ডন ২০১৬ সালের বাংলাদেশের সর্বাধিক আয়কৃত সিনেমা ছিল। এবং বাংলাদেশের ইতিহাসের সেরা আয়কৃত ১০ টি সিনেমার একটি হল বাদশা দ্যা ডন।
বাংলাদেশের প্রয়াত অভিনেতা মান্না অভিনীত আম্মাজান ছবিটি তাঁর প্রিয়।


title: মহাদেব সাহা

text: মহাদেব সাহা (জন্ম: ৫ আগস্ট ১৯৪৪) বাংলাদেশের স্বাধীনতা পরবর্তীকালের একজন অন্যতম প্রধান কবি। তিনি তাঁর সাহিত্যিক অবদান দিয়ে সব ধরনের পাঠকের মনোযোগ আকর্ষণ করেছেন। তিনিে রোম্যান্টিক গীতিকবিতার জন্য জনপ্রিয়। তার কবিতা অপরিশ্রুত আবেগের ঘনীভূত প্রকাশে তীব্র। তিনি জীবিকাসূত্রে একজন সাংবাদিক ছিলেন, এবং দীর্ঘকাল দৈনিক ইত্তেফাক পত্রিকার সঙ্গে যুক্ত ছিলেন। ২০১৬ থেকে তিনি কানাডা প্রবাসী।


title: মহাদেব সাহা

text: মহাদেব সাহা ১৯৪৪ সালের ৫ আগস্ট সিরাজগঞ্জ জেলার রায়গঞ্জ উপজেলার ধানঘড়া গ্রামে পৈতৃক বাড়ীতে জন্মগ্রহণ করেন। তাঁর পিতার নাম গদাধর সাহা এবং মাতা বিরাজমোহিনী সাহা। সাহিত্যনুরাগী পিতা গদাধর সাহার বাড়িতে আসত মাসিক বসুমতী সংবাদ, দৈনিক লোকসেবক, বাই উইকলি অমৃতবাজার পত্রিকা। কলকাতা থেকে আনা হতো পিএম. বাগচী ও গুপ্তপ্রেস পঞ্জিকা।


title: মহাদেব সাহা

text: মহাদেব সাহা বগুড়ার ধুনট হাইস্কুল থেকে ১৯৬০ সালে ম্যাট্রিকুলেশন পাস করেন। উচ্চমাধ্যমিকে তিনি ঢাকা কলেজে ভর্তি হয়েও অসুস্থ হয়ে পড়েন এবং পরে তিনি বগুড়ার আজিজুল হক কলেজ থেকে ১৯৬৪ সালে উচ্চমাধ্যমিক পাস করেন। তিনি আজিজুল হক কলেজে বাংলা সাহিত্য বিষয়ে অনার্স শ্রেণীতে ভর্তি হন এবং ১৯৬৭ সালে অনার্স পাস করে রাজশাহীতে আসেন। রাজশাহী বিশ্ববিদ্যালয়ের অধীনে বাংলা বিষয়ে এমএ ডিগ্রি অর্জন করেন। এমএ পাসের পর তিনি কিছুদিন ইংরেজি বিষয়ে গবেষণায় নিযুক্ত হন কিন্তু কবিতা লেখার অদম্য আগ্রহ তাঁকে গবেষণা শেষ করার আগেই ঢাকায় নিয়ে যায়। তিনি জ্যোতিপ্রকাশ দত্তের সহায়তায় ১৯৬৯ সালে তৎকালীন সাপ্তাহিক পূর্বদেশ পত্রিকায় যোগদান করেন।


title: মহাদেব সাহা

text: সাপ্তাহিক পূর্বদেশ পত্রিকায় সাংবাদিক হিসেবে যোগদানের মধ্য দিয়ে ১৯৬৯ সালে মহাদেব সাহার কর্মজীবন শুরু হয়। জীবনব্যাপী তিনি বিভিন্ন পত্রিকায় সাংবাদিক হিসেবে কর্মরত থেকেছেন। সর্বশেষ তিনি দৈনিক ইত্তেফাক পত্রিকা থেকে অবসর গ্রহণ করেন।


title: মহাদেব সাহা

text:
তাঁর প্রকাশিত গ্রন্থের সংখ্যা ৯৩ টি।
মহাদেব সাহা তাঁর কাব্য প্রতিভার জন্য অসংখ্য পুরস্কার লাভ করেছেন। তিনি ১৯৮৩ সালে কবিতায় বাংলা একাডেমী পুরস্কার এবং ২০০১ সালে একুশে পদক লাভ করেন। এছাড়াও অন্যান্য পুরস্কার ও সম্মননার মধ্যে ১৯৯৫ সালে আলাওল সাহিত্য পুরস্কার, ১৯৯৭ সালে বগুড়া লেখকচক্র পুরস্কার, ২০০২ সালে খালেকদাদ চৌধূরী স্মৃতি পুরস্কার এবং ২০০৮ সালে জাতীয় কবিতা পরিষদ পুরস্কার অন্যতম।


title: ২০১১ ক্রিকেট বিশ্বকাপ ফাইনাল

text: ২০১১ আইসিসি ক্রিকেট বিশ্বকাপ ফাইনাল () ২ এপ্রিল, ২০১১ তারিখে মুম্বাইয়ের ওয়াংখেড়ে স্টেডিয়ামে ভারত এবং শ্রীলঙ্কার মধ্যে অনুষ্ঠিত হয়।এটি ছিল ক্রিকেট বিশ্বকাপের দশম আসরের ফাইনাল।শ্রীলঙ্কাকে ৬ উইকেটে পরাজিত করে ভারত জয়ী হয়। এটি ভারতের দ্বিতীয় বিশ্বকাপ জয়, আগেরটি ছিল ১৯৮৩ সালের বিশ্বকাপ। অস্ট্রেলিয়া এবং ওয়েস্ট ইন্ডিজের পর ভারত ৩য় জাতি হিসেবে একের অধিক বিশ্বকাপ জয় করে। এটি ছিল প্রথম কোন বিশ্বকাপের ফাইনাল, যেখানে এশিয়ার দুইটি দেশ প্রতিদ্বন্দ্বিতা করে।এটি ছিল বিশ্বকাপ ইতিহাসের ২য় ঘটনা, যেখানে স্বাগতিক দল বিশ্বকাপ জয় করে এবং বিশ্বকাপ ইতিহাসের প্রথম ঘটনা, যেখানে স্বাগতিক দল নিজেদের মাঠে বিশ্বকাপ জয় করে।এর আগে ১৯৯৬ সালে শ্রীলঙ্কা সহ-স্বাগতিক দল হিসেবে বিশ্বকাপ জয় করে যদিও তারা সেই বিশ্বকাপের ফাইনাল লাহোর, পাকিস্তানে খেলেছিল।স্টেডিয়ামে প্রায় ৩৩,০০০ হাজার দর্শক খেলা দেখে এবং টিভির মাধ্যমে সারা বিশ্বের ১৩৫ মিলিয়ন দর্শক খেলাটি উপভোগ করে।ইভেন্ট সম্প্রচারক ইএসপিএন স্টার স্পোর্টস ও তাদের ওয়েবসাইট এ ম্যাচটি সরাসরি সম্প্রচার করে।


title: শ্রীনিবাসরাঘবন ভেঙ্কটরাঘবন

text: শ্রীনিবাসরাঘবন ভেঙ্কটরাঘবন (; জন্ম: ২১ এপ্রিল, ১৯৪৫) চেন্নাইয়ে জন্মগ্রহণকারী ভারতের সাবেক ও বিখ্যাত আন্তর্জাতিক ক্রিকেটার ও আম্পায়ার। ১৯৭৩ থেকে ১৯৭৫ মৌসুম পর্যন্ত ইংলিশ কাউন্টি ক্রিকেটে ডার্বিশায়ারের পক্ষে খেলেছেন। ভারত ক্রিকেট দলের পক্ষে টেস্ট ক্রিকেটে অংশগ্রহণ করেন। পরবর্তীতে আইসিসি'র পরিচালনায় আইসিসি’র সেরা আম্পায়ার তালিকায় অন্তর্ভুক্ত হয়ে আম্পায়ার হিসেবে মাঠে নেমেছেন। তাঁকে ভারতের সবচেয়ে দীর্ঘস্থায়ী টেস্ট ক্রিকেটারদের একজন হিসেবে গণ্য করা হয়।


title: শ্রীনিবাসরাঘবন ভেঙ্কটরাঘবন

text: আন্না বিশ্ববিদ্যালয় থেকে প্রকৌশল বিদ্যায় স্নাতক ডিগ্রী অর্জন করেন ভেঙ্কটরাঘবন। এছাড়াও, অলিখিতভাবে তিনি ভেঙ্কট নামেও পরিচিতি পেয়েছেন।


title: শ্রীনিবাসরাঘবন ভেঙ্কটরাঘবন

text: ১৯৭০-এর দশকে ভাগবত চন্দ্রশেখর, বিষেন বেদী ও ইরাপল্লি প্রসন্নের সাথে তিনিও ভারতের বিখ্যাত চারজন স্পিন বোলারের একজন ছিলেন। তাঁরা ভারতীয় স্পিন জগতে একচ্ছত্র আধিপত্য বিস্তারে ব্যাপক ভূমিকা রাখেন। এছাড়াও ব্যাটসম্যানের কাছাকাছি জায়গায় ফিল্ডিং করাসহ নীচেরসারির কার্যকরী ব্যাটসম্যান ছিলেন।


title: শ্রীনিবাসরাঘবন ভেঙ্কটরাঘবন

text: ২০ বছর বয়সে টেস্ট ক্রিকেটে অংশগ্রহণ করেন। সফরকারী নিউজিল্যান্ড ক্রিকেট দলের বিপক্ষে তাঁর টেস্ট অভিষেক ঘটে। সিরিজ শেষে তিনি বিশ্বমানের উদীয়মান স্পিনার হিসেবে আবির্ভূত হন। দিল্লি টেস্টে তিনি ১২ উইকেট পান। ঐ টেস্টে ভারত দল জয়লাভ করে। ১৯৭০-৭১ মৌসুমে ওয়েস্ট ইন্ডিজ ও ইংল্যান্ড সফরে দলের সহঃ অধিনায়ক মনোনীত হন। উভয় সিরিজেই তাঁর দল বিজয়ী হয়। ত্রিনিদাদ টেস্টে ৫-উইকেট ও ৩-টেস্টের সিরিজে ইংল্যান্ডের বিপক্ষে ১৩ উইকেট নিয়ে গুরুত্বপূর্ণ ভূমিকা পালন করেন।


title: শ্রীনিবাসরাঘবন ভেঙ্কটরাঘবন

text: ১৯৭৫ ও ১৯৭৯ সালের ক্রিকেট বিশ্বকাপে ভারতের অধিনায়কত্ব করেন। এছাড়াও, ১৯৭৯ সালে চার-টেস্ট সিরিজে দলের নেতৃত্ব দেন। ঘরোয়া ক্রিকেটে দক্ষিণাঞ্চল ও তামিলনাড়ু দলে একদশককাল প্রতিনিধিত্ব করেন। ১৯৮৫ সালে প্রথম-শ্রেণীর ক্রিকেট থেকে অবসর নেন। এরপর তিনি ক্রিকেট প্রশাসক ও ভারতের টেস্ট দল পরিচালনা করেন।


title: শ্রীনিবাসরাঘবন ভেঙ্কটরাঘবন

text: টেস্ট ক্রিকেটের ইতিহাসের দ্বিতীয় বোলার হিসেবে ১৯৬৫ সালে প্রতিপক্ষের ১১ ব্যাটসম্যানকে আউট করার বিরল কৃতিত্ব প্রদর্শনে সক্ষমতা দেখান। তাঁর পূর্বে ১৯৫৬ সালে অস্ট্রেলিয়ার বিপক্ষে বিখ্যাত ইংরেজ অফ স্পিনার জিম লেকার ও পরবর্তীতে ১৯৭৯ সালে ভারতের বিপক্ষে অস্ট্রেলীয় বামহাতি ফাস্ট-মিডিয়াম বোলার জিওফ ডাইমক এ কৃতিত্ব অর্জন করেছিলেন।


title: শ্রীনিবাসরাঘবন ভেঙ্কটরাঘবন

text: ক্রীড়াক্ষেত্রে অসামান্য অবদানের স্বীকৃতিস্বরূপ ২০০৩ সালে পদ্মশ্রী পুরস্কার লাভ করেন।


title: শ্রীনিবাসরাঘবন ভেঙ্কটরাঘবন

text: ভেঙ্কট তাঁর আম্পায়ারিং জীবনের অভিষেক ঘটান একদিনের আন্তর্জাতিক ক্রিকেটের মাধ্যমে। ১৮ জানুয়ারি, ১৯৯৩ সালে জয়পুরে অনুষ্ঠিত স্বাগতিক ভারত বনাম ইংল্যান্ডের মধ্যকার ওডিআইয়ে তিনি আম্পায়ার ছিলেন। একই মাসে কলকাতায় স্বাগতিক ভারত বনাম ইংল্যান্ডের মধ্যকার টেস্ট খেলায়ও তিনি অভিষেক ঘটান নিজেকে। ১৯৯৪ সালে গঠিত আন্তর্জাতিক আম্পায়ার তালিকায়ও তিনি স্থান পান। এরপর থেকে নিয়মিতভাবে নিরপেক্ষ আম্পায়াররূপে নিজ দেশের বাইরে আম্পায়ার হিসেবে খেলা পরিচালনা করেছেন। ২০০২ সালে সেরা আম্পায়ার তালিকায়ও শীর্ষ আটজন আম্পায়ারের একজন হিসেবে পূর্ণাঙ্গকালীন নিয়োগ পান ও প্রাতিষ্ঠানিকভাবে প্রায় সকল টেস্ট খেলাতেই অংশ নিয়েছিলেন। পরবর্তীতে জানুয়ারি, ২০০৪ সালে শীর্ষ আম্পায়ার হিসেবেই ক্রিকেট জগৎ থেকে অবসর নেন।


title: শ্রীনিবাসরাঘবন ভেঙ্কটরাঘবন

text: তাঁর আম্পায়ারিং জীবনের অন্যতম ঘটনা ছিল ছয়টি অ্যাশেজ টেস্টসহ ১৯৯৬, ১৯৯৯ এবং ২০০৩ - এই তিনটি বিশ্বকাপে নিয়োগ পেয়েছিলেন। তন্মধ্যে ১৯৯৬ এবং ১৯৯৯ সালের বিশ্বকাপ প্রতিযোগিতার সেমি-ফাইনালে মাঠে অবস্থান নেন। তৃতীয় আম্পায়ার হিসেবে ১৯৯৯ সালে লর্ডসে অনুষ্ঠিত অস্ট্রেলিয়া বনাম পাকিস্তানের মধ্যকার ফাইনাল খেলা পরিচালনা করেন। মাঠে তিনি সর্বমোট ৭৩ টেস্ট এবং ৫২টি একদিনের আন্তর্জাতিক ক্রিকেট খেলা পরিচালনা করেছেন।


title: লে ট্রিও জুব্রান

text: লে ট্রিও জুব্রান (; ) হল একটি ফিলিস্তিনী উদ্ ট্রিও, যা নাযারের্থ শহরের তিন ভাই সামির, উইসসাম এবং আদনান জুব্রান নিয়ে গঠিত হয়েছে। জুব্রানরা একটি সুপরিচিত সমৃদ্ধ শিল্পিসুলভ ঐতিহ্য পরিবার থেকে এসেছে। তাদের মা, ইবতিসাম হান্না জুব্রান, মুওয়াশশাহ (আরব স্পেনে কবিতার উত্পত্তি) গান গাইতো, তৎকালীন সময় তাদের পিতা ফিলিস্তিন ও আরব বিশ্বে সবচেয়ে প্রখ্যাত তারযুক্ত বাদ্যযন্ত্র প্রস্তুতকারকদের একজন ছিলেন।


title: লে ট্রিও জুব্রান

text: বড় ভাই সমীর জুব্রান, জুব্রান ট্রিও গঠনের প্রায় এক দশক আগে ১৯৯৬ সালে একজন সফল সঙ্গীত কর্মজীবন শুরু করেন। সমীর ১৯৯৬ সালে টাকাসেম এবং পরবর্তীতে ২০০১ সালে সউ'ফাহম তার দুটি তার প্রশংসিত অ্যালবাম মুক্তি পায়। সমীর তার তৃতীয় অ্যালবামে, দুয়েটের জন্য তার ছোট ভাই উইসসাম আমন্ত্রিত করেন। এই অ্যালবামে ছিল তামাস, যা ২০০৩ সালে মুক্তি পায়। একটি ট্যুর থেকে ফিরে এসে, সমীর তার ছোট ভাই আদনান সাথে একটি ট্রিও প্রস্তাব করেন। অগাস্টের ২০০৪ সালে, প্যারিসে লুক্সেমবার্গ গার্ডেন লে ট্রিও জুব্রান জীবন নেয়।


title: ১৯৯৭ আইসিসি ট্রফি

text: কারর্লসবার্গ ১৯৯৭ আইসিসি ট্রফি ক্রিকেট টুর্নামেন্ট ১৯৯৭ সালে মার্চ/এপ্রিল এ মালয়েশিয়ার কুয়ালালামপুরে অনুষ্ঠিত হয়।এটি ছিল ১৯৯৯ ক্রিকেট বিশ্বকাপের বাছাইপর্ব। এতে কেনিয়া এবং প্রথমবারের মত বাংলাদেশ ও স্কটল্যান্ড বিশ্বকাপে খেলার জন্য যোগ্যতা অর্জন করেছিলো।


title: ১৯৯৭ আইসিসি ট্রফি

text: প্রথম রাউন্ড ছিল গ্রুপ পর্বের, যেখানে ৬টি দল করে ২টি গ্রুপ এবং ৫টি দল করে ২টি গ্রুপ মোট ৮টি গ্রুপ তৈরি করা হয়েছিল। প্রথম রাউন্ড শেষে প্রতি গ্রুপের শীর্ষ ২টি দল দ্বিতীয় রাউন্ডে যায় এবং বাকি ১৪টি দল জায় প্লে/অফ এ চূড়ান্ত স্ট্যান্ডিং এর জন্য।


title: ১৯৯৭ আইসিসি ট্রফি

text: প্রথম রাউন্ডের মত দ্বিতীয় রাউন্ডও ছিল গ্রুপ পর্বের, যেখানে ৪টি দলকে ২টি গ্রুপে বিভক্ত করা হয়। দ্বিতীয় রাউন্ড শেষে দুই গ্রুপের শীর্ষ ২টি দল সেমি ফাইনালে জায়গা করে নেয়। দুই গ্রুপের ৩য় হওয়া ২টি দল যায় পঞ্চম স্থান নির্ধারনী পর্বে বাকি দুইটি দল যায় সপ্তম স্থান নির্ধারনী পর্বে।


title: ১৯৯৭ আইসিসি ট্রফি

text:
প্রথম সেমি ফাইনালটি হয়, আয়ারল্যান্ড এবং কেনিয়ার মধ্যে। যেখানে কেনিয়া, আয়ারল্যান্ডকে ৭ রানে পরাজিত করে।
দ্বিতীয় সেমি ফাইনালটি হয়, বাংলাদেশ এবং স্কটল্যান্ডের মধ্যে। যেখানে বাংলাদেশ, স্কটল্যান্ডকে ৭২ রানে পরাজিত করে। ম্যান অফ দ্যা ম্যাচ হন খালেদ মাসুদ তার ৭০ রান এবং ২টি স্ট্যাম্পিং করার জন্য।


title: ১৯৯৭ আইসিসি ট্রফি

text: তৃতীয় স্থান নির্ধারনী ম্যাচে স্কটল্যান্ড প্রথমে ব্যাট করে এবং ৪৫ ওভারে ৮ উইকেটে ১৮৭ রান করে বৃষ্টির কারনে ৫ ওভার কমানো হয়। স্কটল্যান্ডের পক্ষে মাইক স্মিথ সর্বোচ্চ ৪৯ রান করে।ডাকওয়ার্থ-লুইস পদ্ধতিতে আয়ারল্যান্ডের জন্য ১৯২ রানের লক্ষ্য নির্ধারন করা হয়। জবাবে আয়ারল্যান্ড ব্যাট করতে নেমে ১৪১ রানে অল-আউট হয়ে যায়। ফলে স্কটল্যান্ড ৫১ রানের জয় পায় এবং ১৯৯৯ বিশ্বকাপে খেলার যোগ্যতা অর্জন করে।


title: ১৯৯৭ আইসিসি ট্রফি

text: ফাইনালটি বাংলাদেশ এবং কেনিয়ার মধ্যে অনুষ্ঠিত হয়। কেনিয়া প্রথমে ব্যাটিং করে ৫০ ওভারে ৭ উইকেট হারিয়ে করে ২৪১ রান। স্টিভ টিকোলো করেন ১৪৭ রান। বৃষ্টি বিগ্নিত ম্যাচে ডাকওয়ার্থ-লুইস পদ্ধতিতে বাংলাদেশের টার্গেট হয় ২৫ ওভারে ১৬৬ রান।শেষ ১ বলে দরকার পড়ে বাংলাদেশের ১ রান। ক্রিজে ছিলেন উইকেট কিপার-ব্যাটসম্যান খালেদ মাসুদ পাইলট আর অপর প্রান্তে পেসার হাসিবুল হোসেন শান্ত। পাইলটের এক রানের সুবাদে আইসিসি ট্রফির চ্যাম্পিয়ন হয় বাংলাদেশ। যার ফলে প্রথমবারের মত ক্রিকেট বিশ্বকাপে খেলার জন্য যোগ্যতা অর্জন করে বাংলাদেশ।


title: ১৯৯৭ আইসিসি ট্রফি

text: টুর্নামেন্ট শেষে অংশগ্রহনকারী দলগুলোর অবস্থান ছিল:১৯৯৭ আইসিসি ট্রফি


title: দিলওয়ার

text: কবি দিলওয়ার (১ জানুয়ারি, ১৯৩৭ - ১০ অক্টোবর, ২০১৩) বাংলাদেশের একজন অন্যতম প্রধান কবি। বাংলাদেশের সাধারণ মানুষের মননের কথা তার কবিতায় স্বত:স্ফূর্তভাবে উঠে এসেছে বলে তাকে "গণমানুষের কবি" বলা হয়।


title: দিলওয়ার

text: কবি দিলওয়ার ১৯৩৭ সালের ১ জানুয়ারি সিলেট জেলার দক্ষিণ সুরমার ভার্থখলাস্থ পৈতৃক নিবাস 'খান মঞ্জিল'-এ জন্মগ্রহণ করেন। তাঁর পিতার নাম মৌলভী হাসান খান এবং মাতার নাম মোছাম্মৎ রহিমুন্নেসা। ১৯৫২ সালে সিলেটের উত্তরসুরমার রাজা জিসি হাইস্কুল থেকে প্রবেশিকা পাস করে এম সি কলেজ থেকে ১৯৫৪ সালে ইন্টারমিডিয়েট পাস করেন দিলওয়ার।


title: দিলওয়ার

text: শিক্ষকতার মাধ্যমে পেশাজীবনের শুরু হলেও এরপর রাজধানীতে এসে সাংবাদিকতা শুরু করেন কবি। ১৯৬৭ সালে সহকারী সম্পাদক হিসাবে যোগ দেন দৈনিক সংবাদে। দেশ স্বাধীন হওয়ার পর ১৯৭৩-৭৪ সালে দৈনিক গণকণ্ঠেও সহকারী সম্পাদকের দায়িত্ব পালন করেন৷ উদীচী ও খেলাঘর আসরের সিলেটের সভাপতির দায়িত্ব পালন করেছেন দীর্ঘদিন।


title: দিলওয়ার

text: ১৯৫২ সালে সিলেটের উত্তরসুরমার রাজা জিসি হাইস্কুল থেকে প্রবেশিকা পাস করে এম সি কলেজ থেকে ১৯৫৪ সালে ইন্টারমিডিয়েট পাস করেন দিলওয়ার। শারীরিক অসুস্থতার কারণে সেখানেই তার প্রাতিষ্ঠানিক শিক্ষার ইতি ঘটে। ১৯৬০ সালে পেশায় সেবিকা আনিসা খাতুনের সঙ্গে বিয়ে হয় দিলওয়ারের।


title: দিলওয়ার

text: তাঁর উল্লেখযোগ্য গ্রন্থগুলো হলো- 'ঐকতান, 'পূবাল হাওয়া', 'উদ্ভিন্ন উল্লাস', 'বাংলা তোমার আমার', 'রক্তে আমার অনাদি অস্থি', 'বাংলাদেশ জন্ম না নিলে', 'স্বনিষ্ট সনেট', 'নির্বাচিত কবিতা', 'দিলওয়ারের একুশের কবিতা', 'দিলওয়ারের স্বাধীনতার কবিতা', 'সপৃথিবী রইব সজীব' ও 'দুই মেরু, দুই ডানা'। এছাড়া প্রবন্ধ, গান, ও ভ্রমণকাহিনীও লিখেছেন তিনি।


title: দিলওয়ার

text: কবি দিলওয়ার ১৯৮০ সালে কাব্য চর্চায় বাংলা একাডেমী পুরস্কার লাভ করেন। ২০০৮ সালে সাহিত্যে অবদানের জন্য তাঁকে একুশে পদক প্রদান করা হয়।


title: দিলওয়ার

text: তিনি দীর্ঘদিন ধরে বার্ধক্যজনিত রোগে ভুগছিলেন। ১০ অক্টোবর ২০১৩ সালে সিলেট নগরের ভার্থখলায় নিজ বাসভবনে তাঁর মৃত্যু হয়।


title: অ্যাভেঞ্জার্স (কমিকস)

text: অ্যাভেনজার সুপারহিরোদের একটি দল, মার্ভেল কমিক্সের কমিক বই প্রদর্শনে দ্বারা প্রকাশিত। সুপার হিরো দলের ডিসি কমিক্স 'জাস্টিস লীগ অফ আমেরিকা' সাফল্যের পরে এই রীতি অনুসরণ করে টিম অ্যাভেনজার # 1 (সেপ্টেম্বর 1963), লেখক, সম্পাদক স্তান লি এবং সহ -শিল্পী জ্যাক কিরবি দ্বারা নির্মিত হয়।


title: অ্যাভেঞ্জার্স (কমিকস)

text: আর্থ মাইটিইয়েস্ত হিরোস লেবেলে, অ্যাভেনজার মূলত আয়রন ম্যান (টনি স্টারক), অ্যান্ট-ম্যান (ডঃ হেনরি পিম), ওয়াস্প (জ্যানেট ভ্যান ডাইন), থর এবং হাল্ক (ব্রুস ব্যানার) নিয়ে গঠিত। আসল ক্যাপ্টেন আমেরিকা, বরফের মধ্যে আটকা থাকে (ইসু # ৪), এবং পরে গ্রুপে যোগদান করে তারা তাকে পুনর্জাগরিত করে। একটি আবর্তনের পালায়,অ্যাভেনজার মূলত একক বৈশিষ্ট্যযুক্ত কোন সুপারহিরোর নয়। টিমটি জনপ্রিয় দলের বৈশিষ্ট্যযুক্ত মানুষ, মিউট্যান্ট, রোবট, দেবতা, এলিয়েন, অতিপ্রাকৃত মানুষ, এবং এমনকি প্রাক্তন ভিলেনদের জন্য।


title: আলী রজা

text: 🕋 ভারতীয় উপমহাদেশে ১৮শ শতকের অন্যতম ইসলাম প্রচারক শাহ্ সুফি আলীরজা (প্রকাশঃ কানু ফকির) (রহঃ) ছিলেন আধ্যাত্মিক সূফী কবি। তিনি ছত্রিশ বছর অরণ্য সাধনায় সিদ্ধ হবার কারনে হযরত শাহ ছুফী আলী রজা (রহঃ) সাধারণের নিকট কানু ফকির হিসেবে পরিচিত ছিলেন। যে নামটি তার মুরশিদ হযরত শাহ কেয়ামুদ্দীন আউলিয়া (রা:) রেখেছিলেন। ১৭৫৯ খ্রিস্টাব্দ বাংলা ১৭ শ্রাবণ চট্টগ্রামের আনোয়ারা উপজেলার ওষখাইন গ্রামে তিনি জন্মগ্রহন করেন। পিতা-নবাব খাজা শেখ সাচী মুহাম্মদ নক্সবন্দী (রহঃ) ও মাতা- পরান বিবি (রহঃ) এর একমাত্র সন্তান ছিলেন। তাঁর ১৩ বছর বয়সে পিতার ওফাত হয়। পিতার ওফাতের পর শাহ সুফি কেয়ামুদ্দীন আল আরবী (রহঃ) এর শিষ্যত্ব অর্জন করেন। দীর্ঘ সময় ধরে আপন মুরশিদের খিদমতের পর ঐশ্বী ডাকে সাড়া দিয়ে কঠিন রেয়াজতে মগ্ন হন। দীর্ঘ ৩৬ বছর আরণ্য সাধক শাহ্ সুফি আলীরজা (রহঃ) পুনরায় নিজ গ্রামে ফিরে আসেন। অতঃপর বিষু ত্বরিকা প্রতিষ্ঠা করেন। কানু শাহ্ (রহঃ) ছিলেন খলিফাতুর রাসূল(দঃ) সৈয়িদিনা আবু বকর ছিদ্দিক(রাঃ) এর ২২ তম বংশধর এবং তৎকালীন বিশ্ববিখ্যাত মশায়েখ হযরত আল্লামা জালাল উদ্দিন(রহঃ) এর নাতী। শাহ আলীরজা(রহঃ) একজন মুসলিম সাহিত্যিকও বটে। তাঁর রচিত বহু আধ্যাত্মিক গ্রন্থ তাঁর আওলাদদের কাছে সংরক্ষিত আছে। ১৮৩৭ খ্রিস্টাব্দে তাঁর চার সন্তান ও ৩৬০ জন খলিফা ও অসংখ্য মুরিদানকে রেখে বাংলা ৫ই মাঘ ওফাত বরণ করেন।


title: আলী রজা

text: তাসাউফের উপর অসংখ্য দেবনগরী বাংলা, ফার্সী, উর্দু, আরবী ভাষায় কিতাব রচনা করেন। সাত শাত মারফতি গান রচনা করে রেখে গেছেন চিরস্বরনীয় অবধান। "সিরাজ কুলুব", "জ্ঞানসাগর", "আগম", "ধ্যানমালা", "যোগকালন্দর" এবং "ষট্‌চক্রভেদ" তাঁর উল্লেখযোগ্য সাহিত্য কর্ম। আলী রজা অনেক পদ ও রচনা করেছিলেন। ড. আহমদ শরীফ কর্তৃক সম্পাদিত "মুসলিম কবির পদসাহিত্য" গ্রন্থে তাঁর বত্রিশটি পদ সংকলিত হয়েছে


title: ২০১২-এর বিজ্ঞান

text: ২০১২ কে অ্যালান টুরিং বর্ষ হিসেবে ঘোষণা করা হয়েছিল, কারণ ব্রিটিশ গণিতবিদ এবং কম্পিউটার প্রযুক্তি বিকাশের অন্যতম পথিকৃৎ অ্যালান টুরিং ১৯১২ সালে জন্মগ্রহন করেছিলেন। এছাড়া জাতিসংঘ ২০১২ কে "সবার জন্য টেকসই শক্তি" বর্ষ হিসেবে ঘোষণা করেছিল। নিচে এই বছরের গুরুত্বপূর্ণ বৈজ্ঞানিক অর্জন এবং বিজ্ঞানের জগতে ঘটে যাওয়া অন্যান্য গুরুত্বপূর্ণ বিষয় লিপিবদ্ধ আছে।


title: আবদুল হাই শিকদার

text: আবদুল হাই শিকদার (জন্মঃ ১৯৫৭ সাল) বাংলাদেশের একজন বিশিষ্ট কবি, প্রাবন্ধিক এবং সাংবাদিক। সাহিত্য-সংস্কৃতির প্রায় সকল অঙ্গণে তাঁর রয়েছে সরব পদচারণা। তবে কবি হিসেবেই তিনি সমধিক পরিচিত। মানবতা, স্বাধীনতা, জাতীয়তাবাদী চেতনার ধারক এই কবির মুখে সবসময় ধ্বনিত হয়েছে শোষণমুক্ত সমাজ, বাংলাদেশের সার্বভৌমত্ব এবং জাতীয়তাবাদের কথা। এজন্য ১৯৯৬ সালের ২৫ সেপ্টেম্বরে কবি সন্ত্রাসী হামলার শিকার হলেও দেশের সার্বভৌমত্ব ও জাতীয়তাবাদের প্রশ্নে তিনি ছিলেন আপোষহীন। তার লেখনীতে বাংলাদেশের জাতিসত্ত্বার কথা প্রকাশ পাওয়ায় কবি আবদুল হাই শিকদারকে 'জাতিসত্ত্বার কবি'ও বলা হয়ে থাকে। জাতীয় ইতিহাস ও ঐতিহ্য অণুসন্ধানেও গণমাধ্যমে তিনি পালন করেছেন গুরুত্বপূর্ণ ভূমিকা। বাংলাদেশ টেলিভিশনে প্রচারিত তার শিকড় সন্ধানী ম‌্যাগাজিন অণুষ্ঠান "কথামালা" তাকে এনে দেয় ব‌্যাপক জনপ্রিয়তা।


title: আবদুল হাই শিকদার

text: কবি আবদুল হাই শিকদার ১৯৫৭ সালের ০১ জানুয়ারিতে কুড়িগ্রামের ভুরুঙ্গামারী উপজেলার দুধকুমার নদীর তীরে দক্ষিণ ছাট গোপালপুর গ্রামে জন্মগ্রহণ করেন। তার পিতা ওয়াজেদ আলী এবং মা হালিমা খাতুন। তার পিতা ছিলেন একজন কৃষিবিদ। তার পিতা-মাতা দুজনই ছিলেন মজলুম জননেতা মওলানা ভাসানীর আসাম জীবনের ছাত্র।


title: আবদুল হাই শিকদার

text: আবদুল হাই শিকদার প্রথম জীবনের লেখাপড়া শেষ করেন গ্রামের স্কুল, ভুরুঙ্গামারী হাই স্কুল, রংপুরের কারমাইকেল কলেজ-এ। তারপর রাজশাহী বিশ্ববিদ্যালয়ে অধীনে ১৯৭৯ সালে বাংলায় স্নাতক সম্মান সম্পন্ন করেন। তারপর দীর্ঘ বিরতির পর শান্ত মরিয়ম বিশ্ববিদ‌্যালয় মরিয়ম বিশ্ববিদ্যালয় থেকে ২০০৬ সালে বাংলা সাহিত্যে এম.এ ডিগ্রী অর্জন করেন।


title: আবদুল হাই শিকদার

text: কবি আবদুল হাই শিকদার সাংবাদিক হিসেবে কর্মজীবন শুরু করেন এবং বিভিন্ন পত্র-পত্রিকায় কাজ করেন। তিনি সরকারি ও সাংগঠনিক কার্যক্রমেও যথেষ্ট দক্ষতার পরিচয় দিয়েছেন। জাতীয় গ্রন্থকেন্দ্র, বাংলাদেশ শিশু একাডেমী, সংস্কৃতি বিষয়ক মন্ত্রণালয়, জাসাস কেন্দ্রীয় কমিটির সদস্য সচিব, শিক্ষা মন্ত্রণালয়ের গুরত্বপূর্ণ কর্মকান্ডের সাথে তিনি যুক্ত । তিনি বিভিন্ন সামাজিক সাংস্কৃতিক সংগঠনের আজীবন সদস্য, উপদেষ্টা, সহ-সভাপতি, সভাপতি ও সদস‌্য সচিব হিসেবে যুক্ত আছেন। তিনি ঢাকা সাংবাদিক ইউনিয়ন, বাংলাদেশ চলচ্চিত্র সাংবাদিক সমিতি, শতনাগরিক জাতীয় কমিটি, বাংলাদেশ ইতিহাস পরিষদ, জাতীয় নজরুল সমাজ, মুক্তিযুদ্ধের প্রজন্ম ইত্যাদি সংগঠনের অন্যতম সংগঠক। তিনি বাংলা একাডেমীর একজন ফেলো; । তিনি নজরুল ইনস্টিটিউট এর নির্বাহী পরিচালক ছিলেন। বর্তমানে দৈনিক আমার দেশ-এর সিনিয়র সহকারী সম্পাদক ও ইউনিভার্সিটি অব ডেভেলপমেন্ট অল্টারনেটিভ (UODA) এর সহযোগী অধ্যাপক হিসেবে কর্মরত আছেন। নাগরিক সমাজের জাতীয় সংগঠন "শতনাগরিক" জাতীয় কমিটির সদস্য সচিব হিসেবেও তিনি দায়িত্ব পালন করছেন।


title: আবদুল হাই শিকদার

text:
কবি আবদুল হাই শিকদার পড়াশোনা সম্পন্ন করার পরপরই পেশা হিসেবে সাংবাদিকতা বেছে নেন। তিনি ছাত্র অবস্থাতেই ১৯৭৭ সালে 'শাব্দিক সাহিত্যপত্র' নামে একটি সাহিত্য পত্রিকা সম্পাদনা করেছেন। তিনি বাংলাদেশ প্রেস ইনস্টিটিউট এবং জাতীয় গ্রন্থকেন্দ্রের প্রশিক্ষণ কর্মসূচীতে যুক্ত ছিলেন। সূদীর্ঘ ৩৩ বছরের সাংবাদিকতার পরিক্রমায় প্রতিবেদক, সহকারী সম্পাদক, ভারপ্রাপ্ত সম্পাদক সবই যুক্ত হয়েছে তাঁর নামের সাথে। সাপ্তাহিক সচিত্র স্বদেশ দিয়ে ১৯৮১ সালে তাঁর পেশাগত সাংবাদিকতার জীবন শুরু। পর্যায়ক্রমে মাসিক এখন (৮৬-৮৭), দৈনিক মিল্লাত (১৯৮৭-১৯৯৪), সাপ্তাহিক বিচিত্রা (১৯৯৪-১৯৯৭), দৈনিক ইনকিলাব (১৯৯৭-২০০৪), পত্রিকার সাথে যুক্ত হন। ২০০৪-২০০৫ তিনি বাংলাদেশ সংবাদ সংস্থার ফিচার বিভাগের প্রধান হিসেবে নিয়োজিত ছিলেন। ২০০৭ সাল থেকে তিনি দৈনিক আমার দেশ- এর সিনিয়র সহকারী সম্পাদক এর দায়িত্ব পালন করছেন।
তিনি ২০১৩ সালের ২০ সেপ্টেম্বর ঢাকা সাংবাদিক ইউনিয়নের প্রেসিডেন্ট নির্বাচিত হন।


title: আবদুল হাই শিকদার

text:
কবিতা, গল্প, প্রবন্ধ, শিশু সাহিত্য, গবেষণা, সম্পাদনা ইত্যাদি সাহিত্যের সব শাখাতেই আবদুল হাই শিকদার রেখেছেন তার অসামান্য প্রতিভার স্বাক্ষর। এছাড়াও তিনি নজরুল বিষয়ক গ্রন্থ সম্পাদনা করেছেন, কাব্যগ্রন্থ সম্পাদনের সাথেও তিনি যুক্ত। এ যাবৎ তার প্রকাশিত গ্রন্থ সংখ্যা প্রায় ৯০টি। নিম্নে তার উল্লেখযোগ্য সাহিত্যকর্মের তালিকা দেওয়া হলঃআবদুল হাই শিকদার বেশ কিছু তথ‌্যচিত্র নির্মাণ করেছেন। এর মধ্যে নজরুল সংক্রান্ত ৩টি তথ্যচিত্র প্রযোজনা ও পরিবেশনা করে নজরুল ইন্সটিটিউট।আবদুল হাই শিকদার একজন ভালো আলোকচিত্রীও। এর মধ্যে মুর্শিদাবাদ ও পলাশী কেন্দ্রিক আলোকচিত্রসমূহ নিয়ে ৩টি প্রদর্শনী হয় ঢাকায় এবং সুধী মহল দ্বারা প্রশংসিত হয়।
আর কোন পলাশী নয়, একক আলোকচিত্র প্রদর্শনী ১৯৯৭ (উদ্বোধন করেন তৎকালনি বিরোধীদলীয় নেত্রী বেগম খালেদা জিয়া)।
আর কোন পলাশী নয়, একক আলোকচিত্র প্রদর্শনী- ১৯৯৫
আর কোন পলাশী নয়, একক আলোকচিত্র প্রদর্শনী-১৯৯৪ (পলাশী, মুর্শিদাবাদ এবং নবাব সিরাজদৌলার উপর বাংলাদেশে এই ধরনের প্রদর্শণী প্রথম)।


title: আবদুল হাই শিকদার

text:
বাংলাদেশ টেলিভিশনঃ ১৯৯২-১৯৯৬, ২০০৩-২০০৬
শিল্প, সহিত্য, সংস্কৃতি, ইতিহাস ও ঐতিহ্য ম্যাগাজিন অণুষ্ঠান কথামালার উপস্থাপক, পরিকল্পনাকারী ও গ্রন্থনাকারী। এই অণুষ্ঠান জাতীয় সংস্কৃতির বিকাশে ও শিকড় সন্ধানে দায়িত্বশীল ভূমিকা পালন করেছে। মুসলিম বাংলার প্রথম কবি শাহ মোহাম্মদ সগীর, মধ্য যুগের কবি আবদুল হাকিম, বিশ্ব কবি রবীন্দ্রনাথ ঠাকুর, মীর মোশাররফ হোসেন, ড. মোহাম্মদ শহীদুল্লাহ, মহাকবি কায়কোবাদ, কবি সতেন্দ্রনাথ দত্ত, কবি মোহিতলাল মজুমদার, বাংলা সনের প্রতিষ্ঠাতা আমীর ফতেহউল্লাহ খান সিরাজী, কাঙ্গাল হরিনাথ মজুমদার, শেখ ফজলল করিম, আবুল মনসুর আহমদ, নবাব সিরাজদ্দৌলা,কবি হেয়াত মামুদ, মহাকবি হাফিজ, শেখ সাদী, ফারাক্কা বাঁধ, কাগমারী সাস্কৃতিক সম্মেলন, ফরায়েজি আন্দোলন এবং জাতীয় কবির জীবনের অনেক অণুদঘাটিত দিক নিয়ে এ অণুষ্ঠানে সরেজমিন প্রতিবেদন প্রচার করা হয়।


title: আবদুল হাই শিকদার

text: কবি আবদুল হাই শিকদার তার বর্ণাঢ্য কর্ম ও সাহিত্যের স্বীকৃতিস্বরূপ অনেক পুরস্কার ও সম্মাননা পেয়েছেন।


title: রবার্ট ওপেনহেইমার

text: জুলিয়াস রবার্ট ওপেনহেইমার (; জন্ম: ২২ এপ্রিল, ২০০৪ - মৃত্যু: ১৮ ফেব্রুয়ারি, ১৯৬৭) আমেরিকা যুক্তরাষ্ট্রের বিশিষ্ট তাত্ত্বিক পদার্থবিজ্ঞানী ও বিজ্ঞান সম্পর্কীয় প্রশাসক ছিলেন। লস এলামোজ ন্যাশনাল ল্যাবরেটরিতে পরিচালক হিসেবে কর্মরত অবস্থায় ১৯৪৩ থেকে ১৯৪৫ সালের মধ্যে আণবিক বোমার উন্নয়নে কাজ করেছেন। এছাড়াও তিনি বার্কলে এলাকায় অবস্থিত ক্যালিফোর্নিয়া বিশ্ববিদ্যালয়ের অধ্যাপক ছিলেন। ১৯৪৭ থেকে ১৯৬৬ সাল পর্যন্ত প্রিন্সটনের ইনস্টিটিউট অব অ্যাডভান্সড স্টাডিরও পরিচালকের দায়িত্ব পালন করেন তিনি। কিন্তু নিরাপত্তা বিষয়ক শুনানীতে তাঁর বিরুদ্ধে মার্কিন সরকারের অভিযোগ উত্থাপিত হয়। ফলে যুক্তরাষ্ট্রীয় সরকারের পরামর্শকের দায়িত্ব থেকে তাঁকে অব্যাহতি দেয়া হয়। এ সিদ্ধান্তের বিরুদ্ধে থেকে বিশ্বব্যাপী বিজ্ঞানীরা তাঁর স্বপক্ষে অবস্থান নেন। এছাড়াও, রাজনৈতিক এবং নৈতিকতাকে বিজ্ঞানের সাথে সম্পৃক্ত করার সিদ্ধান্তে সরকারের বিরুদ্ধে নিন্দাজ্ঞাপন করা হয়।


title: রবার্ট ওপেনহেইমার

text:
দ্বিতীয় বিশ্বযুদ্ধকালীন সময়ে ম্যানহাটন প্রকল্পের সাহায্যে প্রথম আণবিক বোমা আবিষ্কারের জন্যে এনরিকো ফার্মির পাশাপাশি তাঁকেও "আণবিক বোমার জনকরূপে" আখ্যায়িত করা হয়ে থাকে। ১৬ জুলাই, ১৯৪৫ তারিখে নিউ মেক্সিকোতে ট্রিনিটি টেস্ট নামে পরিচিত প্রথম আণবিক বোমার সফল পরীক্ষামূলক পর্যায়ের পর ওপেনহেইমার পবিত্র ধর্মগ্রন্থ ভগবদ্গীতা থেকে উদ্বৃতি দিয়ে বলেছিলেন:
৮ নভেম্বর, ১৯৪৮ তারিখে টাইম ম্যাগাজিনে প্রকাশিত তা প্রকাশ করা হয়েছিল। এ কথাই পরবর্তীকালে ১৯৫৮ সালে রবার্ট জাঙ্কের "ব্রাইটার দেন এ থাউজেন্ড সানস: এ পার্সোনাল হিস্ট্রি অব দি অ্যাটমিক সায়েন্টিস্টস" শীর্ষক পুস্তকে বিবৃত করা হয়েছিল। পুস্তকের একাংশে ওপেনহেইমারের স্বাক্ষাৎকারে ওপেনহেইমার তা পুণরায় ব্যক্ত করেছিলেন।


title: রবার্ট ওপেনহেইমার

text: ২২ এপ্রিল, ১৯০৪ সালে নিউ ইয়র্ক সিটিতে জন্মগ্রহণ করেন। জার্মান অভিবাসী পিতা জুলিয়াস ওপেনহেইমার ভাগ্যান্বষণে ১৮৮৮ সালে নিউইয়র্ক সিটিতে আসেন। টেক্সটাইল শিল্পে আমদানী-রফতানীর ব্যবসা করতেন ও সফলকাম হয়েছিলেন। মা এলা ফ্রাইডম্যান ছিলেন একজন চিত্রকর। ১৯১২ সালে পরিবারটি ১৫৫, রিভারসাই ড্রাইভ, ওয়েস্ট ৮৮তম স্ট্রীটের নিকটবর্তী, ম্যানহাটন আবাসিক এলাকার দ্বাদশ তলায় স্থানান্তরিত হন। পরিবারে পাবলো পিকাসো এবং এডোয়ার্ড ভুইলার্দসহ ভিনসেন্ট ভ্যান গগের কমপক্ষে তিনটি প্রকৃত চিত্রকর্মের সংগ্রহ রয়েছে। রবার্ট হেইমারের ফ্রাঙ্ক ওপেনহেইমার নামীয় ছোট একটি ভাই ছিল। তিনিও পরবর্তীকালে পদার্থবিদ হিসেবে খ্যাতি পেয়েছিলেন।


title: রবার্ট ওপেনহেইমার

text: হার্ভার্ড বিশ্ববিদ্যালয়ে স্নাতক-পূর্ব শ্রেণীতে অধ্যয়রত অবস্থায় ওপেনহেইমার ল্যাটিন, গ্রীক, পদার্থবিদ্যা, রসায়ন প্রভৃতি বিষয়ে দক্ষ হয়ে উঠেন। ১৯২৫ সালে স্নাতক ডিগ্রী লাভ করেন। এরপর তিনি গবেষণাকর্মের জন্যে ইংল্যান্ড যান। ক্যামব্রিজ বিশ্ববিদ্যালয়ের ক্যাভেন্ডিস ল্যাবরেটরিতে লর্ড আর্নেস্ট রাদারফোর্ডের তত্ত্বাবধানে আণবিক গঠন বিষয়ে গবেষণা চালান। ক্যাভেন্ডিস ল্যাবরেটরিতে অবস্থানকালে তিনি পারমাণবিক গবেষণার উন্নয়নে ব্রিটিশ বৈজ্ঞানিক সম্প্রদায়ের সাথে মতবিনিময়ের সুযোগ পান। এরপর ম্যাক্স বর্নের ছত্রচ্ছায়াও তিনি অধ্যাপনা করেন। সেখানে তিনি নিলস বোর এবং পি.এ.এম. দিরাক প্রমূখ প্রথিতযশা পদার্থবিদদের সাহচর্য্য পান। ১৯২৭ সালে তিনি ডক্টরেট ডিগ্রী অর্জন করেন। লেইডেন এবং জুরিখের বিজ্ঞান কেন্দ্রগুলোয় সংক্ষিপ্ত পরিদর্শন শেষে মার্কিন যুক্তরাষ্ট্রে ফিরে আসেন ওপেনহেইমার। এরপর ক্যালিফোর্নিয়া বিশ্ববিদ্যালয় ও ক্যালিফোর্নিয়া ইনস্টিটিউট অব টেকনোলজিতে অধ্যাপনা করেন।


title: রবার্ট ওপেনহেইমার

text: ১৯৩১ সালে তাঁর মাতা মারা যান। ফলে তিনি বাবার কাছাকাছি ছিলেন ও নিয়মিতভাবে ক্যালিফোর্নিয়া ভ্রমণ করতেন। ১৯৩৭ সালে মারা গেলে তিনি ও তাঁর ভাই ফ্রাঙ্ক $৩৯২,৬০২ মার্কিন ডলার উত্তরাধিকারীসূত্রে প্রাপ্ত হন। তিনি তাঁর নিজের সমূদয় অংশ ক্যালিফোর্নিয়া বিশ্ববিদ্যালয়ে স্নাতক শিক্ষার্থীদের বৃত্তির জন্য একটি দলিল সম্পাদন করেন।


title: রবার্ট ওপেনহেইমার

text: ১৯২০-এর দশকে ওপেনহেইমার নিজেকে বৈশ্বিক বিষয়াবলী থেকে দূরে সরিয়ে রাখেন ওপেনহেইমার। সংবাদপত্র পাঠ করা কিংবা রেডিও শোনায় আগ্রহবোধ হয়নি তাঁর। কেবলমাত্র আর্নেস্ট লরেন্সের সাথে হাঁটার সময় ১৯২৯ সালের ওয়াল স্ট্রীট বিপর্যয়ের কথা ছয় মাস পর শুনেছেন। এছাড়াও, তিনি ১৯৩৬ সালের মার্কিন যুক্তরাষ্ট্রের রাষ্ট্রপতি নির্বাচনের পূর্ব পর্যন্ত কোন ভোটাধিকার প্রয়োগ করেননি। কিন্তু ১৯৩৪ সালের পরই তিনি রাজনীতি এবং আন্তর্জাতিক বিষয়াবলীতে দৃষ্টি নিবদ্ধ করেছেন। নাজি জার্মানি থেকে চলে আসা জার্মান পদার্থবিদদের জন্যে নিজ বেতনের তিন শতাংশ পরিমাণ সমমানের বার্ষিক $১০০ ডলার অর্থ তাঁদের সহায়তার জন্যে প্রদান করেছেন। ১৯৩৪ সালে ওয়েস্ট কোস্ট ওয়াটারফ্রন্ট স্ট্রাইকে তিনি এবং মেলবা ফিলিপস, বব সার্বারসহ তাঁর কতিপয় ছাত্র মিছিলে অংশ নেন। ওপেনহেইমার সার্বারকে পুণঃপুণঃ বার্কলেতে একটি পদে ঢোকানোর চেষ্টা চালালে বার্জ কর্তৃক আটকানো হয়। বার্জ মনে করেন যে, 'একজন ইহুদীই বিভাগের জন্যে যথেষ্ট।'


title: রবার্ট ওপেনহেইমার

text: জার্মানিতে অ্যাডলফ হিটলারের উত্থানের পরপরই তিনি রাজনীতিতে আগ্রহান্বিত হন। ১৯৩৬ সালে স্পেনের গৃহযুদ্ধের সময় প্রজাতন্ত্রটির পক্ষাবলম্বন করেছিলেন। ঐ সময় তিনি সমাজতান্ত্রিক ছাত্রদের দ্বারা ব্যাপকভাবে প্রভাবান্বিত হয়েছিলেন। ১৯৩৭ সালে তাঁর পিতার মৃত্যুর ফলে তিনি ফ্যাসিবাদ বিরোধী সংগঠনে যুক্ত হন। জোসেফ স্টালিনের নিয়ন্ত্রণাধীন রুশ বৈজ্ঞানিকগণ তাঁর সদস্যপদ কেড়ে নেয়। এরপর তিনি আর কখনো সংগঠনে যুক্ত হননি। একই সময়ে তিনি জোরপূর্বক সাম্যবাদ গণতান্ত্রিক দর্শনে প্রবেশ করেন।


title: রবার্ট ওপেনহেইমার

text: ১৯৩৯ সালে নাজি জার্মানি কর্তৃক পোল্যান্ড দখল করা হয়। বিশ্বখ্যাত পদার্থবিজ্ঞানী আলবার্ট আইনস্টাইন এবং লিও জিলার্ড মার্কিন সরকারকে সতর্ক করে দেন যে যদি নাজিরা পারমাণবিক বোমা তৈরী করে তাহলে তা সমগ্র মানবজাতির জন্য ব্যাপক ক্ষয়-ক্ষতি ও ভীতির কারণ হয়ে দাঁড়াবে। এ প্রেক্ষিতে ওপেনহেইমার প্রকৃতিপ্রদত্ত ইউরেনিয়াম থেকে ইউরেনিয়াম-২৩৫ পৃথকীকরণের প্রক্রিয়া নিয়ে কাজ করতে শুরু করেন। কেননা, এ ধরণের পারমাণবিক বোমা নির্মাণের জন্যে ইউরেনিয়াম-২৩৫ প্রয়োজন। আগস্ট, ১৯৪২ সালে মার্কিন সামরিক বাহিনী ব্রিটিশ এবং মার্কিন পদার্থবিদদের নিয়ে পারমাণবিক শক্তির সন্ধানে সংস্থা গঠনের চেষ্টা চালায় যা পরবর্তীকালে ম্যানহাটন প্রকল্প নামে পরিচিত। এর কর্মপন্থা নির্ধারণে ওপেনহেইমারকে প্রকল্প গঠন এবং ল্যাবরেটরির প্রশাসকরূপে মনোনীত করা হয়। ১৯৪৩ সালে নিউ মেক্সিকো অঙ্গরাজ্যের সান্তা ফে'র নিকটবর্তী লস অ্যালামোজ এলাকাকে নির্ধারণ করেন। উল্লেখ্য এলাকাটিতে ওপেনহেইমার তাঁর শৈশবকাল অতিক্রম করেন একটি বোর্ডিং স্কুলে।


title: রবার্ট ওপেনহেইমার

text: জার্মানির আত্মসমর্পণের পর ১৬ জুলাই, ১৯৪৫ সালে বিজ্ঞানীদের যৌথ প্রচেষ্টায় নিউ মেক্সিকো অঙ্গরাজ্যের আমোগোর্ডো এলাকায় প্রথম আণবিক বোমার পরীক্ষামূলক বিস্ফোরণ ঘটানো হয়। একই বছরের অক্টোবর মাসে ওপেনহেইমার তাঁর পদ থেকে ইস্তফা দেন। ১৯৪৭ সালে ইনস্টিটিউট ফর অ্যাডভান্সড স্টাডি'র প্রধান হন। ১৯৪৭ থেকে ১৯৫২ সাল পর্যন্ত পারমাণবিক শক্তি কমিশনের সাধারণ পরামর্শক কমিটির সভাপতির দায়িত্ব পালন করেন। এ কমিটিই ১৯৪৯ সালে হাইড্রোজেন বোমা নির্মাণের বিরোধিতা করেছিল।


title: রবার্ট ওপেনহেইমার

text: দ্বিতীয় বিশ্বযুদ্ধে মার্কিন যুক্তরাষ্ট্রের অংশগ্রহণের পরপরই ৯ অক্টোবর, ১৯৪১ সালে প্রেসিডেন্ট ফ্রাঙ্কলিন ডি. রুজভেল্ট আণবিক বোমা নির্মাণে আপদকালীন প্রকল্প অনুমোদন করেন। মে, ১৯৪২ সালে জাতীয় প্রতিরক্ষা গবেষণা কমিটির সভাপতি জেমস বি. কন্যান্ট প্রকল্পের প্রধান হিসেবে রবার্ট ওপেনহেইমারকে নিযুক্ত করেন। ইউরোপীয় পদার্থবিদ ও তাঁর ছাত্র রবার্ট সারবার, এমিল কোনোপিনস্কি, ফেলিক্স ব্লচ, হান্স বেটে এবং এডওয়ার্ড টেলারকে নিয়ে আণবিক বোমার জন্যে কি কি করতে হবে তাঁর হিসাব এবং কি কি স্তরে সাজাতে হবে তার নির্দেশনা দেন।


title: রবার্ট ওপেনহেইমার

text: জে. এডগার হুবারের পরিচালনায় এফবিআই বিশ্বযুদ্ধের পূর্ব থেকেই ওপেনহেইমারকে অনুসরণ করে আসছিল। বার্কলেতে সমাজতান্ত্রিক ধ্যান-ধারণার সাথে সহানুভূতিপূর্ণ আচরণ এবং কমিউনিস্ট পার্টির সদস্য হিসেবে তাঁর ভাই ও "ক্যাথেরিন পিউনিং হ্যারিসন" নামীয় স্ত্রীর সাথে তাঁর নৈকট্যপূর্ণ সম্পর্ক সৃষ্টিই এর প্রধান কারণ। ১৯৪০-এর দশকের শুরুতে তাঁকে তাঁর বাড়ি এবং অফিসে পর্যবেক্ষণ করা হতো, ফোনে নজরদারী এবং ডাক যোগাযোগে ব্যবহৃত চিঠিও খোলা হতো। এছাড়াও, রাজনৈতিক শত্রুরূপে বিবেচিত আণবিক শক্তি সংস্থার সদস্য লুইজ স্ট্রজ কর্তৃক তাঁকে হাইড্রোজেন বোমা উদ্ভাবনে নিষ্ক্রিয়তা; স্ট্রজের তেজস্ক্রিয় আইসোটোপ রফতানীতে বিরুদ্ধাচরণকে 'ইলেকট্রনিক যন্ত্রপাতির চেয়ে কম গুরুত্বপূর্ণ কিন্তু ভিটামিনের চেয়ে বেশী গুরুত্বপূর্ণ' - এ বাক্য প্রয়োগকেও এর জন্যে দায়ী করা হয়।


title: রবার্ট ওপেনহেইমার

text: ব্যাপারটি অস্পষ্টই রয়ে গেছে যে, ওপেনহেইমার ১৯৪২ সালে কিছুসংখ্যক বন্ধুদের সাথে আণবিক অস্ত্রের বিষয়ে আলোচনা করেছিলেন। তাঁর উক্ত বন্ধুবর্গ সোভিয়েত সরকারের গুপ্তচরবৃত্তির সাথে জড়িত ছিল। এ ঘটনাই পরবর্তীকালে ক্যালিফোর্নিয়া বিশ্ববিদ্যালয়ের এক বন্ধুর মাধ্যমে প্রকাশিত হয়। ১৯৫৪ সালে নিরাপত্তাবিষয়ক শুনানীতে এ আলোচনায় অংশগ্রহণকে তিনি "মিথ্যায় ভরপুর" নামে আখ্যায়িত করেন।


title: রবার্ট ওপেনহেইমার

text: ২১ ডিসেম্বর, ১৯৫৩ সালে প্রকাশিত মার্কিন সামরিক নিরাপত্তাবিষয়ক প্রতিবেদনে তাঁর বিরুদ্ধে অগ্রহণযোগ্যতা এবং অতীতে কমিউনিস্টদের সাথে সম্পৃক্ততার অভিযোগ উঠে। এছাড়াও, সোভিয়েত গুপ্তরচদের সাথে সম্পর্ক বজায় ও হাইড্রোজেন বোমা নির্মাণে বাঁধার কথা তুলে ধরা হয়। নিরাপত্তা শুনানীতে স্পষ্টভাবে অভিযুক্ত করা যায়নি। কিন্তু, সামরিক নিরাপত্তা বিষয়ে তাঁর অংশগ্রহণে নিষেধাজ্ঞা প্রদান করা হয়। এরফলে তাঁর সাথে পারমাণবিক শক্তি কমিশনের পরামর্শক পদের চুক্তিনামা বাতিল করা হয়। এ ঘটনাটি ব্যাপক বিতর্কের সৃষ্টি করে। ম্যানহাটন প্রকল্পে কর্মরত ৪৯৩ জন বিজ্ঞানী একযোগে স্বাক্ষর সহকারে তাদের প্রতিবাদ লিপি প্রেরণ করে।


title: রবার্ট ওপেনহেইমার

text: ওয়ার্নার ভন ব্রাউন কংগ্রেসনাল কমিটিকে ওপেনহেইমারের মতামতকে সংজ্ঞায়িত করেছেন - 'যদি ইংল্যান্ডে তাঁর এ মতামত প্রকাশ করা হতো, তাহলে তিনি নাইট পদবীধারী হতেন।'


title: রবার্ট ওপেনহেইমার

text: আমেরিকার বিজ্ঞানীদের সংগঠন দ্রুততার সাথে তাঁর সাহায্যে এগিয়ে আসে এবং এ বিচারের বিরুদ্ধে বিক্ষোভ সমাবেশ ঘটায়। ফলে রবার্ট ওপেনহেইমার বিশ্বব্যাপী বিজ্ঞানীদের প্রতীকিতে পরিণত হন যিনি বৈজ্ঞানিকদের আবিষ্কারের সাথে নৈতিকতাজনিত সমস্যা সমাধানের চেষ্টা চালিয়েছেন ও প্রেতাত্মাদের শিকারে পরিণত হয়েছেন। জীবনের বাকী দিনগুলোয় তিনি বিজ্ঞান এবং সমাজের মধ্যকার সম্পর্ক নির্ণয়ের লক্ষ্যে কাজ করে যান।


title: রবার্ট ওপেনহেইমার

text: ২০ মে, ২০০৯ তারিখে উড্রো উইলসন ইনস্টিটিউটে একটি সেমিনারে কেজিবি'র সংগ্রহশালা থেকে ভাসিলিয়েভের নোটবইয়ের উপর ব্যাপক বিশ্লেষণ করা হয়। জন আর্ল হেনেজ, হার্ভে ক্লের এবং আলেকজান্ডার ভাসিলিয়েভের মতে ওপেনহেইমার কখনো সোভিয়েত ইউনিয়নে তথ্য পাচারের সাথে জড়িত ছিলেন না। তবে কেজিবি প্রাণপনে চেষ্টা করেছিল তাঁকে দলে টেনে নেয়ার জন্যে। কিন্তু তারা কখনো সফলকাম হয়নি। ওপেনহেইমার যুক্তরাষ্ট্রের সাথে বিশ্বাসঘাতকতা করেননি। বরঞ্চ ম্যানহাটন প্রকল্প থেকে অনেক লোককে সোভিয়েত ইউনিয়নের প্রতি সহানুভূতিপূর্ণ আচরণের জন্যে বের করে দিয়েছেন তিনি।


title: রবার্ট ওপেনহেইমার

text: ১৯৬৩ সালে মার্কিন প্রেসিডেন্ট লিন্ডন বি. জনসন ওপেনহেইমারকে আণবিক শক্তি কমিশনের প্রদেয় এনরিকো ফার্মি পুরস্কার প্রদান করেন। ১৯৬৬ সালে তিনি ইনস্টিটিউট ফর স্টাডি থেকে অবসর নেন। এর পরের বছরই গলার ক্যান্সারে আক্রান্ত হয়ে দেহাবসান ঘটে তাঁর।


title: রবার্ট ওপেনহেইমার

text: বৈজ্ঞানিক হিসেবে ওপেনহেইমার তাঁর ছাত্র এবং সহকর্মীদের কাছে প্রথিতযশা গবেষক হিসেবে স্মরণীয় হয়ে রয়েছেন। শিক্ষকতা পেশায় মার্কিন যুক্তরাষ্ট্রে তিনি আধুনিক তাত্ত্বিক পদার্থবিদ্যার প্রতিষ্ঠাতা হিসেবে রয়েছেন। কারণ তাঁর বৈজ্ঞানিক বিষয়াবলী প্রায়শঃই দ্রুততার সাথে পরিবেশ পাল্টে দিতো। কিন্তু তিনি নির্দিষ্ট কোন একটি বিষয়ে দীর্ঘদিন সম্পৃক্ত থাকেননি; ফলে তিনি নোবেল পুরস্কারের যোগ্যতা অর্জন করেননি। তারপর কৃষ্ণ গহ্বর সম্পর্কীয় তত্ত্বটি এ পুরস্কারের দাবীদার হতো যদি তিনি বেঁচে থাকতেন যা জ্যোতির্বিদ্যায় ব্যাপক প্রভাব বিস্তার করেছে। ৬৭০৮৫ ওপেনহেইমার নামীয় একটি তারাকে তার সম্মানে নামাঙ্কিত করা হয়।


title: সঞ্চিতা (কাব্যগ্রন্থ)

text: সঞ্চিতা বাংলা সাহিত্যের অন্যতম জনপ্রিয় এবং বাংলাদেশের জাতীয় কবি কাজী নজরুল ইসলামের কাব্য-সংকলন। এই গ্রন্থে মোট ছিয়ানব্বইটি কবিতা আছে। এর মধ্যে - ‘বিদ্রোহী’, ‘সর্বহারা’, ‘সাম্যবাদী’, ‘মানুষ’, ‘জীবন বন্দনা’, ‘খুকী ও কাঠবেরালী’, ‘চল্ চল্ চল্’প্ প্রভৃতি প্রধান।


title: সঞ্চিতা (কাব্যগ্রন্থ)

text: গ্রন্থটির উৎসর্গ পত্রে লেখা আছে: “বিশ্বকবিসম্রাট শ্রীরবীন্দ্রনাথ ঠাকুর শ্রীশ্রীচরণারবিন্দেষু”।


title: হাল্ক (কমিকস)

text: হাল্ক একটি কাল্পনিক চরিত্র, একটি সুপারহিরো কমিক মার্ভেল কমিক্সের দ্বারা প্রকাশিত বই যারা প্রদর্শিত হবে. Stan লি এবং জ্যাক Kirby দ্বারা নির্মিত, প্রথম অক্ষর ম্যারাডোনা হাল্ক # 1 (কভার অপ্রচলিত মে 1962) উপস্থিত ছিল. তিনি একটি রাক্ষুসে, সবুজ, উদ্ভাসিত, অবিশ্বাস্য ভাবে পরিবর্তিত শক্তি এবং একটি অক্ষমতা তার তর্জন - গর্জন নিয়ন্ত্রণ সঙ্গে humanoid দৈত্য. হাল্ক অধি - আক্রমণাত্মক এবং পাশবিক হিসাবে মাঝে মাঝে চরিত্রায়িত, যখন ধূর্ত, উজ্জ্বল, এবং ফন্দিবাজ হিসাবে অন্যান্য বার. তিনি একটি অ - নায়কোচিত নায়ক হিসাবে চিত্রিত করা হয় প্রায়ই. হাল্ক মানসিক এবং আবেগী প্রত্যাহার এবং সংরক্ষিত পদার্থবিজ্ঞানী ডাঃ রবার্ট ব্রুস ব্যানার এর দোসর হিসাবে নিক্ষেপ করা হয়. হাল্ক মধ্যে প্রথম ব্যানার রূপান্তরিত অল্পকাল পরে তিনি ঘটনাক্রমে এমন একটি গামা বোমা তিনি উদ্ভাবিত পরীক্ষা বিস্ফোরণ এর বিস্ফোরক দ্রব্য ব্যবহার করা হয় উন্মুক্ত. পরবর্তীকালে, অনিচ্ছাজনিত ব্যানার হাল্ক মধ্যে যখনই সে পায় খুব রাগ অথবা যদি তার জীবনে বিপদের মধ্যে আছে, যার ফলে ব্যানার এর জীবনের চরম জটিলতা রূপান্তরিত হবে. লি বলেন, হাল্ক এর সৃষ্টি ডঃ Jekyll এবং জনাব HYDE এবং Frankenstein সংমিশ্রণ দ্বারা অনুপ্রাণিত হয়।


title: আয়রন ম্যান (কমিকস)

text: আয়রন ম্যান (টনি স্টার্ক) একটি কাল্পনিক কমিক চরিত্র। তাকে মার্ভেল কমিকসের প্রকাশিত কমিক বইয়ে দেখা যায়। চরিত্রটি তৈরি করেছিল লেখক ও সম্পাদক স্ট্যান লি, ল্যারি লিবার চরিত্রটির উন্নতি করেন এবং শিল্পী ডন হেক ও জ্যাক কিরবি এর রূপরেখা দান করেন। তিনি টেলস অফ সাসপেন্স #৩৯ মাধ্যমে আত্মপ্রকাশ করেন।


title: আয়রন ম্যান (কমিকস)

text: একটি ধনকুবের ফুর্তিবাজ, শিল্পপতি এবং প্রতিভাশালী প্রকৌশলী, টনি স্টার্ক অপহৃত হবার সময় বুকে মারাত্মক আঘাত পান। তার বন্দিকর্তারা তাকে দিয়ে জোর করে একটি ক্ষেপণাস্ত্র নির্মাণ করার চেস্টা চালায়। তিনি পরিবর্তে একটি বর্ম তৈরি করেন যা তার জীবন বাঁচায় এবং বন্দিদশা থেকে মুক্তি দেয়। পরিবর্তিতে তিনি বর্মটি সংস্কার করে আয়রন ম্যান হিসাবে দুনিয়া রক্ষায় ব্যবহার করেন। আয়রন ম্যান প্রাথমিকভাবে ছিল স্ট্যান লী-এর জন্য স্নায়ুযুদ্ধের বিষয় অনুসন্ধানের মাধ্যম বিশেষত, সাম্যবাদের বিরুদ্ধে মার্কিন প্রযুক্তি এবং ব্যবসায়িক ভূমিকা। আয়রন ম্যান পরবর্তী স্নায়ুযুদ্ধের বিষয় থেকে সমসাময়িক উদ্বেগ যেমন কর্পোরেট অপরাধ এবং সন্ত্রাসবাদের বিরুদ্ধে যুদ্ধ শুরু করেন।


title: আয়রন ম্যান (কমিকস)

text: সর্বত্র চরিত্র প্রকাশের ইতিহাস অধিকাংশ, আয়রন ম্যান সুপারহিরো দল অ্যাভেনজার্স এর একটি প্রতিষ্ঠাতা সদস্য হয়েছে এবং তার নিজস্ব বিভিন্ন কমিক বই সিরিজের বিভিন্ন আদর্শের মধ্যে বৈশিষ্ট্যযুক্ত হয়েছে। আয়রন ম্যান বিভিন্ন অ্যানিমেটেড টিভি শো এবং চলচ্চিত্র জন্য অভিযোজিত হয়েছে। আয়রন ম্যান চরিত্রটি রবার্ট ডাউনি জুনিয়র দ্বারা চিত্রিত করা হয়। লাইভ অ্যাকশন চলচ্চিত্র আয়রন ম্যান (২০০৮), যা একটি সমালোচনামূলক এবং বক্স অফিসে অনেক সাফল্য এনে দেয়। ডাউনি, তিনি তার পারফরম্যান্সের জন্য অনেক প্রশংসা পেয়েছেন, "দ্যা ইনক্রেডিবল হাল্ক" (২০০৮) তিনি ক্যামিও চরিত্রে অভিনয়ের ভূমিকা পালন করেছিলেন।


title: আয়রন ম্যান (কমিকস)

text:
২০১১ সালে আইজিএনের সেরা ১০০ কমিক বই নায়কের তালিকায় আয়রন ম্যান ১২তম হয়,
এবং ২০১২ সালে "শীর্ষ ৫০ অ্যাভেনজার্স" এর তালিকায় তৃতীয় হয়ছে।


title: ব্ল্যাক উইডো (কমিকস)

text: ব্ল্যাক উইডো (Чёрная вдова, "chernaya Vdova") (Natalia "Natasha" Romanova Alianovna, Natasha Romanoff নামেও পরিচিত) একটি কাল্পনিক চরিত্র, কমিক মার্ভেল কমিক্সের দ্বারা প্রকাশিত বই প্রদর্শনে. সম্পাদক এবং চক্রান্তকারী Stan লি, scripter ডন রিকো, এবং শিল্পী ডন নরক দ্বারা নির্মিত, প্রথম অক্ষর ম্যানেজ নং টেলস হাজির 52 (এপ্রিল 1964). অক্ষর একটি সোভিয়েত স্পাই, আয়রন ম্যান সুপারহিরো একটি প্রতিদ্বন্দ্বী হিসাবে প্রথম চালু ছিল. পরে তিনি মার্কিন যুক্তরাষ্ট্রে defected, রূপান্তর কাল্পনিক স্পাই এজেন্সি ঢাল এজেন্ট, এবং সুপারহিরো দলের সদস্য Avengers. একটি কুহকিনী হিসাবে সাধারণত ফোটানো, কালো বিধবা 31 কমিকস কমিকস মধ্যে ক্রেতা এর দ্বারা গাইড আকর্ষণীয়া নারী হিসাবে স্থান লাভ করে.


title: হকআই (কমিকস)

text: হকআই (দৈত্য এবং Ronin, হিসাবে এবং তার দোসর হিসাবে Clint Barton নামেও পরিচিত) হল একটি কাল্পনিক চরিত্র এবং কমিক বইয়ের সুপারহিরো মার্ভেল কমিক্সের প্রকাশনা যারা প্রদর্শিত হবে. লেখক Stan লি এবং শিল্পী ডন নরক দ্বারা নির্মিত, অক্ষর প্রথম চৌধুরী # 57 টেলস মধ্যে খলনায়ক (সেপ্টেম্বর 1964) হিসাবে প্রকাশিত হয় এবং পরে Avengers # 16 Avengers যোগদান (মে 1965). তিনি দলের একজন বিশিষ্ট সদস্য হয়েছে বরাবর করেনি. তিনি # 44 এ ছিল তম স্থান IGN এর শীর্ষ 100 কমিক বুক হিরোস তালিকায়. [2]